Yameen ge hukumah gaumu huttifai | Mihaaru\nކުރީގެ ރައީސް ޔާމީން، ކާރުގައި އިންނަވައި މީހަކާ ސަލާމް ކުރައްވަނީ: އެމަނިކުފާނުގެ މައްޗަށް ދައުލަތުން އިއްވި މަނީ ލޯންޑަރިންގެ ދައުވާގައި މިއަދު ހުކުމް އިއްވާނެ. --ފޮޓޯ/މިހާރު\n05 ނޮވެމްބަރ 2019 - 08:39 35 comments\nރާއްޖޭގެ ކުރީގެ ރައީސެއްގެ މައްޗަށް ދައުލަތުން އުފުލާފައި މިވަނީ މަނީ ލޯންޑަރިންގެ ކުށުގެ ދައުވާ އެވެ. މިއީ، ސާބިތުވެއްޖެ ނަމަ، އަދަބެއްގެ ގޮތުގައި ބޮޑު ޖޫރިމަނާއަކާ އެކު ދިގު މުއްދަތުގެ ޖަލު ހުކުމެއް އަތުވެދާނެ ކުށެކެވެ.\nރާއްޖޭގައި ވެރިކަން ކުރެއްވި ބޭފުޅުންގެ ތެރެއިން ހިޔާނާތުގެ މައްސަލައެއް މިހާތަނަށް ސާބިތުވެ ހުކުމަކާ ކުރިމަތިވެވަޑައިގެންފައި ވަނީ ކުރީގެ ރައީސް އިބްރާހިމް ނާސިރަށެވެ. ވެރިކަމަށް ފަހު ސިންގަޕޫރުގައި ދިރިއުޅުއްވަނިކޮށް، ރައްޔިތުންގެ މަޖިލިހުން ކުރި ތަހުގީގަކުން ހޯދި ހެކިތަކުގެ މައްޗަށް ބިނަކޮށް، ޖެނުއަރީ 20، 1986 ގައި ހުކުމްކުރީ 25 އަހަރަށް އަރުވާލާށެވެ. އެކަމަކު ރާއްޖޭގެ މިނިވަންކަމުގެ ރިހި ޔޫބީލްގެ ރަސްމީ ޖަލްސާގައި، ޖުލައި 26، 1990 ގައި، އޭރުގެ ރައީސް މައުމޫން އަބްދުލްގައްޔޫމް ވަނީ އެމަނިކުފާނަށް މައާފު ދެއްވައިފަ އެވެ.\nނާސިރުގެ މައްސަލައާ ޔާމީންގެ މައްސަލަ ތަފާތެވެ. ނާސިރުގެ ވެރިކަމުގައި ރައްޔިތުންނަށް މިހާރު މި އޮތް ފަދަ ހިޔާލުފާޅުކުރުމުގެ މިނިވަންކަމެއް ނެތެވެ. އެހެންކަމުން އެމަނިކުފާނުގެ ގިނަ ކަންކަން އާންމުންނަކަށް ނޭނގެ އެވެ. އެއާ ހިލާފަށް ރައީސްކަމުގައި ޔާމީން ހުންނަވަނިކޮށް، ދައުލަތުގެ މިލްކިއްޔާތު ބޭނުންކޮށްގެން ހިންގި ހިޔާނާތުގެ ވަރަށް ބޮޑެތި މައްސަލަތަކެއް ރައްޔިތުންނަށް ފެނުނެވެ. އެއީ ރޭވިގެން ކުރިއަށް ގެންދިޔަ ބޮޑު ވައްކަމެކެވެ.\nޔާމީނާ ދެކޮޅަށް ކުރިއަށް ގެންދިޔަ ޝަރީއަތް ވެސް މުޅިން ތަފާތެވެ. އެއީ އެއް ބަޔަކަށް، ޓީވީ ޝޯއެކެވެ. ފުރަތަމަ ފަހަރަށް ވަގުތުން ޓީވީން ދެއްކި ޝަރީއަތުގައި، ޔާމީން ވަނީ ދިފާއުގައި ވަރަށް ދިގުކޮށް ވާހަކަފުޅު ދައްކަވައިފަ އެވެ.\nހުކުމް ކުރަން އެއް ދުވަހަށް ވެފައި ވަނިކޮށް، ކްރިމިނަލް ކޯޓުގެ އިސް ގާޒީ އަދި ޔާމީންގެ ޝަރީއަތް ކުރިއަށް ގެންދެވި ފަނޑިޔާރު އަހްމަދު ހައިލަމްގެ މައްސަލައެއް މިވަނީ ފެންމަތިވެފަ އެވެ.\nކްރިމިނަލް ކޯޓުގެ އިސް ގާޒީ ހަލީމް، ޝަރީއަތް ކުރިއަށް ގެންދަވަނީ: ޔާމީންގެ މައްސަލައިގެ ޝަރީއަތް ކުރިއަށް ގެންދެވީ ހައިލަމް.\nނަސްރުގެ ދުވަހުގެ ތަހުނިޔާ ވިދާޅުވެ، އެމަނިކުފާނު ވައިބާ ގްރޫޕަކަށް ފޮނުއްވި ކުރެހުމަކުން ސިފަވަނީ، ރައީސް އިބްރާހިމް މުހައްމަދު ސޯލިހާއި ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދުގެ ކަރުގައި ޗޭނު ޖަހައި ގަންހިންގުވާ މަންޒަރެވެ. ހައިލަމް ވިދާޅުވީ އެއީ، ރައީސާއި މަޖިލީހުގެ ރައީސަށް އަމާޒުކުރެއްވި ޕޯސްޓެއް ނޫން ކަަމަށެވެ. ފޮޓޯ އިން ދެ ބޭފުޅުން ސިފަވާކަން ވެސް އެނގިވަޑައެއް ނުގަންނަވާ ކަމަށް ވިދާޅުވި އެވެ. އެ ކުރެހުން ފޮނުއްވުނީތީވެ އޭނާ ވަނީ މާފަށް ވެސް އެދިވަޑައިގެންފަ އެވެ. އެކަމަކު އެއީ ސުލޫކީ މައްސަލައަކަށް ވާތީ ޖުޑީޝަލް ސާވިސް ކޮމިޝަނުން އަންނަނީ މައްސަލަ ތަހުގީގު ކުރަމުންނެވެ.\nތަހުގީގަށް މިއަދު ހެނދުނު ހައިލަމް، ޖޭއެސްސީ އަށް ހާޒިރުވާން އޮތީ އަންގައިފަ އެވެ.\nއެމްއެމްޕީއާރުސީގެ ބޮޑު ޚިޔާނާތުން ދައުލަތަށް ގެއްލުނު ފައިސާގެ އަދަދު 3.3 ބިލިއަން ރުފިޔާ އަށް އަރަ އެވެ. ގާނޫނީ ނިޒާމު ފުނޑުފުނޑުކޮށްލައި، ރާއްޖޭގެ އެންމެ ބޮޑު ޚިޔާނާތް، ވެރިކަމުގައި ހުންނެވިޔަސް އެނގިވަޑައިނުގެން ހިންގިދާނެ ކަމާ މެދު ގިނަ ބަޔަކު ސުވާލު އުފައްދަ އެވެ. މިއާ ގުޅުވައި ކުރި ތުހުމަތަކީ އެކަމުގައި އެމަނިކުފާނުގެ ބައިވެރިވުން އޮތުމެވެ. އެއް ސަބަބަކީ އެމަނިކުފާނުގެ އެންމެ އަރިސް ވަޒީރު އަދި ފަހުން ނައިބު ރައީސް ކަން ދެއްވި އަހްމަދު އަދީބުގެ ކުންފުނިތަކާއި އެމަނިކުފާނުގެ އެކުވެރިންގެ ކުންފުނި އެސްއޯއެފަށް ދައުލަތުގެ ފައިސާ ޖަމާކުރަމުން ދިއުމެވެ.\nއޮޑިޓް ރިޕޯޓުން ފެންނަން އޮތް މި ޚިޔާނާތުގެ ތުހުމަތުތަކަށް ބާރު ލިބުނީ ކަމާ ބެހޭ އިދާރާތަކުގެ ތަހުގީގުންނެވެ. އަޑުއަރާފައި އޮތް ގޮތަށް، ފައިސާގެ މަންފާ ލިބުނު ބޮޑު ޕަސެންޓޭޖަކީ ފުލުހުން ހާމަކުރި ގޮތުގައި، ދައުލަތުގެ އިސް މަގާމްތަކުގައި ތިއްބެވި ބޭފުޅުންނެވެ. ޚިޔާނާތުގެ ފައިސާ އިން މި ބޭފުޅުންނަށް މަންފާ ލިބިވަޑައިގަތީ، މަގާމުގެ ނުފޫޒުން ކަންކަން ކުރެއްވުމުގެ ބަދަލެއްގެ ގޮތުންނެވެ. ރޭވުމަކީ ސަރުކާރުގެ ސިޔާސީ ބާރުވެރިކަން ދެމެހެއްޓުމެވެ.\nޔާމީންގެ މައްސަލަ ފެންމަތިވެ، ތަހުގީގު ކުރަން ފެށީ އެމަނިކުފާނުގެ ވެރިކަން ބަދަލުވުމާ އެކުގަ އެވެ. އެމްއެމްއޭގައި އޮންނަ ފައިނޭންޝަލް އިންޓެލިޖެންސް ޔުނިޓުން ޔާމީންގެ މައްސަލައެއް ހުށަހެޅީ އޭސީސީ އަށެވެ. މަނީ ލޯންޑަރިންގެ މައްސަލަތައް އެ ކޮމިޝަނަށް ތަހުގީގު ކުރުމުގެ ގާނޫނީ ބާރު ނޯންނާތީވެ، އެކަން ހުށަހެޅީ ފުލުސް އޮފީހަށެވެ.\nކުރީގެ ރައީސް އަބްދުﷲ ޔާމީން ކަރެކްޝަނަލް ސާވިސް އޮފިސަރުންގެ ބެލުމުގައި: މި ދައުވާއާގެ ޝަރީއަތް ނިމެންދެން ޖަލަށް ލުމަށް ފަހު ގޭބަންދަށް ބަދަލުކުރީ ސިއްހީ ހާލަތު ދަށްވެ ޑޮކްޓަރުންގެ ލަފަޔަށް.--- ފޮޓޯ: ނިޝާން އަލީ/ މިހާރު\nފުލުހުންގެ ތަހުގީގު ފަށައި، މި އަހަރުގެ ފެބުރުއަރީ6ގައި އާއްމުކުރި ބަޔާނުގައި، އެމްއެމްޕީއާރުސީގެ ފައިސާ އިން މަންފާ ލިބޭ ގޮތަށް ބޭނުން ކުރައްވާފައިވާ ކަމުގެ ތުހުމަތު ޔާމީންގެ މައްޗަށް ކުރި އެވެ.\nދައުވާގައި ފާހަގަކުރި ކަންކަން\n- ޔާމީންގެ ނަމުގައި އިސްލާމިކް ބޭންކުގައި ހުޅުވާފައިވާ އެކައުންޓަކަށް، ޚިޔާނާތުގެ ފައިސާ ވަން އެސްއޯއެފުން ޖަމާކުރި އެއް މިލިއަން ޑޮލަރު ދައުލަތާ ހަވާލުކުރަން ދެކޮޅު ހެއްދެވުން.\nމިއީ، މަނީ ލޯންޑަރިންގެ އަމަލެއް ކަމަށް ތުހުމަތުކޮށް އެމަނިކުފާނުގެ މައްޗަށް ދައުވާ އުފުލަން ކްރިމިނަލް ކޯޓަށް ހުށަހެޅީ ފެބުރުއަރީ 13، ގަ އެވެ.\nމަނީ ލޯންޑަރިންގެ ތުހުމަތާ އެކު އެމަނިކުފާނުގެ އެކައުންޓްތަކުގައި ހުރި 100 މިލިއަން ރުފިޔާ ވެސް ފުލުހުން ފްރީޒްކުރި އެވެ. އަދި ޝަރީއަތް ފަށައި، ފެބްރުއަރީ 18 ގައި ހައްޔަރުކުރި އެެވެ. ޝަރީއަތް ނިމެންދެން ބަންދުކުރި ޔާމީން ގެއަށް ބަދަލުކުރީ ޑޮކްޓަރުންގެ ލަފާގެ މަތިން، މާޗް 13، ގަ އެވެ.\nކުރީގެ ރައީސް ޔާމީން: އެމަނިކުފާނުގެ މައްޗަށް އުފުލާފައި ވަނީ ސިޔާސީ ދައުވާއެއް ކަމަަށް ވަކީލުން ވިދާޅުވޭ. -- ފޮޓޯ/މިހާރު\nކޯޓުގައި، ދައުލަތުން ބުނެފައި ވަނީ، ޔާމީންގެ އެކައުންޓަށް އެސްއޯއެފުން ޖަމާކުރި އެއް މިލިއަން ޑޮލަރަކީ ކުށް ކޮށްގެން ހޯދާފައި ހުރި ފައިސާ ކަމަށް ޝައްކުކުރެވޭ އެކަށީގެންވާ ސަބަބާއި ހާލަތުތަކެއް ހުރި ކަމަށެވެ. އަދި އެސްކްރޯ އެކައުންޓަށް ޖަމާކުރީ އެހެން ފައިސާއެއް ކަން ހެކިތަކުން އެނގޭ ކަމަށް ދައުލަތުން ބުނެފައިވެ އެވެ.\nއެސްއޯއެފުން ޖަމާކުރީ ޚިޔާނާތުގެ ފައިސާ ކަމަށް ބެލެވޭ ކަމަށް އޭސީސީގެ ތަހުގީގު ރިޕޯޓުގައި ވެސް އެބަ އޮތް ކަމަށާއި އެހެންވެ އެ ހާލަތުގައި އެއީ މަނީ ލޯންޑަރިންގެ ގާނޫނުގައި ބުނާ ފަދައިން ޝައްކުކުރެވޭ މުދަލާއި ފައިސާއެއް ކަމަށް ބެލެވޭނެ ކަމަށް ދައުލަތުން ބުންޏެވެ. އަދި އެ ހާލަތު އޮއްވާ އެ ފައިސާ އިންވެސްޓްމަންޓް އެކައުންޓަކަށް ބަދަލުކުރުމަކީ ފައިސާގެ އަސްލު އޮޅުވާލުން ކަމަށް ބެލެވޭނެ ކަމަށް ވެސް ދައުލަތުން ބުނެފައިވެ އެވެ.\nކްރިމިނަލް ކޯޓުގައި ޔާމީންގެ ޝަރީއަތުގެ މަޖިލިސް ކުރިއަށް ގެންދަނީ.\nއިންސާފުވެރި ހުކުމެއް އަތުވެދާނެ ކަމާ މެދު އުފައްދާ ސުވާލު!\nޔާމީންގެ ވަކީލުން ވިދާޅުވެފައިވާ ގޮތުގައި އެ މައްސަލާގައި ދައުވާ ކޮށްފައި އޮތީ ވަކި މީހަކަށް އަމާޒު ކޮށްގެން ސިޔާސީ ބޭނުމެއްގަ އެވެ. މަގުސަދަކީ، އެމަނިކުފާނުގެ ސިޔާސީ ހަޔާތްޕުޅަށް ހުރަސްއަޅައި، އަޑު ކަނޑުވާލުން ކަމަށް އިދިކޮޅު ޕީޕީއެމާއި ޕީއެންސީން ތުހުމަތުކުރެ އެވެ.\nއެކަމަކު މި ސަރުކާރުގެ އިސް ބޭފުޅުން މި ތުހުމަތު ދޮގުކުރައްވަ އެވެ. އެ ބޭފުޅުން ވިދާޅުވާ ގޮތުގައި، ޔާމީންގެ މައްޗަށް ކުރި ތުހުމަތާއި އުފުލި ދައުވާ އާއި ޝަރީއަތުގައި ހުށަހެޅި ހެއްކާއި ޝަރީއަތް ކުރިއަށް ގެންދިޔައީ ހުޅުވާލައިގެންނެވެ. ސިއްރުން ނުވަތަ ނުފޫޒުން ކުރި އެއްވެސް ކަމެއް ނެތެވެ.\nގާނޫނުގެ ކުރިމަތީގައި އެންމެން ހަަމަހަމަ އިރު، ކުށަށް އަދަބު ލިބެން ޖެހޭ ކަަމަށް ވެސް މި ސަރުކާރުގެ އިސް ބޭފުޅުން ވިދާޅުވެ އެވެ.\nދެ ފަރާތުން، މި ހޫނު ބަހުސްގައި ތިއްބައި، ގާޒީ ހައިލަމް، ނަސްރު ދުވަހާ ގުޅުވައިގެން، އަމަލު ކުރައްވާފައިވާ ގޮތުން، އިންސާފުވެރި ހުކުމެއް އަތުވެދާނެ ކަމާ މެދު އޮތީ ސުވާލު އުފައްދައިފަ އެވެ. ސަރުކާރު ކޯލިޝަންގައި ހިމެނޭ އެމްޑީޕީން ވަނީ ހައިލަމްގެ މައްސަލަ ބަލަން ގޮވާލައި ބަޔާނެއް ނެރެފަ އެވެ. ޕީޕީއެމުން ބުނެފައި ވަނީ، ބަޔަކު ރާވައިގެން ހައިލަމްގެ އަގު ވައްޓާލީ ކަމަށެވެ. އެއީ ޖުޑިޝަރީ ހަލާކުކޮށްލުމުގެ ބައެއް ކަމަށް ވެސް ޕީޕީއެމުން ތުހުމަތުކޮށްފައިވެ އެވެ.\nއެހެންކަމުން، ޔާމީނަށް އުފުލާފައިވާ ދައުވާގައި، ކޮންމެ ގޮތަކަށް ހުކުމް އަޔަސް، ސިޔާސީ ދެ ބައިވުން ނައްތައެއް ނުލެވޭނެ އެވެ.\nއިތުރު ލިޔުންތައް ކުށްކުރުން ކްރިމިނަލް ކޯޓް ޖުޑީޝަރީ ޕީޕީއެމް މަނީ ލޯންޑްރިން ރައީސް އަބްދުﷲ ޔާމީން ގާޒީ އަހުމަދު ހައިލަމް


MH370 Kandah Vehtey Manzaru Fenunu Kamah Masveriyaku Bunefi - Vaguthu\nއެމްއެޗް370 ކަނޑަށް ވެއްޓޭ މަންޒަރު ފެނުނުކަމަށް މަސްވެރިޔަކު ބުނެފި\nމަސްވެރިޔާ ނޫސްވެރިންނަށް މައުލޫމާތު ދެނީ\n2014 ވަނަ އަހަރުގެ މާރިޗު މަހުގެ އަށްވަނަ ދުވަހު، ކުއާލަ ލަމްޕޫރުން ފުރައިގެން ބެއިޖިންގ އަށް ދަތުރު ކުރަމުން ދިޔަ މެލޭޝިޔަން އެއަރލައިންސްގެ އެމްއެޗް 370، ކަނޑަށް ވެއްޓޭ މަންޒަރު ފެނުނުކަމަށް މަސްވެރިޔަކު ބުނެފިއެވެ. ކީރިތި ޤުރުއާނުގައި އަތްލުމަށްފަހު ހުވާކުރުމަށްފަހު، މިކަންތައްތައް އޭނާ ވަނީ ކިޔައިދީފައެވެ.\nއިންޑޮނޭޝިޔާ އަށް ނިސްބަތްވާ އުމުރުން 42 އަހަރުގެ ރުސްލީ ޚުޝްމިން ނަމަކަށް ކިޔާ މި މަސްވެރިޔާ ބުނެފައިވާ ގޮތުގައި މި މަތިންދާބޯޓު ކަނޑަށް ވެއްޓޭތަން، އޭނާއާއި އޭނާގެ ފަޅުވެރިންނަށް ފެނިފައިވެއެވެ. ހަމައެހެންމެ، ބޯޓު ވެއްޓުނުތަކުގެ ކޯޑިނޭޓްތައް، ޖީޕީއެސްގައި ރިކޯޑު ކޮށްފައިވާކަމަށްވެސް ބުންޏެވެ.\nމަސްވެރިޔާ ހުވާ ކުރަނީ\nމެލޭޝިޔާގެ ސުބަންގަ ޖަޔާގައި މިއަދު ކުރިއަށް ދިޔަ ނޫސް ކޮންފަރެންސް އެއްގައި މި މަސްވެރިޔާ މިކަންކަން ކިޔައިދީފައިވާއިރު، ބޯޓު ކަނޑަށް ވެއްޓި، އޭގެން އަރަމުން ދިޔަ ބޯ ކަޅު ދުންތައްވެސް ފެނުނުކަމަށް އޭނާ ބުނެފައިވެއެވެ. ހަމައެހެންމެ، ހަލާކުވެފައި އޮތް ބޯޓުގެ ބައިތައް ފެނުނުކަމަށްވެސް ބުންޏެވެ.\nފްލައިޓް ވެއްޓުނުކަމަށް ބުނާ ސަރަޙައްދު\n"އަހަރެންނަށް ފެނުނު ބޯޓު ކަނާތް ފަރާތަށާއި ވާތް ފަރާތަށް، ހަލާކުވެފައި އޮތް ތެލަނގައެއްހެން ތެޅޭތަން... އެއްވެސް އަޑެއް ނީވޭ، ކަނޑަށް ވެއްޓުމުގެ ސަބަބުން ރޯވި އަލިފާނުގެ ސަބަބުން އެރި ބޯ ކަޅު ދުން އެކަނި ފެނުނީ." އޭނާ މިއަދު ބުންޏެވެ.\nޖީޕީއެސްގައި ރިކޯޑު ކުރެވުނު މައުލޫމާތާއި މި ނޫންވެސް މިކަމާ ގުޅުން ހުރި އެހެން މައުލޫމާތުތައް އޭނާ މިހާރުވަނީ ކަމާ ގުޅޭ މެލޭޝިޔާގެ ޖަމިއްޔާއަކަށް ހަވާލު ކޮށްފައެވެ. އެޖަމިއްޔާ އިން ބުނެފައިވަނީ މި މައުލޫމާތުތައް އެފަރާތްތަކުން އެޤައުމުގެ ބޮޑުވަޒީރު މަހާތީރު މުޙައްމަދަށް ފޮނުވާނެކަމަށެވެ.\nރާއްޖެ އިން ފެނުނީ އެމްއެޗް-370 ކަމަށް ބާރުލިބޭ ރިޕޯޓެއް!\nގެއްލިފައިވާ އެމްއެޗް 370 އަށް ގޮތް ނޭނގޭ ބަރު އެއްޗެއް އެރުވި!\nއެމްއެޗް 370: އޮކްސިޖަން ނުދީ ފަސެންޖަރުން މަރާލުމަށް ފަހު ޕައިލެޓް ފްލައިޓް ވައްޓާލީ!\nޖެނުއަރީ 16, 2019 16:01\nމަސްވެރިންތައް އެދުވަހުން ފެށިގެން ތިބީ ކޯމާއެއްގަތަ؟\nޖެނުއަރީ 16, 2019 16:24\nދެން މިއޮތް ހުރިހާ ދުވަހު ތިވާހަކަ ނުދައްކާ ތިހުރީ ކީއްވެގެންނޯ!\nޖެނުއަރީ 16, 2019 16:26\nކަލޭ މަސްވެރިއެއް ވީމަ އިޙްތިރާމްކުރަން. އެކަމު ކަލޭ ތީ ކުށްވެރިއެއް. މިހާ ދުވަހު ތިވާހަކަ ނުދައްކާ ތިހުރީ ކީއްވެހޭ؟\nޖެނުއަރީ 16, 2019 17:19\nސުވާލަކީ ފަސް އަހަރުވަންދެން ކީއްހޭ އޭނަ ކުރީކީ އެއް! މި އޮތް ހާ ދުވަހުވެސް އެތަށް ބައިވަރު ފަިއިސާ އަކާ ވަގުތަކާ، މީހުން އެކި ގޮތްގޮތަށް އެ ބޯޓަށް ވީ ގޮތެއް ހޯދަން ވެގެން އުޅުނު އިރުވެސް ހަމަ މީނަ ހުރީ ސައިލަންޓް މޯޑް ގަ ހޭ؟\nޖެނުއަރީ 16, 2019 17:45\nވޭތުވެ ދިޔަ ދުވަސްތަކުގަ މީނަ ކޮބައިތަ\nޖެނުއަރީ 16, 2019 17:56\nދެން ކުޑަހުވަދޫ މީހުން މި ކިޔަނީ ކީކޭ\nޖެނުއަރީ 17, 2019 02:33\nމީނަގެ ވަޒީފާގެ ގޮތުން އެ ވާހަކަ ދައްކަން ނުކެރުނީ.\nޔާމީނުގެ ވެރިކަން ނިމުމުން މިހާރު ބިރު ކެނޑިއްޖެ.\nސްޕޯކުސް ޕާސަން ވެސް އޭރު އެ ދޯނީގަ އިން.\nއަލިފާނެއް ނުދެކެން، ކުޑަ ދުންކޮޅެއް އެރި ތަން ދުށިން\nއެކަމަކު އުމަރު ބުނީ އަލިފާން ފެންނަ ކަމަށް\nޖެނުއަރީ 17, 2019 06:12\nހަމަ ޓީވީ މުއާޒް\nޖެނުއަރީ 17, 2019 09:44\nއޭނައަކީ މަސްވެރިއެއްވީމަ އެކަކުވެސް އޭރު އޭނަ ދެއްކިވާހަކަ ގަބޫލުނުކުރީ ކަންނޭނގެއެއްނު މި އޮތްހާ ދުވަހު ހިފަހައްޓައިގެން ހުރީ. މަސްވެރިންނަކީ ދެރަނިކަމެތި ބައެއްގެ ގޮތުގަ ވިއްޔާ އެންމެވެސް ދެކެނީ. ޚާއްސަކޮށް ރާއްޖޭގައި. އެހެންވީމާ މެލޭޝިޔާވެސް ވެދާނެ އެކަހަލަ ގައުމެއްކަމަށް.\nމާޗް 19, 2019 22:08\nއަހަރެން ނުބުނަން ދޮގެކޭ.\nޖެނުއަރީ 17, 2019 11:19\n4 އަހަރު ފަހުން ދެން ކޮންވާހަކައެއް ދައްކާކަށް. އަދި އެވެސް އޭނާގެ ފަޅުވެރިންނަށޯ ފެނުނީ. މިކަލޭގެއަކަށް ނޫން. މިހީވަނީ ކޮންމެސް ކަންތައް ގަނޑެއް އޮބާލައި މީހުންގެ ވިސްނުމުގެ ކޯސް ބަދަލުކޮށްލަން ކުރި ކަމެއްހެން\nޖެނުއަރީ 17, 2019 13:57\nޤަބޫލް ކުރަން ، ނިކަމެތި މަސްވެރިއެއްގެ ވާހަކަ ގިނަމީހުން ޤަބޫލެއް ނުކުރާނެ އެހެންވެ ކަމަށް ވާނީ އެހާ ލަސްވީ\nޖެނުއަރީ 17, 2019 15:12\nބޮޑެތި ސައިންޓިސްޓުން ނާ އެނަލިސްޓުން ބޯޓް ވެއްޓުނުތަން ކިޔާދޭއިރު މަސްވެރިޔާ ހުންނަންވާނީ ހިމޭނުން ދޯ . ހޯދާހޯދާ ނުފެނުނީމަ ޖަންގައްޔަށް މިސްރާބު ޖަހަންފެށީމާމަސްވެރިޔާ އަކަށް ކެތެއްނުކުރެވުނު . ބަންޑުންކޮށްލީ . މައްސަލައެއް ނެތެއްނު.\nމާޗް 24, 2019 21:10\nތިވާނީ ޔާމީނު ގެއްލުވާލި ފުލައިޓަކަށް އެހެން ވީމާ އެމީހާއަށް ޔާމީން އަންގާފަ އޮތީ އޭތި ދޫވެހި ޓެރަހުގައި އޮތް ވާހަކަ ނުބުނަން މިހާރު މަރުކޮމެޓީން އެސުވާލު ކުރީމަ މިހާރު ކިޔައި އެދިނީ


Mohamed Shafiu: ދުނިޔޭގެ ޙަޤީޤަތާމެދު ނަޒަރެއް\nދުނިޔޭގެ ޙަޤީޤަތާމެދު ނަޒަރެއް\nއަލްއަޚް ޙަސަން ނާޖީ\nދުނިޔެއަކީ ވަރަށް ޒަމާންވީތަނެކެވެ. އަދި ކަށްވަޅުގައި ހޭދަކުރަންޖެހޭ މުއްދަތަކީވެސް އެހާމެދިގު މުއްދަތެކެވެ. ޤިޔާމަތްދުވަހާމެދު ވިސްނައި ފިކުރުކޮށްފިނަމަ އެއީ ފަންސާސް ހާސް އަހަރެވެ. ސުވަރުގޭގައި ނުވަތަ ނަރަކައިގައިވާ މުއްދަތަކީ ނިމުމެއްނުވާ މުއްދަތެކެވެ.\nމިފަނާވަނިވި ދުނިޔޭގައި އުޅެންލިބިފައިވާ މުއްދަތަކީ މިސާލަކަށް ފަސްދޮޅަސް އަހަރު ކަމުގައި ބަލަމާ ހިނގާށެވެ. އޭގެތެރެއިން ތިރީސްއަހަރު ހޭދަކުރެވެނީ ނިދުމުގައެވެ. ޙަޔާތުގެ ފުރަތަމަ ފަނަރަ ވަރަކަށް އަހަރު އެއީ އޭނަގެ ޅަފަތުގެ ދުވަސްވަރެވެ. ބާކީއޮތް ފަނަރަ އަހަރުގެ ތެރެއިން ގިނަދުވަސްތައް ހޭދަކުރެވިފައިވަނީ ކެއުންބުއިމާއި މުދާހޯދައި އެއްކުރުމާއި ދުނިޔެވީ އެކިއެކިޝަހުވަތްތަކުގައެވެ. ދެން އާޚިރަތަށްޓަކައި ކޮށްފައިވާ ޢަމަލުތަކަށް ނަޒަރުހިންގައިލާއިރު ވަރަށް ގިނަ ކަންތައްތަކަކީ ދެއްކުންތެރިކަމާއި ޣާފިލުކަންމަތީގައި ކުރެވިފައިވާ ކަންކަމެވެ. އުޚްރަވީޙަޔާތް ކާމިޔާބުކުރުމަށް އޮތީ މިމަދު ދުވަސްކޮޅެވެ.*\n* އިބްނު އަލްޖައުޒީގެ لفتة الكبد إلى نصيحة الولد މިފޮތުން ނަގާފައި\nPosted by Mohamed Shafiu at 5:15 AM\nLabels: ނަފްސު, ރަޤާއިޤް, ދުނިޔެ, ތަރުބިއްޔަތު, ސިޔާސަތު


ގައުމެއްގެ އިގްތިސޯދު ކުރިއަރައިގެންދާނީ، ކަރަންޓުގެ އަގު ހެޔޮވެގެން ކަމަށް އެންވަޔަރަމަންޓް މިނިސްޓަރު ޑރ. ހުސައިން ރަޝީދު ހަސަން ވިދާޅުވެއްޖެއެވެ.\nރާއްޖެ ޓީވީގެ "ފަލަ ސުރުހީ" ޕްރޮގްރާމްގައި ރޭ ވާހަކަ ދައްކަވަމުން މިނިސްޓަރު ވިދާޅުވީ، ރާއްޖެއަކީ 2030 ވަނަ އަހަރު އަންނަންވާއިރަށް ކާބަން ނިއުޓްރަލް ގައުމަކަށް ހެދުމަށް ސަރުކާރުން ގެންގުޅޭ އަމާޒަށް ވާސިލްވުމަށް ގިނަ މަސައްކަތްތަކެއް ކުރަން ޖެހޭ ކަމަށެވެ. އެގޮތުން އިޔާދަކުރަނިވި ހަކަތަ ރާއްޖޭގައި އުފެއްދާ މިންވަރު އިތުރުކުރަން ޖެހޭ ކަމުގައި ވިދާޅުވުއެވެ.\nއިރުގެ ހަކަތަ ބޭނުންކޮށްގެން ރާއްޖޭގައި މިހާރުވެސް ކަރަންޓު އުދައްދާ ކަން ފާހަގަކުރައްވައި މިނިސްޓަރު ހުސައިން ވިދާޅުވީ، ރާއްޖޭގައި އިޔާދަކުރަނިވި ހަކަތަ އުފެއްދޭނެ ބައިވަރު ގޮތްތައް އެބަހުރި ކަމަށެެވެ.\n"ރާއްޖޭގައި އެބަހުރި ވޭވް އެނާޖީ އުފެއްދުމުގެ ގާބިލްކަން. ކަނޑުގެ އޮއިވަރު ބޭނުންކޮށްގެން ހަކަތަ އުފެއްދުމުގެ ގާބިލްކަން. ވިންޑް އެނާޖީވެސް ރާއްޖޭގައި އުފެއްދިދާނެ. އަދި ކަނޑުގެ ފުން ސަރަހައްދުތަކާއި މަތީ ފަށަލަތަކުގެ ފިނިހޫނުމިން ބޭނުންކޮށްގެންވެސް ހަކަތަ އުފެއްދިދާނެ" މިނިސްޓަރު ވިދާޅުވިއެވެ.\nރާއްޖެއިން ކޮންމެ އަހަރަކު ތެލަށް ބޮޑު ހަރަދެއް ކުރާކަން ފާހަގަކުރައްވައި މިނިސްޓަރު ވިދާޅުވީ ރާއްޖޭގެ ޖީޑީޕީގެ 10 އިންސައްތައަކީ ތެލަށް ކުރާ ހަރަދު ކަމަށެވެ. އަދި ރާއްޖެ އެތެރެކުރާ ތެލުގެ 80 އިންސައްތައަކީ ޑީސަލް ކަމަށާއި ކަރަންޓު އުފެއްދުމަށް ބޭނުންކުރަނީ ރާއްޖެއަށް އެތެރެކުރާ ތެލުގެ 60 އިންސައްތަ ކަމަށް ވިދާޅުވިއެވެ. ބާކީ ތެލަކީ ވެކިކަލްތަކާއި އުޅަނދުތަކާއި އެނޫންވެސް ބޭނުންތަކަށް އެތެރެކުރާ ތެލެވެ.\nމިިނިސްޓަރު ވިދާޅުވީ، ތެލަށް ބަރޯސާވުން ކުޑަކޮށް އިޔާދަކުރަނިވި ހަކަތައަށް ބަރޯސާވާ މިންވަރު އިތުރުކުރުމުން މާލީ ގޮތުން ގިނަ ފައިދާތަކެއް ކުރާނެ ކަމަށެވެ.\n"ގައުމަކަށް ކަރަންޓު އަގުހެޔޮކުރެވިގެން އިގްތިސޯދު ކުރިއަށްދާނީ" މިނިސްޓަރު ވިދާޅުވިއެވެ.\nމީގެ އިތުރުން މިނިސްޓަރު ވިދާޅުވީ، އިޔާދަކުރަނިވި ހަރަކަ އުފެއްދުމަށް ރާއްޖެއިން ކުރާ މަސައްކަތަށް ބޭރުގެ އެހީތައް ލިބޭނެ ކަން ޔަގީންކުރައްވާ ކަމަށާއި އެކަމަށް ސަރުކާރުންވެސް ބޮޑު ހޭދައެއް ކުރާނެ ކަމަށެވެ.\nއަރުޝީފަށް ނެގީ 09/03/2021 09:17\nއެންމެފަހުން އަޕްޑޭޓްކުރީ 09/03/2021 09:17\nރިފާޢަތު 28 މިނެޓު ކުރިން


Huri haa match akaun molhuve Croatia 1 vana ah\nހުރިހާ މެޗަކުން މޮޅުވެ ކޮރޭޝިއާ އެއްވަނަ އަށް\nކޮރޭޝިއާ ކުޅުންތެރިން ލަނޑު ޖެހުމަށް ފަހު އުފާ ކުރަނީ ---\nގުރޫޕްގެ ފަހު މެޗުގައި، އައިސްލެންޑްގެ މައްޗަށް 2-1 ގެ ނަތީޖާއަކުން ކާމިޔާބު ހޯދައި، ގުރޫޕްގެ ހުރިހާ މެޗަކުން މޮޅުވެގެން ކޮރޭޝިއާއިން ގުރޫޕްގެ އެއް ވަނަ ހޯދައިފި އެވެ.\nގުރޫޕްގެ އެއް ވަނަ ހޯދުމުން، ދެ ވަނަ ބުރުގައި ކޮރޭޝިއާ ނިކުންނާނީ ގުރޫޕް ސީ ގެ ދެ ވަނަ ޑެންމާކާ ދެކޮޅަށެވެ. އެ މެޗު އޮންނާނީ އަންނަ އާދިއްތަ ދުވަހުގެ ރޭ 11:00 ގަ އެވެ.\nއެ ގުރޫޕްގެ ދެ ވަނައަށް ދިޔައީ، މިރޭ ނައިޖީރިއާ ބަލިކުރި އާޖެންޓީނާއިންނެވެ. ދެ ވަނަ ބުރުގައި އާޖެންޓީނާ ވާދަ ކުރާނީ ގުރޫޕް ސީ ގެ އެއް ވަނަ ފްރާންސާ ދެކޮޅަށެވެ. އެ މެޗު އޮންނާނީ މި އަންނަ ހޮނިހިރު ދުވަހު އިރުއޮއްސި 7:00 ގަ އެވެ.\nކޮރޭޝިއާ ކުރިން ކުޅުނު ދެ މެޗުގައި، ފުރަތަމަ 11 ގައި ކުޅުނު މުހިންމު ދެ ކުޅުންތެރިން ކަމަށްވާ، މާރިއޯ މަންޒޫކިޗް އާއި އިވާން ރަކިޓިޗްގެ ބަދަލުގައި ފުރަތަމަ 11 އިން ފުރުސަތު ދިނީ ބަދަލު ކުޅުންތެރިންނަށެވެ.\nކޮރޭޝިއާއިން ލީޑް ނެގީ މިލާން ބަޑިޗް އެވެ. އޭނާ ލަނޑު ކާމިޔާބު ކުރީ ދެ ވަނަ ހާފު ފެށިގެން އަށް ވަނަ މިނެޓްގައެވެ.\nއައިސްލެންޑުން ނަތީޖާ ހަމަހަމަ ކުރީ، މެޗުގެ 76 ވަނަ މިނެޓްގައި، އެ ޓީމަށް ލިބުނު ޕެނަލްޓީއަކުންނެވެ. އެ ލަނޑު ކާމިޔާބު ކުރީ ގިލްފީ ސިގޮޑްސަން އެވެ. އޭގެ ފަހުން ކޮރޭޝިއާ މޮޅުކޮށްދިން ލަނޑު 90 ވަނަ މިނެޓްގައި ކާމިޔާބު ކުރީ އީވާން ޕެރިސިޗް އެވެ.\nވޯލްޑް ކަޕް 2018 ކްރޮއޭސިއާ އައިސްލޭންޑް\nމޮޅު ކުޅުންތެރިޔާގެ އެވޯޑް މޮޑްރިޗަށް\nފްރާންސް، ދުނިޔޭގެ ޗެމްޕިއަން\nފްރާންސަކީ ފޭވަރިޓް ކަމަށް ބުނެވޭކަށް ނެތް\nޖަލު އަދަބުން ސަލާމަތްވާން މޮޑްރިޗަށް ފުރުސަތެއް


ސްކޫލްގެ އިމާރާތާއި ގޯތީގެ ސެކިޔުރިޓީ އައުޓް ސޯސްކޮށްގެން ހިންގާބަލަހައްޓާދޭނެ ފަރާތެއް ހޯދުން.\nމި ސްކޫލްގެ 2020 ވަނަ އަހަރުގެ ސެކިޔުރިޓީ ބެލެހެއްޓުމުގެ މަސައްކަތް އައުޓް ސޯސްކޮށްގެން ހިންގާބަލަހައްޓައިދޭނެ ފަރާތެއް ހޯދުމަށް އިޢުލާން ކުރަމެވެ.\nވީމާ މިމަސައްކަތް ކޮށްދިނުމަށް ޝަޢުޤުވެރިވެލައްވާ ފަރާތްތަކުން 19 ނޮވެމްބަރ 2019 ވާ އަންގާރަ ދުވަހުގެ 12:00 އަށް ސްކޫލަށް ޙާޟިރުވެ މަޢުލޫމާތުސާފު ކުރެއްވުމަށްފަހު 24 ނޮވެމްބަރ 2019 ވާ އާދީއްތަ ދުވަހު 12:00 އަށް އަންދާސީ ހިސާބުހު ށައެޅުއްވުން އެދެމެވެ.\nމިކަމަށް ހުށަހަޅުއްވާ އަންދާސީ ހިސާބު ކެނޑުން އިސްވެދެންނެވި ގަޑީގައި މި އޮފީހުގައި އޮންނާނެއެވެ. އަދި އަންދާސީ ހިސާބު ކެނޑުމުގައާއި މަޢުލޫމާތު ދިނުމުގެ ބައްދަލުވުމަށް ޙާޟިރުވެވަޑައިނުގެންނެވޭނަމަ ސިޓީ އަކާއެކު ބަދަލުވުމަށް އެހެން ބޭފުޅަކު ފޮނުވި ދާނެއެވެ.\nބީލަން ހުށަހެޅޭނީ، ވިޔަފާރި ރަޖިސްޓްރީ ކުރުމުގެ ޤާނޫނު (ޤާނޫނު ނަންބަރ: 18/2014) އަދި އަމިއްލަ ފަރުދުންގެ ވިޔަފާރީގެ ޤާނޫނު (ޤާނޫނު ނަންބަރު: 19/2014) ގެ ދަށުން ވިޔަފާރި ރަޖިސްޓްރީ ކުރެވިފައިވާ ފަރާތްތަކަށެވެ. މިގޮތުން މަޢުލޫމާތު ސާފުކުރުމަށާއި ބިޑް ހުށަހެޅުމަށް ކުންފުންޏަކުން ޙާޟިރުވާނަމަ އެބޭފުޅެއް ތަމްޞީލުކުރައްވަނީ ކޮންކުންފުންޏެއްކަން އެގޭނެ ލިޔުމެށް ހުށަހަޅުންވަންވާނެއެވެ. އަދި އަމިއްލަ ފަރާތަކުން ނަމަ މުއްދަތު ހަމަނުވާ އައިޑީ ކާޑުގެ އަސްލު ގެންނަންވާނެއެވެ.\nމަޢުލޫމާތު ދިނުމުގެ ބައްދަލުވުމަށް ހާޟިރުވެވަޑައިނުގަންނަވާ ފަރާތަކުން ހުށައަޅުއްވާ އަންދާސީ ހިސާބް ބަލައި ނުގަނެވޭނެ ވާހަކަ މަޢުލޫމާތައްޓަކައި ދެންނެވީމެވެ. އަދި މަޢުލޫމާތު ސާފުކުރައްވަން ވަޑައިގަންނަވާއިރު އައި.ޑީ ކާރޑު ގެންނެވުން އެދެމެވެ.\nވީމާ ، މިކަން އާންމުކޮށް އެންގުމަށްޓަކައި އިޢުލާން ކުރީމެވެ.\nސުންގަޑި: 24 ނޮވެންބަރު 2019 1200


Dengue ithuruve, Pakistan hospital thaku ge endhuthah furijje | ThePress\nޑެންގީ އިތުރުވެ ޕާކިސްތާން ހޮސްޕިޓަލުތަކުގެ އެނދުތައް ފުރިއްޖެ\n11 October 2021, 09:05\nޑެންގީ ހުން ޖެހިފައިވާ މީޙަކަށް ޕާކިސްތާނުގެ ހޮސްޕިޓަލެއްގައި ފަރުވާ ދެނީ/ފޮޓޯ: ސަންނިއުސް އޮންލައިން\nއަވަށްޓެރި ޕާކިސްތާނުގެ ބައެއް ސަރަހައްދުތަކުގައި ރެކޯޑް އަދަދުތަކުން ޑެންގީ ހުމުގެ ކޭސްތައް ރިޕޯޓް ކުރަމުން އަންނަ ކަމަށް ހަބަރު ލިބިއްޖެއެވެ.\nލިބިފައި ވާ އެންމެ ފަހުގެ މައުލޫމާތަށް ބަލާއިރު ޕާކިސްތާނުގެ ޕަންޖާބު، ސިންދު އަދި ހައިބަރު ޕަހްތުންހްވާ ޕްރޮވިންސްގެ ހޮސްޕިޓަލުތަކުން މިހާރު ވަނީ، އިތުރު ޕޭޝަންޓުން ބަލައިގަތުން ހުއްޓާލާފައެވެ. މި ސަރަހައްދުގެ ހޮސްޕިޓަލުތަކުން އިތުރު ޕޭޝަންޓުން ބަލައިގަތުން ހުއްޓާލާފައި ވަނީ ޕާކިސްތާނުގެ އެކި ހިސާބުތަކުގައި ޑެންގީ ހުން ފެތުރެމުން ދިއުމުގެ ސަބަބުން ފަރުވާ ދޭން ޖެހޭ ޕޭޝަންޓުންގެ އަދަދު އިންތިހާއަށް އިތުރުވުމާ ގުޅިގެންނެވެ.\nހަބަރު ލިބޭ ގޮތުގައި، ކޮރޯނާވައިރަސް ޑިޒީޒް (ކޮވިޑް-19)ގެ ޕޭޝަންޓުންނަށް ހާއްސަ ކޮށްފައި ވާ އެނދުތަކުގައިވެސް މިހާރު އެޑްމިޓް ކޮށްފައި ވަނީ ޑެންގީ ޕޭޝަންޓުންނެވެ.\nކަން މިހެން އޮތް އިރު، ޑެންގީ ހުމާ ދެކޮޅަށް މީހުން ހޭލުންތެރި ކުރުވުމަށް ހާއްސަ ކެމްޕޭނެއް، ވެރިރަށް އިސްލާމްއާބާދުގައި ވަނީ ފަށާފައެވެ. އިސްލާމް އާބާދުގައިވެސް ކަންބޮޑުވާ ދަރަޖައަށް ޑެންގީ ކޭސް އިތުރު ވަމުން އަންނަ ކަމަށް ހަބަރު ލިބެއެވެ.\nޕަންޖާބް ޕްރޮވިންސްގައި އެ ސަރަހައްދުގެ ސަރުކާރުން ވަނީ ކުއްލި ނުރައްކާ އިއުލާން ކޮށްފައެވެ. އަދި ޗުއްޓީގައި ތިއްބެވި ޑޮކްޓަރުންވެސް ހިދުމަތަށް އެނބުރި ވަޑައިގަތުމަށް ވަނީ އިރުޝާދެއް އާންމު ކޮށްފައެވެ.\nޕަންޖާބުގެ ހެލްތު ސެކްރެޓަރީ އިމްރާން ސިކަންދަރު ބަލޫޗް ވިދާޅުވީ، ދާދި ފަހުން ކުރި ވިއްސާރައާއި، ވައިގެ ތެތްކަން ހުރި ގޮތުގެ އިތުރުން، އުމްރާނީ ބިނާވެށީގެ ސިނާއީ މަސައްކަތްތައް ހުރި ގޮތުން، މަދިރި އާލާވާނެ ފުރުސަތު ތަނަވަސް ވެފައި ވާ ކަމަށެވެ.\nޑެންގީއަކީ މަދިރީގެ ޒަރިއްޔާއިން ފެތުރޭ ވައިރަލް ހުމެކެވެ. ޑެންގީ ހުން ޖައްސާ ވައިރަސް އުފުލަނީ އީޑީޒް މަދިރިއެވެ. މަރިދިން އުފުލާ މި ވައިރަސް، އިންސާނާގެ ހަށިގަނޑަށް ވާސިލު ވަނީ ޖަރާސީމު އަށަގެންފައިވާ މަދިރި، އިންސާނާގެ ގައިގައި ހަފާ ވަގުތުއެވެ. ޑެންގީ ހުމަކީ މަދިރި ހެފުމަކާ ނުލާ އެކެއްގެ ގައިން އަނެކާގެ ގަޔަށް އަރާ ބައްޔެއް ނޫނެވެ.\nދުނިޔެ ސިއްހަތު ޑެންގޫ ޕާކިސްތާން


Covid-19: Vaccine Mi Mahu Raajje Ah Libenee - Vaguthu\nކޮވިޑް-19: ވެކްސިން މި މަހު ރާއްޖެއަށް ލިބެނީ\nކޮވިޑް-19 އިން ރައްކާތެރިވުމަށް ބޭނުން ކުރާ ވެކްސިން މި މަހުގެ ތެރޭގައި ރާއްޖެއަށް ލިބޭނެ ކަމަށް ހެލްތު މިނިސްޓަރު އަހުމަދު ނަސީމް ވިދާޅުވެއްޖެއެވެ.\nހެލްތް މިނިސްޓަރ ނަސީމް މިގޮތަށް ވިދާޅުވެފައިވަނީ ރާާއްޖޭގެ މީޑިއާއެއް ކަމަށްވާ "ހުރިހާ" އަށް އިންޓަވިއު ދެއްވަމުންނެވެ.\nނަސީމް އާއި ހަވާލަދީ އެނޫހުން ރިޕޯޓް ކޮށްފައިވާ ގޮތުގައި، ވެކްސިންގެ ފުރަތަމަ ޝިޕްމަންޓް މިމަހުގެ ތެރޭގައި ރާއްޖެ އަށް ލިބޭނެއެވެ. ނަމަވެސް ފުރަތަމަ ލިބޭނީ ކޮން ބައެއްގެ ވެކްސިނެއް ކަމެއް އަދި މުޅިން ނިންމާފައި ނުވެއެވެ. ފުރަތަމަ ޝިޕްމެންޓްގައި ކޮވިޑް-19 ގެ ވެކްސިން ހޯދުމަށް އުފައްދާފައިވާ ގްރޫޕް "ކޮވެކްސް" މެދުވެރިކޮށް ރާއްޖޭގެ އާބާދީގެ 20 އިންސައްތަ ބޭނުންވާ ވެކްސިން ގެނައުމަށް މަސައްކަތް ކުރަމުންދާ ކަމަށްވެސް އެނޫހުގައި ވަނީ ބުނެފައެވެ.\n"ކޮވެކްސްގެ ތެރެއިން ވެސް ލިބޭނެ ވެކްސިން އެބައުޅޭ. އަޅުގަނޑުމެން އޯޑަރު ދިން އެހެން ވެކްސިން ވެސް އެބަ އުޅޭ. މިހާރު އެސްޓްރާ ޒެނެކާއަށް ވެސް އޯޑަރު ދީފައި ވަނީ" ނަސީމް ވިދާޅުވެފައިވެއެވެ.\nވެކްސިން ގަތުމަށް ދިވެހި ސަރުކާރުން ސިންގަޕޫރުގެ "އެސްޓްރާޒެނެކާ ސިންގަޕޯ ޕީޓީއީ އެލްޓީޓީޑީ" އާ ދެމެދު ވަނީ އެއްބަސްވުމެއްގައި ސޮއިކޮށްފައެވެ.\nކޮވެކްސް ފެސިލިޓީ މެދުވެރިކޮށް ލިބޭ ވެކްސިންގެ 17 ޕަސެންޓް ޖެހުމަށް ހަމަޖެހިފައިވަނީ 50 އަހަރުން މަތީގެ މީހުންނާއި ކޮވިޑް-19 ގެ ނުރައްކާ ބޮޑު މީހުންނަށެވެ. އަދި ވެކްސިންގެ ތިން އިންސައްތަ، ސީދާ އަދި ނުސީދާ ގޮތުގައި ބަލިމީހުންނަށް އެހީތެރިވާ މީހުން އަދި ބަލީގައި ބޮޑުވަރު ވެދާނެ މީހުންނަށް އެހީތެރިވާ މީހުންނަށް ދިނުމަށް ވަނީ ނިންމާފައެވެ.\nމީގެއިތުރުން އެޗްއީއޯސީން ވަނީ ނުކުޅެދުންތެރިކަން ހުންނަ މީހުން، ކުޑަކުދިން އަދި އުމުރުން ދުވަސްވީ މީހުންނަށް ހިދުމަތްދޭ ތަންތަނުގައި މަސައްކަތް ކުރާ މީހުން، ފްރޮންޓްލައިންގައި މަސައްކަތްކުރާ މީހުންނަށް ވެސް ވެކްސިން ދިނުމުގައި އިސްކަންދޭނެ ކަން ވަނީ ހާމަ ކޮށްފައެވެ.\nޖެނުއަރީ 12, 2021 16:14\nކޮވެކްސް މެދުވެރިކޮށް ލިބޭ ވެކްސިން އެންމެ ފުރަތަމަ ޖަހަންވާނީ ހެލްތު މިނިސްޓަރ. ޢޭގެ ފަހުން އެހެން މީހުންނަށް ދޭންވާނީ.\nއިންޑިޔާގަ ޖަހާ ފޭކް ވެކްސިން ރާއްޖެއަށް ބޭނުމެއްނޫން. އެއީ ނަތީޖާ 85 % ވެސް ނުދައްކާ ވެކސިނެއް.\nޖެނުއަރީ 12, 2021 17:52\nކކަލޭ ކާފައި ބާކީވިއްޔާ ލިބޭނެ!\nޖެނުއަރީ 12, 2021 18:16\nއެންމެ ފުރަތަމަ އިންޖެކްސަން ޖަހަންވާނީ ނަޝީދުއަށް. ޓެސްޓް ކޮށްފަ ދިވެހި ރައްޔިތުންގެ ގަޔަށް ޖަހަނވާނީ\nޖެނުއަރީ 12, 2021 18:55\nފުރަތަމަ ޖަހާނީ އިދިކޮޅު ބޭކަލުންނަށް\nޖެނުއަރީ 12, 2021 19:12\nއިންޑިއާއިން ގެންނަ ވެކްސިން ޖަހާނެ ބަޔަކު މިގައުމަކު ނެތް.\nގަދަކަމުން އިންޑިޔާގައި ހަދާ ވެކްސިން އަހަރުމެންގަޔަށް ޖަހަންޖެހޭނީ.\nޖެނުއަރީ 12, 2021 19:17\nއެންމެ ފުރަތަމަ ޖަހާނި ނަސީދައްތައަށް\nޖެނުއަރީ 12, 2021 21:03\nމޮޅުވާހަކަ ދައްކާނެ ތިބެގެން. އެންމެފަހުން ލިބޭނީ އަދި ގަންނާންވެސް ޖެހޭނީ އިންޑިޔާގެ ފަޑުއްކަ ވެކްސިން. ގަބޫލުކުރިޔަސް ނުކުރިޔަސް މިހާރު އެއްވެސް ކަމެއްގައި އިންޑިޔާ ނުރުހޭގޮތަށް އެކަމެއް ނުކުރެވޭނެ. ސިންގަޕޫރު މަގުން ނުވަތަ އެމެރިކާ މަގުން އަޔަސް އަންނާނީ އިންޑިޔާގެ ވެކްސިން. ތިގޮތަށް ވަރަށް ސިއްރު ސިއްރުން އެއްފަަހަރެއްގައި މިބޭފުޅާ އިޒްރޭލަށްވެސް ދިޔަކަމަށްވަނީ. ވަރަށް ސަލާމް.\nޖެނުއަރީ 12, 2021 22:06\nދޮގު..ހަމަ ސީދާ ކަނޑައެޅިގެން ދޮގު.. މަބުނީތީ ބަލާތި..\nޖެނުއަރީ 12, 2021 22:55\nފޭކު ވެކްސިން އަށް މިލިއަނުން ފައިސާ ހަރަދު ކޮށްގެން ކޮންމެހެން އަހަރެމެންނަށް ޖަހަން އުޅޭނެ ކަމެއް ނެތް. ރޯމާ ދުވާލު ވައްކަން.


އަރކިޓެކްޗަރ އެންޑް ޑިޒައިން\nއެމް. އެން. ކިޔޫ. އެފްގެ ލެވެލް7ގެ ސަނަދަކާއެކު، ލެވެލް9ގެ ސަނަދެއް، މަޤާމުގެ މަސައްކަތާ ގުޅޭ ދާއިރާއިން ހާސިލުކޮށްފައިވުން.\nލެކްޗަރަރގެ މަޤަމަށް މީހަކު ނުލިބިއްޖެނަމަ، އެސޯސިއޭޓް ލެކްޗަރަރގެ މަޤާމަށް ފުރުޞަތު ހުޅުވާލަމެވެ.\nއެމް.އެން.ކިޔޫ.އެފްގެ ލެވެލް7ގެ ސަނަދެއް، މަސައްކަތާ ގުޅޭ ދާއިރާއިން ލިބިފައިވުން.\nކިޔަވައިދިނުމާއި، ފިލާވަޅު ތައްޔާރުކުރުމުގައި ރަސްމީގަޑީގެ ވަގުތު އެކަމަށް ހޭދަކުރުމާއި ތިރީގައިވާ މައިގަނޑު ކަންތައްތައް ކުރުން.\n(ހ) އާ މުޤައްރަރުތައް ފަރުމާކުރުމާއި، ބޭނުންކުރެވޭ މުޤައްރަރުތައް އިޞްލާޙުކުރުން.\n(ނ) ކަނޑައެޅިފައިވާ މުއްދަތުގައި މާއްދާތަކުގެ އިމްތިޙާން ކަރުދާސްތައް ތައްޔާރުކޮށްފައި އިމްތިޙާނުދިނުމާއި، ކަނޑައެޅިފައިވާ މުއްދަތުގައި ޕޭޕަރުތައް ސާފުކޮށް ނިންމުން.\n(ބ) ޕާޓްޓައިމް ލެކްޗަރަރއިން ދެއްވާ މާއްދާތަކާއި އިމްތިޙާނު ދިނުމާއި، ކަނޑައެޅިފައިވާ މުއްދަތުގައި ޕޭޕަރުތައް ސާފުކޮށް ނިންމުން.\n(ޅ) ކިޔަވައިދޭ މާއްދާތައް ކިޔަވައިދެވޭ ފެންވަރު މަތިކުރެވޭނެ ގޮތްތައް ވިސްނައިގެން އެކަމަށް މަސައްކަތް ކުރުން.\n(ވ) މަސައްކަތަށް ފަސްނުޖެހި، ފަންނީ އެހެން މުވައްޒަފުންނާ ގުޅިގެން، ޕްރޮފެޝަނަލް ރޫޙެއްގައި، އެކުވެރިކަމާއެކު މަސައްކަތްކުރުން.\n(މ) އަމިއްލަގޮތުންނާއި ފަންނީ އެހެން މުވައްޒަފުންނާ ގުޅިގެން ޢިލްމީ ދިރާސާތައްކޮށް، އެ ދިރާސާތައް ޝާއިޢުކުރުމަށް މަސައްކަތް ކުރުން.\n(ފ) ކޯސް ކޯޑިނޭޓްކުރުމާއި، މާއްދާ ކޯޑިނޭޓްކުރުމާއި، ފެކަލްޓީއާއި ޑިޕާޓްމަންޓުގެ ބައްދަލުވުންތަކުގައި ބައިވެރިވުމާއި، ކޮމިޓީތަކުގައި ބައިވެރިވުން.\n(ދ) މަޤާމާ ގުޅޭގޮތުން ފެކަލްޓީން ހަވާލުކުރާ މިނޫން ކަންތައްތައްވެސް ކުރުން.\nވަޒީފާއަށް ކުރިމަތިލާ ފަރާތުގެ މަސައްކަތް ބެލެހެއްޓި ސްޕަވައިޒަރަކު އެފަރާތެއްގެ މަސައްކަތާމެދު ދެކޭގޮތުގެ ލިޔުމެއް.\nއިޢުލާންގެ މުއްދަތުގެ ތެރޭގައި ފޮނުވާ އެއްވެސް އެޕްލިކޭޝަނަކަށް، އިޢުލާނުގެ މުއްދަތު ހަމަނުވަނީސް ޢަމަލެއް ނުކުރާނެއެވެ.\nއިންޓަވިޔު ކުރެވޭނީ، އިޢުލާނުގައި ބަޔާންކޮށްފައިވާ މަޤާމަށް ޝަރުޠު ހަމަވާ ކެންޑިޑޭޓުންގެ ތެރެއިން ޝޯޓްލިސްޓްކުރެވޭ ފަރާތްތަކާ އެކަންޏެވެ.\nސިޓީ ފޮނުވަންވީ ތާރީޙް:\n2015 ޖަނަވަރީ 21 ވާ ބުދަ ދުވަހުގެ މެންދުރު 12:00 ގެ ކުރިން، ދިވެހިރާއްޖޭގެ ޤައުމީ ޔުނިވަރސިޓީގެ އިދާރީ މަރުކަޒަށް.\n28 ރަބީޢުލްއައްޥަލް 1436\n19 ޖަނަވަރީ 2015\nޕަބްލިޝްކުރި ތާރީޚު: 19 ޖަނަވަރީ 2015\nޕަބްލިޝްކުރި ގަޑި: 1138\nސުންގަޑި: 21 ޖަނަވަރީ 2015 1200


Covid-19: Tourism ah Libey Gehlumun Araigathumah Sarukaarun Ehee Vaane - Vaguthu\nދުނިޔޭގެ އެކި ގައުމުތަކުގައި ހަލުވި ކަމާއި އެކީ ފެތުރެމުން އަންނަ ކޮރޯނާ ވައިރަސް ނުވަތަ ކޮވިޑް-19 ގެ ސަބަބުން ރާއްޖޭގެ ފަތުރުވެރިކަމަށް ލިބޭ ގެއްލުމުން އަރައިގަތުމަށް ސަރުކާރުގެ ފުރިހަމަ އެހީތެރިކަން ލިބޭނެ ކަމުގެ ޔަގީންކަން ޓޫރިޒަމް މިނިސްޓަރު އަލީ ވަހީދު ދެއްވައިފިއެވެ.\nކުރުނބާ މޯލްޑިވްސް ގައި ބޭއްވި މޯލްޑިވްސް އެސޯސިއޭޝަން އޮފް ޓޫރިޒަމް އިންޑަސްޓްރީ (މަޓީ) ގެ އަހަރީ އާއްމު ޖަލްސާގައި ގައި ވާހަކަ ދައްކަވަމުން މިނިސްޓަރު ވިދާޅުވީ، ކޮރޯނާ ވައިރަސްގެ ސަބަބުން ޓޫރިޒަމަށް އަސަރު ކުރާނެ ކަން އެނގިވަޑައިގަންނަވާ ކަމަށާއި އެކަން ހުރިހާ ފަރާތްތަކަށްވެސް އެނގޭނެ ކަމަށެވެ.\nޓޫރިޒަމަށް ލިބޭ ގެއްލުމުން އަރައިގަތުމަށް ސަރުކާރުން ފުރިހަމަ އެއްބާރުލުމެއް ދޭނެ ކަމަށް މިނިސްޓަރު ވަނީ ވިދާޅުވެފައެވެ.\n"ރާއްޖޭގެ ފަތުރުވެރިކަމަށް ކޮރޯނާ ވައިރަސްގެ ސަބަބުން ލިބޭ ގެއްލުންތަކުން އަރައިގަތުމަށް ސަރުކާރުގެ ފުރިހަމަ އެހީތެރިކަން ލިބޭނެ ކަމުގެ ޔަގީންކަން، އަޅުގަނޑު ސަރުކާރުގެ ފަރާތުން ދެން" މިނިސްޓަރު އަލީ ވަހީދު ވިދާޅުވިއެވެ.\nމިނިސްޓަރު ވިދާޅުވީ، ރާއްޖެ ކޮރޯނާ ވައިރަސް އިން ސަލާމަތް ކުރުމުގެ ގޮތުން ސަރުކާރުން ވަނީ ދާދި ފަހުން ޗައިނާއިން ރާއްޖެއަށް ކުރަމުން އަން ޑައިރެކްޓް ފްލައިޓްތައް ކެންސަލް ކޮށްފައި ކަމަށެވެ. އަދި އިތުރަށް ރައްކާތެރިވާން ޖެހޭ ކަންކަމަށް ކުރަން ޖެހޭ ހުރިހާ ކަމެއް ކުރުމުގައި ތިބޭނެ ކަމަށް މިނިސްޓަރު ވަނީ ވިދާޅުވެފައެވެ.\nމިދިޔަ އަހަރު ރާއްޖެއަށް ވަނީ 1.7 މިލިއަން ޓޫރިސްޓުން ޒިޔާރަތް ކޮށްފައެވެ. އެހެން ނަމަވެސް ކޮރޯނާ ވައިރަސްގެ ސަބަބުން ރާއްޖެ ޒިޔާރަތް ކުރާ ފަތުރުވެރިން ވަނީ މަދުވެފައެވެ. ހާއްސަކޮށް ޗައިނާ މާކެޓުން ރާއްޖެ އަންނަ ތިބި ފަތުރުވެރިން ރާއްޖެ ނާދެވޭ ގޮތްވުމުން، މިއަހަރުގެ ޓާގެޓް ހާސިލް ކުރުމަށް ގޮންޖެހުން ތަކެއް ކުރިމަތިވާނެ ކަމަށް ބެލެވެއެވެ.\nކޮވިޑް-19: އިނގިރޭސި ބޮޑުވަޒީރު ވޯޑަށް ބަދަލުކޮށްފި\nމަޑަގަސްކާއިން ފެނުނު ފަތްޕިލާވެއްޔެއް، ކޮވިޑް-19 ގެ ފަރުވާ ކަމުގައި ވެދާނެ\nފެއިލްވެފައިވާ ސަރުކާރަށް ވާކަމެއް ނޯންނާނެ\nފެބުރުއަރީ 23, 2020 18:25\nކޮވިޑް ރޯގާގެ ކޯފާއައީ ހަމައެކަނި ޗައިނާއަކަށް ނޫން. މިއީ ހާއްސަކޮށް ރާއްޖެފަދަ އެހެންގައުމުތަކަށް ބަރޯސާވެފައިވާ ގައުމުތަކަށް މާބޮޑަށް ގެއްލުންވާނޭ ފަދަ ކާރިސާއެއް. ޗައިނާއިން ރާއްޖެއަށް ވުރެ ފަސޭހައިން މިކަމުން އަރައިގަނެވިދާނެ. އެކަމަކު ރާއްޖެ ހިމެނޭ ސަރަހައްދަށް ކޮވިޑް ފެތުރެން ފަށައިފިނަމަ ރާއްޖޭގެ އެއާޕޯޓްތައް ބަންދުކުރަން ޖެހިދާނެ. އެންމެ މަހެއްވަންދެންވެސް ރާއްޖެއަށް ފަތުރުވެރިން ނާންނަންޏާ ދައުލަތް ބަގުރޫޓުވެ ދަރާވިކޭނެ. އިސްރާއިލްފަދަ "ބާރުގަދަ" ސެކިޔުރިޓީ އޮންނަ ގައުމަކަށްވެސް ކޮވިޑްގެ އަސަރުވާނަމަ، ރާއްޖެފަދަ ގަމާރު ސެކިޔުރިޓީ އޮންނަ ގައުމަކަށް މިބަލި ފެތުރިގެން ދިޔުމަކީ ދުރުކަމެއް ނޫން. ރާއްޖޭގެ މިއޮތް ސަރުކާރުގެ މުނާފިގުންގުންނާއި ލާދީނީ ވެރިންގެ ސަބަބުން އަތުވެދާނެ ކޯފާއަކަށް ބިރުވެތިވޭ!\nފެބުރުއަރީ 23, 2020 18:36\nމީނަ މިއުޅެނީ މިހާރުވެސް ޓޫރިޒަމައް ލިބޭ ގެއްލުން ފޫ ނުބެއްދިގެން ދޯ.. އަލީ ވަހީދު ދޭބަލަ ގޮއްސް ޗައިނާގަ އޮއްނަން..\nފެބުރުއަރީ 23, 2020 19:47\nމިރާއްޖޭގެ ފަގީރުން ހިންގާ އެންމެ ދެރަ ވިޔަފާރިޔަށް ވާގެއްލުން ރައްޔިތުންގެ ލާރިން ފޫބައްދާ ދޭނެޔޭ އެބުނަނީ ވަރަށް ޖަޒީރާކޮށް. ބޯކޮށް ޖަޒީރާކޮށް!\nފެބުރުއަރީ 23, 2020 20:42\nކޮބާ އެހެނިހެން ވިޔަފާރިތަކަށް ކުރާ އަސަރުން ސަރުކާރަށް ކަހެރުވަކެކޭވެސް ނުވޭދޯ؟! އެހެންނޫނަސް ދިވެހިން ބިކަވެ އަތްމަތި ދަތިވެ ގައުމު އިންޑިޔާ ބަނޑަށްވެއްޓި ހަލާކުވަނީ!\nފެބުރުއަރީ 23, 2020 21:16\nއަނެއްކާވެސް ރަށްޔިތުންގެ ފައިސާ މަހުޖަނުންނަށް ބަހާ ވާހަކަ\nފެބުރުއަރީ 23, 2020 21:28\nބަޖެޓުގަނެތް ރުފިޔާއެއް ކިހިނެއް އެހީވާނީ ބޭކާރު އަގަނުތަޅާ.\nފެބުރުއަރީ 23, 2020 21:37\nމިސަރުކާރުގަ ތިބީ ޓުއަރިޒަ މް ބޮއިކޮޓް ކުރަން ގޮވިމ މީހުން، އަލީވަހީދު މެން ދައްކާ ވާހަކަ އަޑުއަހާނީ ބުރާންތިވެފަ ތިބި މީހުން.\nފެބުރުއަރީ 23, 2020 22:04\nކަލޯ ކޮންތާކުންތޯ އަރައިގަނނަން ތަކެތި ހޯދަނީ، މިހާރިވެސް ގައުމު ކައި ހުސްކޮއްފި. އިސްތިއުފާ.\nފެބުރުއަރީ 24, 2020 07:17\nސަރުކާރުން އެހީވާންވާނީ އަބަދުވެސް ފައިސާވެރިންނަށް. ނިކަމެތިންގެ ލޮލަށް ހިނިއެރިޔަސް ސަރުކާރަށް ބަރާބަރު.\nފެބުރުއަރީ 24, 2020 08:10\nނަހުލާއަށް ލިބުނު ގެއްލުމަށް ރައީސްއޮފީހުން ބަދަލު ދޭނެކަމަށް އުއްމީދުކުރަން.


ފުން ކަނޑުގެ އަޑީގައި..! – Ilm\nފުން ކަނޑުގެ އަޑީގައި..!\nކީރިތި ޤުރުއާނުގައި ކަނޑާއި ބެހޭގޮތުން ބަޔާންގެންވާ ޙަޤީޤަތްތަކަކީވެސް ދާދިފަހުން ސައިންސްވެރީންނަށް ހޯދުނު ކަންކަމެވެ. އަދިވެސް ސައިންސްވެރީންށަށް އެއާމެދު އެއްޗެއް ބުނުމަށް ސާބިތު ހެކިލިބިފައި ނުވާކަންތައްތައް ޤުރުއާނުގައިވެއެވެ. ކީރިތި ޤުރުއާނުގައި ކަނޑާއި ބެހޭގޮތުންވާ ޢިލްމުތައް ހޯދުނީ ފަހުގެ ވަސީލަތްތަކާއި ޓެކްނޮލޮޖީ ބޭނުންކޮށްގެން އެތައް މަސައްކަތެއްކުރި ފަހުން ކަމަށް އިޢުތިރާފްވި އެކަކީ ޕްރޮފެސަރ ޝްރޯޑަރ އެވެ. އޭނާއަކީ ހުޅަނގު ޖަރުމަނުގައި އުޅުނު ފާހަގަކޮށްލެވޭ މޮޅު އޯޝަނަގްރާފަރެކެވެ. ސައިންސް ކުރިއަރާ ނަމަ ދީން ޖެހޭނީ އެއްފަރާތްވެ ބާކީ ވާންކަމަށް މީނާ ބުނާކަމަށްވިއެވެ.\nއެހެނަސް ކީރިތި ޤުރުއާނުގެ އާޔަތްތަކުގެ ތަރުޖަމާ އޭނާ އަޑު އެހީ އަންތަރީސްވެގެންވާ ޙާލުގައެވެ. އެއީ އިންސާނެއްގެ ބަސްތަކެއް ނޫންކަމަށް އޭނާ ބުންޏެވެ. އަދި ހަމައެހެންމެ އޯޝަނޮގްރާފަރަރ އެއްކަމަށްވާ ޕްރޮފެސަރ ޑޮރްޖާރޯ، ކީރިތި ޤުރުއާނުގެ މި އާޔަތުގެ ތަރުޖަމާ އަޑު އިވުމުން ސައިންސްގެ ފަހުގެ ހޯދުންތައް ބަޔާންކޮށްދިނެވެ.\n“ނުވަތަ ފުންކަނޑެއްގައިވާ އަނދިރިގަނޑުތަކެއް ފަދައެވެ. އެ ކަނޑުގައި އުފެދެމުން އަންނަނީ މަތިމައްޗަށް ފެތުރިފައިވާ ރާޅުތަކެވެ. އޭގެ މަތީން މަތިމައްޗަށް ހުރި އަނދިރީގެ ވިލާތައްވެއެވެ. އެމީހާގެ އަތް ނެރުނަސް އެފެންނާން ގާތް ވެސް ނުވެއެވެ. ފަހެ އެމީހަކަށް ﷲ އަލިކަމެއް ލައްވާފައި ނުވާ މީހާ (ދަންނާށެވެ!) ފަހެ އެމީހާއަށް އެއްވެސް އަލިކަމެއް ނުވެއެވެ.”\nޕްރޮފެސަރު ބުންޏެވެ. ކުރީ ޒަމާނުގައި، އެއްވެސް މީހަކަށް ވިހި މީޓަރަށް ވުރެ އަޑިއަކަށް ނުފީނެއެވެ. އެހެނީ އެޒަމާނުގައި އެކަމަށް ޚާއްޞަ ވަސީލަތްތަކެއް ހޯދިފައެއް ނުވެއެވެ. އެހެނަސް މިހާރު ކަނޑުގެ އެންމެ އަޑިޔާއި ހަމައަށް ފީނުމުގެ ޤާބިލްކަންދޭނެ އާލާތްތައް ހުރެއެވެ. ކަނޑު އަޑީން ދުއިސައްތަ މީޓަރަށް ދިޔުމުން ކަޅު އަނދިރިކަން މެނުވީ ނުވެއެވެ. މި އާޔަތުގައި ވަނީ ފުން ކަނޑެއްގެ ވާހަކައެވެ.\nކުލައިގެ ސްޕްކްޓްރަމްގައި އިންނަނީ ހަތް ކުލައެކެވެ. އެއީ ރަތް، ރީނދޫ، ނޫ، ފެހި، އޮރެންޖް… މިހެން ގޮސް ހަތް ކުލައެވެ. ކަނޑުގެ އަޑިއަށް ދިޔަވަރަކަށް މި ހަތްކުލައިގެ ތެރެއިން ފަހަރަކު ކުލައެއް ގެއްލެމުން ދެއެވެ. މިގޮތުން ގެއްލޭ ކޮންމެ ކުލައެއްގެ ސަބަބުން އިތުރަށް އަނދިރިވެއެވެ. ފުރަތަމަ އަޑިއަށް ދާން ފެށުމުން ގެއްލެނީ ރަތް ކުލައެވެ. ދެން އޮރެންޖް ދެން ރީނދޫ ކުލައެވެ. އެންމެ ފަހުން ގެއްލޭ ކުލައަކީ ނޫ ކުލައެވެ. ސްޕެކްޓްރަމްގެ ހަތް ކުލަ އެއްކޮށް ގެއްލެނީ ގާތްގަނޑަކަށް ދުއިސައްތަ މީޓަރަށް އަޑިއަށް ދިއުމުންނެވެ. އެ ހިސާބުގައި އެއްވެސް އަލިކަމެއް، އެއްވެސް ކުލައެއް ނުވާނެއެވެ. ކަޅު އަނދިރިކަން ފިޔަވެއެވެ.\nމަތިމައްޗަށް ފެތުރިފައިވާ ރާޅުތަކުގެ ވާހަކައަކީ ވެސް މިޒަމާނުގެ ސައިންސް އިން ސާބިތުވެފައިވާ ވާހަކައެކެވެ. އެހެންކަމުން ޕްރޮފެސާ ޑޮރްޖާރޯއަށް ވެސް ޖެހުނީ މިއީ އިންސާނެއްގެ ފަރާތުން އައިސްފައިވާ ބަސްތަކެއް ނޫންކަމަށް އެއްބަސްވާށެވެ.\nނޯޓު: ކުރީގައި ބަޔާންކުރެވުނު ނޫރު ސޫރަތުގެ ސާޅީސް ވަނަ އާޔަތުގައި މާތް ﷲ ކަނޑުގެ ރާޅުތަކުގެ ވާހަކަ ބަޔާންކުރައްވާފައިވަނީ އަސްލުގައި ކާފަރުންގެ ޢަމަލުތަކަށް މިސާލުޖެއްސެވުމުގެ ގޮތުންނެވެ. ހަމައެފަދައިން އެމިސާލުގައި ކަނޑު އަޑީގެ ހަޤީޤަތް ކަނޑުތަކާއި އެނޫންވެސް އެންމެހާ ތަކެއްޗެއްގެ ވެރިރަސްކަލާނގެ ފުރިހަމައަށް ބަޔާންކުރައްވާފައިވަނީއެވެ.\n ސޫރަތުއްނޫރުގެ ސާޅީސް ވަނަ އާޔަތުން ދޭހަވާ މާނަ.


Terrorism gaanoonah genna islaahuthakugai mahsala'eh nei!\nގާނޫނަށް ހުށަހަޅާފައިވާ އިސްލާހްތަކުގައި ފުލުހުންނަށް ބޮޑެތި ބާރުތަކެއް ދިނުމަށް ހުށަހަޅާފައިވޭ\nއެންމެ ގިނަ ބަޔަކު ކަންބޮޑުވަނީ ޤާނޫނު އަސާސީން ކަށަވަރުކޮށްދޭ ހައްޤުތަކެއް ހަނިކުރުމަށް ހުށަހަޅާފައިވާތީ\nހަނުހުރުމުގެ ހައްޤު މީގެކުރިންވެސް ބައެއް ޤާނޫނުތަކުން ހަނިކޮށްފައިވޭ\nކ. މާލެ | 15 ސެޕްޓެންބަރ 2019 | އާދީއްތަ 23:09 | 5,005\nފުލުހުންގެ އޮޕަރޭޝަނެއްގައި މޫނު ނިވާކޮށްގެންހުރި ފުލުހަކު ހަރަކާތްތެރިވަނީ - ޝުއައިބް މުހައްމަދު އިގްބާލް\nޓެރަރިޒަމްގެ ޤާނޫނަށް ސަރުކާރުގެ ފަރާތުން ހުށަހެޅި އިސްލާހްތަކާއެކު ބޮޑެތި ފާޑުކިޔުންތަކެއް ވަނީ އަމާޒުވެފަ އެވެ. އެއް ބަޔަކު ގަބޫލުކުރާގޮތުގައި އެ ބިލް ހުށަހެޅިފައިވާގޮތަށް ފާސްކުރުމަކީ ކުރަން ހެޔޮވާނެވަރުގެ ކަމެއް ނޫނެވެ. އެ ބިލް ފާސްކޮށްފިނަމަ ބޮޑެތި ގެއްލުންތަކެއް ލިބޭނެކަމަށް އެ ފަރާތްތަކުން ގަބޫލުކުރެއެވެ. ނަމަވެސް ބިލްގައި އޮތް އެއްޗަކާއި، މިހާތަނަށް އަމަލުކުރަމުން އައި ގޮތްތައް އެނގެނީ އޭގެތެރެއިން ކިތައް މީހުންނަށްތޯ އެއީ ކުރުން މުހިންމު ސުވާލެވެ.\nބިލަށް ހުށަހަޅާފައިވާ އިސްލާހްތަކުގެ ތެރެއިން އެންމެ ގިނަ ބަޔަކު ކަންބޮޑުވާ އެއް މާއްދާއަކީ ޤާނޫނު އަސާސީގެ2ވަނަ ބާބުން ކަށަވަރުކޮށްދީފައިވާ ހަނުހުރުމުގެ ހައްޤު ހަނިކުރުމަށް ހުށަހަޅާފައިވާ ހުށަހެޅުމެވެ. އޭގެއިތުރުން ކޯޓު އަމުރަކާއި ނުލާ ހައްޔަރުކުރުމުގެ ބާރާއި، ވަކީލުންގެ ބައްދަލުވުންތަކުގެ ސިއްރުކަމަށް ގެނައިސްފައިވާ ހަނިކަމަކީ ކަންބޮޑުވުން ފާޅުކުރާ ފަރާތްތަކުން ފާހަގަކުރާ ނުކުތާތަކެވެ. ނަމަވެސް އެކަމުގައި ކަންބޮޑުވާންޖެހޭ ކަމެއް ނެތްކަމަކީ މިހާރުވެސް އެތަކެއް ޤާނޫނަކުން މި ދެންނެވި ހައްޤުތައް ހަނިކޮށްފައިވާތީ އެވެ.\nޤާނޫނު އަސާސީގެ ބުނެފައިވާގޮތުން ޑިމޮކްރެޓިކް ނިޒާމެއް ހިނގާ ޤައުމުތަކުގައި ހައްޤުތައް ހަނިކުރާ މިންވަރަށް، ޤާނޫނު އަސާސީގެ2ވަނަ ބާބުން ކަށަވަރުކޮށްދޭ ހައްޤުތައް ހަނިކުރުމަކީ މައްސަލައެއް ނޫނެވެ. އަދި މުޅި މުޖުތަމައުގެ ރައްކާތެރިކަމަށްޓަކައި ބައެއް ހައްޤުތައް ހަނިކުރުމަށް ޤާނޫނު އަސާސީ ހުރަހެއް ނާޅަ އެވެ. އެގޮތުގެމަތިން މިހާރުވެސް އަމަލުކުރަމުން އަންނަ ބައެއް ޤާނޫނުތަކުން ވަނީ ހަނުހުރުމުގެ ހައްޤުވެސް ހަނިކޮށްފަ އެވެ. އޭގެތެރޭގައި ކުޑަކުދިންނަށް ޖިންސީ ގޯނާކުރާ މީހުންނާމެދު ޚާއްޞަ އުސޫލުތަކަކަށް ޢަމަލުކުރުމުގެ ޤާނޫނުން މި ދެންނެވި ހައްޤު އޮތީ މިހާރުވެސް ހަނިކޮށްފަ އެވެ. އަދި ގޭންގު ކުށްތައް މަނާކުރުމާބެހޭ ޤާނޫނުންވެސް އޮތީ ހަނިކޮށްފަ އެވެ.\nދެން އޮތީ ކޯޓު އަމުރަކާއި ނުލާ މީހުން ހައްޔަރުކުރުމުގެ ފުރުސަތު ޤާނޫނުން ލިބިދިނުމެވެ. މިހާރުވެސް އަމަލުކުރަމުން އަންނަ އުސޫލުތަކުގެ ތެރެއިން ކޯޓު އަމުރަކާއި ނުލާ މީހުން ހައްޔަރުކުރުމުގެ ބާރު ފުލުހުންނަށް ލިބިދެ އެވެ. އަދި ހައްޔަރުކުރުމަށްފަހު 24 ގަޑިއިރުފަހުން ދުކޮށްލާ، ހަމަ އެ މިނެޓުގައި ހައްޔަރުކުރުގެ ބާރުވެސް ފުލުހުންނަށް ލިބިދެ އެވެ. އެހެންކަމުން ނުބައި ނިޔަތެއްގައި ބަޔަކު ހައްޔަރުކުރާނަމަ، ޤާނޫނުތަކުން އެކަން ކުރުމުގެ ބާރު މިހާރުވެސް ފުލުހުންނަށް ލިބިދެ އެވެ. ވަކީލުންގެ ބައްދަލުވުމުގެ ސިއްރުވެރިކަންވެސް އޮތީ ހަމަ މި ދެންނެވި ގޮތަށެވެ.\nދެންއޮތީ އަލަށް ހުށަހެޅި އިސްލާހުތަކުގައި ހުރި ރަނގަޅު ބަދަލުތަކެވެ. މިހާރު އަމަލުކުރަމުންދާ ޤާނޫނުގައި ވަރަށް ފުޅާ ދާއިރާއެއްގައި ޓެރަރިޒަމް މާނަކޮށްފައިވުމުން ސަރުކާރައި ދެކޮޅަށް ބަހެއް ބުނާ މީހާވެސް ހައްޔަރުކުރުމުގެ ބަރު ފުލުހުންނަށް ލިބިދެ އެވެ. ނަމަވެސް އަލަށް ހުށަހެޅިފައިވާ އިސްލާހުގައި ޓެރަރިޒަމް ވަނީ އިތުރަށް މާނަކޮށް، އެ ކުށްތަކަކީ ކޮބައިކަން ތަފްސީލްކޮށްފަ އެވެ. ނަތީޖާއަކަށްވަނީ ޤާނޫނުގައި ބަޔާންކުރާ ކުށެއްކުރުމުން ނޫނީ ފުލުހުންނަށް މީހަކު ހައްޔަރުނުކުރެވުމެވެ. މިހާރު އަމަލުކުރާ ޤާނޫނުން ހަމަ ކޮންމެ ބޭނުމެއްގައިވެސް އެ ޤާނޫނުގެ ދަށުން މީހަކު ހައްޔަރުކުރުމަށް ފުލުހުންނަށް ހުރަހެއް ނެތްއިރު، ނިމުނު އަބްދުﷲ ޔާމީންގެ ސަރުކާރުން ކަންވެސް ކުރީ މި ދެންނެވި ގޮތަށެވެ. ޓުވީޓެއް ކުރުމުންވެސް ހައްޔަރުކޮށް ޓެރަރިޒަމްގެ ޤާނޫނުން އޮތީ ދައުވާކުރާ ހިސާބުގަ އެވެ.\nމިހާރު ހުށަހެޅިފައިވާ އިސްލާހްތަކުގައި ތަހުޤީޤީ އިދާރާތަކަށް ބާރުތަކެއް ދިނުމުގެ އިތުރުން ހަނގުރާމަތަކުގައި ބައިވެރިވާ މީހުންނާއި، އެކަމުގައި ޝާމިލްވާ މީހުން ރިހެބިލިޓޭޓްކުރުމަށް ހާއްސާ މާއްދާތަކެއް ހިމަނާފައިވެއެވެ. ކަންކުރަންޖެހޭނެގޮތާއި، ހުރިހާ ތަފްސީލްތަކެއްވެސް ޤާނޫނުގައި ހިމަނާފައިވެއެވެ. ނަތީޖާއަކަށްވަނީ އަނގަ މައްޗަށް ނަގައިގެން އެއް މުއައްސަސާ އަނެއް މުއައްސަސާގެ ބޮލަށް ކަންތައް ޖެހުމުގެ ބަދަލުގައި އެ މީހަކު ކުރަންޖެހެނީ ކޮން ކަމެއްކަން ސާފުވުމެވެ.\nމިއީ އަދި ޤާނޫނުގައި ހުރި ބައެއް މާއްދާތަކެވެ. މުޅި ޤާނޫނަށް ގެންނަ އިސްލާހްތައް އެއްކޮށް ކިޔާލުމުން، ނުރައްކަލަށްވުރެ ބޮޑަށް، ޤަނޫނަށް ހުށަހެޅިފައިވާ އިސްލާހުތަކުން ކަށަވަރުކޮށްދެނީ ރައްކާތެރިކަންކަން އެނގިގެންދާނެ އެވެ. ނަމަވެސް ހަމަ ކޮންމެކަމެއްގައިވެސް ކަންކުރަން ތިބޭ ބައެއް ނިޔަތް ގޯސްވެއްޖެނަމަ، ޤާނޫނަށް ކިތަންމެ ފުރިހަމަ އިސްލާހެއް ގެނައިނަމަވެސް އޭގެ ނަތީޖާ ވަރަށް ހިތިވާނެ އެވެ.


SunOnline: Huluvun las vaatheeve, King salman miskithuge massa'kaiy dhaa goi balan idhikolhun edhijje\nހުޅުވުން ލަސްވާތީވެ، ސަލްމާން މިސްކިތުގެ މަސައްކަތް ދާގޮތް ބަލަން އިދިކޮޅުން އެދިއްޖެ\nމުހައްމަދު މުޒައްޔިން ނާޒިމް 19 Jul 2020, 16:26\nކިންގް ސަލްމާން މިސްކިތް: ހުޅުވުން ލަސްވާތީވެ، އިދިކޮޅުން ވަނީ އެތަން ބަލައިލުމަށް އެދިފައި – ސަން ފޮޓޯ/ ފަޔާޒު މޫސާ\nރައީސް ޔާމީންގެ ސަރުކާރުގައި އިމާރާތް ކުރަން ފެށި ކިންގް ސަލްމާން މިސްކިތުގެ މަސައްކަތް ނުނިމި ލަސްވާތީވެ، އެ މިސްކިތުގެ މަސައްކަތްދާ ގޮތް ބެލުމަށް، އިދިކޮޅު ޕްރޮގްރެސިވް ކޮންގްރެސް ކޯލިޝަނުން އެދެފި އެވެ.\nއެ ކޯލީޝަންގެ ހިންގެވުމާ ހަވާލުވެ ހުންނެވި، ޕީއެންސީގެ ރައީސް އަބްދުއް ރަހީމް އަބްދުﷲ ސޮއިކޮށް، ހައުންސިން އެންޑް ޕްލޭނިން މިނިސްޓަރު އަހްމަދު އަސްލަމަށް މިއަދު ފޮނުވި ސިޓީގައި ބުނީ، އެ މިސްކިތަކީ، ރައީސް ޔާމީންގެ ސަރުކާރުގައި ފަށައި، ނިމުމަކާ ގާތްވެފައިވާ މިސިކިތެއް ކަމަށެވެ. ނަމަވެސް މިއަދާ ހަމައަށް ވެސް މިސްކިތް ހުޅުވައި ބޭނުން ކުރަން ފެށުން ލަސްވަމުންދާތީވެ، ރައްޔިތުންގެ ފަރާތުން ކަންބޮޑުވުން އަންނަ ކަމަށް އެ ސިޓީގައި ބުނެފައިވެ އެވެ.\n"އެ ކަންބޮޑުވުންތަކާ ގުޅުގެން، މިސްކިތުގެ މަސައްކަތް މިހާރު ކުރިއަށް ގޮސްފައިވާ މިންވަރާއި، މިސްކިތުގެ މަސައްކަތްތައް ކުރިއަށް ދާގޮތް ބަލާލުމަށް މިކޯލިޝަނުން ބޭނުންވެ އެވެ،" ސިޓީގައި ބުނެފައި އެވެ.\nސިޓީގައި އެދުނީ، އެ ކޯލިޝަންގެ 20 ބޭފުޅަަކަށް މިސްކިތައް ޒިޔާރާތްކޮށް، މިސްކިތުގެ މަސައްކަތްތައް ހިނގަމުންދާ ގޮތް ބަލާލުމުގެ އިންތިޒާމް މިނިސްޓްރީން ހަމަޖައްސައިދިނުމަށެވެ.\nސައުދީ ސަރުކާރުގެ އެހީއާއި ސަރުކާރުގެ ބަޖެޓުން ހަރަދުކޮށްގެން މާލޭގެ އިރުމަތީ ފަރާތުގައި އެޅި ކިންގް ސަލްމާން މިސްކިތް ހުޅުވުން މި ސަރުކާރުން ވަނީ ފަސްކޮށްފައެވެ. އިސްލާމިކް މިނިސްޓްރީން މީގެ ކުރިން ބުނެފައިވަނީ، އެ މިސްކިތް ހުޅުވުން ފަސް ކުރީ، ކޮވިޑް19އާ ގުޅިގެން ކަމަށެވެ.\nމިސްކިތް ހުޅުވުން ފަސްކުރިއިރު އެ މިސްކިތުގެ މަސައްކަތްތައް މިހާރު ވަނީ ނިމިފައެވެ. އެ މިސްކިތް އަލުން ހުޅުވާނެ ތާރީހެއް ހާމައެއް ނުކުރެ އެވެ. ކުރިން ރާވައިފައި އޮތީ ނިމިދިޔަ ރޯދަމަހަށް މިސްކިތް ހުޅުވުމަށެވެ.\nހަތަރުހާހެއްހާ މީހުންނަށް ނަމަދު ކުރެވޭ އެ މިސްކިތް އެޅުމަށް ހަރަދުކޮށްފައިވަނީ 25 މިލިއަން ޑޮލަރެވެ. މި ޕްރޮޖެކްޓަށް ސައުދީ އިން ދިނީ 14.5 މިލިއަން ޑޮލަރެވެ. އަދި ބާކީ ބައި ހަރަދުކުރީ ސަރުކާރުންނެވެ.


SunOnline: Waste management project ge massakai thah Raees ballavaalavvaifi\nވޭސްޓް މެނޭޖްމަންޓު ޕްރޮޖެކްޓްގެ މަސައްކަތްތައް ރައީސް ބައްލަވައިލައްވައިފި\nއަހްމަދު އިޒްމީމް 14 Jan 2022, 00:35\nތިލަފުށީގައި ހިންގަވާ ވޭސްޓް މެނޭޖްމަންޓުގެ ބޮޑު ޕޮރޮޖެކްޓްގެ މަސައްކަތްތައް ބައްލަވައިލެއްވުމަށް ރައީސް ސޯލިހު ތިލަފުއްޓަށް ކުރެއްވި ދަތުރުފުޅުގެ ތެރެއިން --- ފޮޓޯ/އެންވޔަރަމެންޓް މިނިސްޓްރީ\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ތިލަފުއްޓަށް ވަޑައިގެން އެރަށުގައި ސަރުކާރުން ހިންގާ ވޭސްޓް މެނޭޖްމަންޓުގެ ބޮޑު ޕްރޮޖެކްޓްގެ މަސައްކަތްތައް ކުރިއަށްދާގޮތް ބައްލަވައިލައްވައިފިއެވެ.\nރައީސްގެ އަރިހުގައި އެންވަޔަރަމެންޓް މިނިސްޓަރު އާމިނަތު ޝައުނާ އާއި އެމްޓީސީސީގެ މެނޭޖިން ޑިރެކްޓަރު އާދަމް އާޒިމާއި ވެމްކޯގެ މެނޭޖިން ޑިރެކްޓަރު އާދަމް މުހައްމަދު ބައިވެރިވެވަޑައިގަތެވެ.\nއެ ޒިޔާރަތުގައި ރައީސް ވަނީ ކުނި މެނޭޖް ކުރުމަށް ގާއިމްކުރާ ޒަމާނީ ކުނި ނައްތާލުމުގެ ނިޒާމު ގާއިމްކުރާ ސައިޓް ބައްލަވައިލައްވައި މަސައްކަތް އަވަސްކުރުމަށް ކުރެވެންހުރި ކަންކަމާ ގުޅޭގޮތުން މަޝްވަރާ ކުރައްވާފައެވެ.\nމި މަޝްރޫއަކީ އެންވަޔަރަމެންޓް މިނިސްޓްރީން ވޭސްޓް ވެމްކޯއާ ގުޅިގެން އަދި އޭޝިއަން ޑިވެލޮޕްމަންޓް ބޭންކް (އޭޑީބީ)ގެ ފަންނީ ލަފަޔާއި އެހީގެ ދަށުން ކުރިއަށް ގެންދާ މަޝްރޫއެކެވެ. އަދި އޭޝިއަން އިންފްރާސްޓްރަކްޗާ އިންވެސްޓްމަންޓް ބޭންކް (އޭއައިއައިބީ) އާއި ޖަޕާން ފަންޑް ފޯ ޖޮއިންޓް ކްރެޑިޓް މެކޭނިޒަމް (ޖޭއެފްޖޭސީއެމް)ގެ އެހީވެސް އެ މަޝްރޫއަށް ލިބޭނެއެވެ.\nމިދިޔަ އަހަރުގެ ނޮވެމްބަރު މަހުގެ ތެރޭގައި މި މަޝްރޫއުގެ މަސައްކަތް ނިންމައި ޑިސެމްބަރު މަހުގެ ތެރޭގައި ތަން އޮޕަރޭޝަނަށް ނެރެން އަމާޒު ހިފައި ސަރުކާރުން މަސައްކަތް ފެށި ނަމަވެސް އަދި މި މަޝްރޫއުގެ މަސައްކަތް ނިމިފައެއް ނުވެއެވެ.


SunOnline: Newport bin sarukaraa havaalukuran kuri hukumah amalukurun faskureveykah neiy: Highcort\nނިއުޕޯޓްގެ ބިން ސަރުކާރާ ހަވާލުކުރަން ކުރި ހުކުމަށް އަމަލުކުރުން ފަސްކުރެވޭކަށް ނެތް: ހައިކޯޓް\nމުހައްމަދު މުޒައްޔިން ނާޒިމް 30 Mar 2020, 18:36\nސްޓްރާޑާއިން ހިންގާ ނިއުޕޯޓް ވިއު އާއި އެ ކުންފުނިން ތަރައްގީ ކުރި ބްރިޖް ވިއުއިން ޕްލެޓްފޯމު ސަރަހައްދު -- ފޮޓޯ/ ސްޓްރާޑާ\nބްރިޖު ވިއުއިން ޕްލެޓްފޯމުގައި ސްޓްރާޑާ ކުންފުނިން ހިންގަމުން އައި ނިއުޕޯޓު ރެސްޓޯރެންޓު ހުރި ބިން ސަރުކާރާ ހަވާލުކުރަން ސިވިލް ކޯޓުން ކުރި ހުކުމަށް އަމަލުކުރަން ފަސްކުރުމުގެ އަމުރެއް ނެރެވެން ނެތް ކަމަށް ހައިކޯޓުން ނިންމައިފި އެވެ.\nމިދިޔަ އަހަރުގެ ސެޕްޓޭމްބަރު މަހު ސިވިލްކޯޓުން ހުކުމް ކުރީ، އެ ބިން ކުއްޔަށް ދިނުމަށް ސްޓްރާޑާ އާއި ޕްލޭނިން މިނިސްޓްރީ އާއެކު ވެފައިވާ އެއްބަސްވުން އުވާލާފައިވަނީ ބިމުގެ ކުއްޔާއި ޖޫރިމަނާ ދައްކަމުން ނުދާތީ އެއްބަސްވުމާ އެއްގޮތަށް ކަމަށެވެ. އެހެންކަމުން ބިން ހުސްކޮށް ޕްލޭނިން މިނިސްޓްރީއާ ހަވާލުކޮށްފައި ނުވާތީ އާއި އެކަމުގެ ބަދަލެއްގެ ގޮތުގައި، އެއްބަސްވުމުގެ ދަށުން ސްޓްރާޑާ އިން ޕްލޭނިން މިނިސްޓްރީ އަށް ދައްކަންޖެހޭ ކުއްޔާއި ޖޫރިމަނާ ސްޓްރާޑާ އިން ދައުލަތަށް ދައްކަންޖެހޭ ގޮތަށް އަދި ބިން ސަރުކާރާ ހަވާލު ކުރުމަށް ސިވިލް ކޯޓުން ހުކުމްކުރިއެވެ.\nއެއާއެކު ސްޓާޑާއިން ވަނީ އެ ހުކުމް އިސްތިއުނާފުކޮށް، އިސްތިއުނާފު މައްސަލަ ނިމެންދެން ސިވިލްކޯޓުގެ ހުކުމަށް އަމަލުކުރުން ފަސްކުުރުމުގެ އަމުރަކަށް ހައިކޯޓުގައި އެދިފައެވެ.\n"ސަން" އަށް އެނގިފައިވާ ގޮތުގައި، ހައިކޯޓުން މިހާރު ވަނީ ސިވިލް ކޯޓުގެ ހުކުމަށް އަމަލުކުރުން ފަސްކުރުމުގެ އަމުރެއް ނެރެ ނުދެވޭނެ ކަމަށް އެ ކުންފުންޏަށް އަންގާފައެވެ.\nސިވިލް ކޯޓުގެ ހުކުމްގެ އިސްތިއުނާފު މައްސަލައިގެ ޝަރީއަތްތައް އަދި ކުރިއަށް ނުދެއެވެ.\nލޮނުޒިޔާރަތްކޮޅުގައި އޮންނަ ބިމުގައި ރެސްޓޯރެންޓެއް އެޅުމަށާއި ފުޓްސަލް ދަނޑެއްގެ އިތުރުން ބްރިޖް ބަލަން ތިބޭނެ ޕްލެޓް ފޯމެއް ހަދަން ސަރުކާރުން ސްޓްރާޑާ ކުންފުންޏާ ހަވާލުކުރީ 2016 ވަނަ އަހަރު އެވެ. ނަމަވެސް ކުއްޔާއި ޖޫރިމަނާ ދައްކަމުން ނުދާކަމަށް ބުނެ މި ސަރުކާރުން ވަނީ މިދިޔަ އަހަރުގެ މާޗުމަހު އެ އެއްބަސްވުން ބާތިލުކޮށްފައެވެ. ދައުލަތުގެ ފަރާތުން ސިވިލްކޯޓަށް މަސައްލަ ހުށަހެޅީ، އެއްބަސްވުން އުވާލުމާއެކުވެސް އެ ކުންފުނިން އެ ބިން ބޭނުންކުރަމުންދާތީއެވެ.\nސިވިލް ކޯޓުން ކުރި ހުކުމްގައި ބުނީ، ސަރުކާރުން އެއްބަސްވުން އުވާލާފައިވަނީ އެއްބަސްވުމުގެ ދަށުން ދައްކަން ޖެހޭ ކުލި ނުދައްކައިގެން އަރާފައިވާ ޖޫރިމަނާ ފައިސާ ދައްކާފައި ނުވާތީ، އެއްބަސްވުމުގެ 10.2 ވަނަ މާއްދާގެ ދަށުން ކަމަށެވެ.\nއެހެން ކަމުން މިދިޔަ އަހަރުގެ ފެބްރުއަރީ 27ގެ ނިޔަލަށް ސްޓްރާޑާ އިން ޕްލޭނިން މިނިސްޓްރީއަށް ދައްކަންޖެހޭ ފައިސާ އާއި ގެއްލުމުގެ ބަދަލުގެ ގޮތުގައި ދައްކަން ޖެހޭ ޖުމްލަ 1.15 މިލިއަން ރުފިޔާ 30 ދުވަހުގެ ތެރޭގައި އެ ކުންފުނިން މީރާއަށް ދައްކާ ހަލާސްކުރުމަށް އެ ކުންފުނީގެ މައްޗަށް ސިވިލްކޯޓުން އަމުރުކުރިއެވެ. ސިވިލް ކޯޓުން އަމުރު ނެރުނީ 15 ދުވަސްތެރޭ ބިން ހަވާލުކުރުމަށެވެ.\nނިއުޕޯޓް ވިއު އެތަނުން ނެގުމަށް ފަހު އެ ސަރަހައްދުގައި އާންމުން ހިތްފަސޭހަކޮށްލުމަށް ފެހި ސަރަހައްދެއްގެ ގޮތުގައި ތަރައްގީ ކުރުމަށް ނިންމާފައިވާ ކަމަށް ޕްލޭނިންގް މިނިސްޓްރީން ވަނީ ބުނެފަ އެވެ. އަދި ދާދިފަހުން ސަރުކާރުން ވަނީ އެތަނުގައި ތަޅުވެސް އަޅުވައި، އެ ސަރަހައްދު ބަންދުކޮށްފައެވެ. އެކަމާ ގުޅިގެން އިސްތިއުނާފު މައްސަލަ ނުނިމެނީސް އެގޮތަށް އަމަލު ކުރުމުން އެ ކުންފުނިން ވަނީ ކަންބޮޑުވުން ފާޅުކޮށްފައެވެ.\nސްޓާރާޑާ އިން އެ ބިމުގައި ހުރި ސަރަހައްދުގައި ތަރައްގީކުރި ލުއިބުއިންތައް ވިއްކާ "ޗާ ޓައިމް"، ސަރުކާރުގެ ބޭނުމަށް ތަޅައިލުމުން ސްޓްރާޑާ ކުންފުނިން ވަނީ ބަދަލެއްގެ ގޮތުގައި 14.4 މިލިއަން ރުފިޔާ ދިނުމަށް އެދިފަ އެވެ. ނަމަވެސް އެ ފައިސާ ދޫކުރުން މަޑުޖައްސާލަން އޭސީސީން ވަނީ އަންގައިފަ އެވެ.\nސްޓާރާޑާ އިން މީގެ ކުރިން ނެރުނު ބަޔާނެއްގައި ބުނީ، ސަރުކާރަށް ދައްކަންޖެހޭ ކުލި ނުދެއްކުނީ ޗާޓައިމް ހިންގި ބިން އަތުލުމުގެ ސަބަބުން ލިބުނު ގެއްލުމާއެކު ކުންފުނި ހުއްޓުމަކަށް އައުމުން ކަމަށެވެ.\nޗާޓައިމް ހިންގި ބިން އަތުލީ އޭރުގެ ސަރުކާރުން ބޭރު މަގު ބޮޑުކުރުމަށެވެ.


ކުރެވުނު ކަމަކުން2– Esfiya\nކުރެވުނު ކަމަކުން 2\n“ހީހީ..ސާބަސް ޒައިއްކޯ..ހައްހާ”ޒޯޔާ ހޭތަން ފެނުމުން ޒައިޝާ ރަކިވެގެން އިނގިލީގައި ދަތްއަޅާލައިފާ އިސްދަށަށް ޖަހާލިއެވެ.”ދޮންތާ ކޮންއިރަކު އައީ..”ޒައިޝާ ރަކިވެފައި ހުރެވެސް އަހާލިއެވެ.”ދެންމެ..އެކަމް ޒައި ތިކީ ހުރިހާ އެއްޗެއް އަޑުއިވުންއެނގެ..އެކަމަކު ހަމަ ސާބަސް..ހީހީ.. އުމުރުން ސޯޅައަހަރުވީއިރުވެސް ތިޔަ ވާހަކަ ދައްކަނީ ލޯގަނޑަކާވިއްޔަ..ލޮލް..ހީހީ..””ދޭން ދޮންތަ އަހަރެން ނުގެނދިޔައީމަ ޖެހޭނެއްނު ލޯގަނޑަކަށްވިޔަސް އަނގަތަޅަން..”ޒައިޝާ ތުން ދަމާލިއެވެ.”ހުމް އޯކޭ އޯކޭ ދެން ދަނީ ރެޑީވާން.\nތިންމީހުނައް ތައްޔާރު ވެގެން ގެއިން ނުކުތް އިރު ހަތެއްޖަހަން އިނީ ވަރަށް މަދު ވަގުތު ކޮޅެކެވެ.ދިހައެއްޖސހާއިރު ދޯނި ނައްޓާލާނެވާހަކަ ޓީޗަރުން ބުނެފާ އޮތުމުން ތިންކުދިންވެސް އެކުއްޖަކަށް ހިނގޭނެ އެންމެ ބާރަކަށް ހިނގަމުންދިޔައެވެ.\nއެމީހުނައް ގަޑިނުޖެހެނީސް ބަނދަރަށް ދެވުނެވެ.ތިނކުދިނވެސް ތިބީ ކަޅުކުލައިގެ ހޫޑީ އަކާއި ނޫކުލައިގެ ސްކިނީ ޖީންސް އެއް ލައިގެން ކަމުން ފަހަތުން ބަލާމީހަކަށް ވަކިކުރާކަށެއް ނޭނގޭނެއެވެ.އެމީހުން އެއްގޮތަކަށް ހެދުންއެޅީ ގަސްތުގައެވެ.\nހުރިހާ އެންމެން ހަމަވުމުން ދޯނި ރަށުން ނައްޓާލިއެވެ.\nދޯނި މަތީގައި އެންމެން ވަރަށް މަޖާކޮށް ސަކަރާތް ޖަހާ ހަދަމުންދިޔައެވެ.އެގޮތައް ސަކަރާތް ޖަހާލާއިރަށް ޓީޗަރުން ކޮންމެފަހަރަކުވެސް ބަޑިއެއް ޖަހާލާނެއެވެ.\nދެގަޑިއިރުގެ ދިގު ދަތުރަކަށްފަހު އެމީހުނައް އެމީހުންގެ މަންޒިލައް ވާސިލުވިއެވެ.\nއެހެން އެންމެނާ އެއްކޮށް ޒޯޔާ އާއި ޔާނާ އަދި އިބާ ވެސް ދޯނިން އެއްޗެހިތައް ބޭލުމުގައި އުޅުނެވެ.\nފުރަތަމަވެސް ރަށުތެރެއަށްގޮސް ޖެހުނީ ޓެންޓުތައް ޖަހާނެ ދިމާލެއް ހޯދާށެވެ.އަތިރިމަތީ ރާޅުނާރާނޭ ހިސާބެއް ހޯދާފައި ޓީޗަރުން ހުރިހާ ޓްރޫޕަކަށް އެތަނުގައި ކޮންމެ ޓްރޫޕެއް ވަކިން ޓެންޓެއް އަޅަން ޖެއްސި އެވެ.\nބަދިގެއާއި ފާހާނާ ހަދަން ޖެއްސީ ޕެޓްރޯލް ވަކިންނެވެ.އަންހެންކުދިންގެ ޓެންޓުތަކާއި ފިރިހެން ކުދިންގެ ޓެންޓުތައް ބެހެއްޓީ ފުދޭވަރަކަށް ދުރުގައެވެ.\n“ކޮބާ.. މިހާރު ކޮންމެ ޓްރޫޕަކުން ތިން ކުދިން ބަދިގެއަށް ވަދެ ހެނދުނު ސައި ތައްޔާރު ކުރަންފަށަންވީ.. މިހާތަނަށް ބަދިގެ ހަދާ ނުނިމޭ ޓްރޫޕްތަކުން އުނދުން ކޮންމެވެސް ތަނަކު ޖަހާ…އެކަމަކު އެގާރަޖަހަންވާއިރަށް ބަދިގެ ހަދާ ނިންމާތި… ހަވީރު ތިނަކަށް ޓެންޓު އަދި ފާހާނާ ނިންމާތި.. މިހާރު ގަޑިން އެހެރަ ދިހަގަޑި ބައިވަނީ…”އެތާހުރި އެންމެ އަޑު ގަދަ ޓީޗަރު ރިޒުނާމިސް ގޮވާލިއެވެ.\nޒޯޔާ އާއި ޔާނާ އަދި އިބާ ގޮސް އޮށްދަޅާއި ރޮށި ހަދަން ފެށިއެވެ.\nހެނދުނު ސައި ތައްޔާރުކޮށް ޓްރޫޕް އެންމެނައް ސައި ބޯން ގޮވިއެވެ.\nއެމީހުންގެ ޓެންޓު،ފާހާނާ އަދި ބަދިގެ ދޭއްވެސް ނުޖަހަނީސް ނިންމާލި އެވެ.އޭރު އަދި އެއްވެސް ބަޔަކު ޓެންޓުތައް ނުނިމޭތީ ޒޯޔާމެން ޓްރޫޕައް ފްރީ ޓައިމް އެއް ލިބުނެވެ.\nއެދުވަހު ހަވީރު އެންމެންވެސް ދާންޖެހުނީ ދަރު ހޮވާށެވެ.\nދަރުހޮވަން ދާންޖެހުނީ ޓްރޫޕްތައް ވަކިން ޓީޗަރަކާ އެކީއެވެ.\n“އޭ އެނގޭތަ..އެހެރީނު ފަޅުގެއެއް ދޯ.. އެއީ ޖިންނި އުޅޭ ގެއަކޯ..ސަންފަޔާ އޭނަގެ ދެކުދިން ސޮބީހާއާ ސަރީފަޔޯ ކިޔަނީ..މީހުނައް ވަރަށް ފާޑުފާޑުގެ ބިރުވެރި އަޑުވިސް އިވެޔޯ އެތަނުން..މީގެ ދެތިން މަހެއް ކުރިން އަހަރުމެން މިރަށަށް އައިސް މިތާ ތިބީ..ދެން ކުޑަބެ ވަދުނީ އެތަން ބަލާލާށޭ ކިޔާފަީނުދައްޗޭ ކިޔަ ކިޔަ އޮށްވަ..ކުޑަބެ ނިކުތީ ދުވެފަ ހުރީ ވަރަށް ބޮޑަށް ބިރުން.ބުނީ އެއްޗެއް އުޅެނީ ޔޯ.. އޭތި ވާހަކަވެސް ދެއްކި ޔޯ..ދެން މަހެއްހާ ދުވަސް ކުޑަބެ ހުންވިސް އައި..އަހަރެން ބިރުގަނޭ އެގެ ފެނުނަސް..ބަލާބިލަ ބިރުވެރިކަން އޮތްގޮތް ވިސް..”\nޒޯޔާމެން ކުލާސް ކުއްޖެއް ކަމައްވާ އަމިނަތު ބިރުންހުރެ ބުންޏެވެ.\n“އޭ އަވަސް އާދޭ ހުރިހާ އެންމެން..”ޓީޗަރު ގޮވާލުމުން އެންމެން ހިނގުން ބާރުކޮށްލިއެވެ.\n“ހަހް ކޮން ސަންފައެއްތަ..ލޮލް މިޒަމާނުގަ އެއެއް ގަބޫލުކުރާނެތަ..”ދަމުން ޒޯޔާ ޔާނާ އާއި އިބާގެ ކަންފަތް ބުޑުގައި ބުނެލި އެވެ.”ދޯ..ސަންފަ.. ސަންތި..ހީހީ..””އޭ އަންނަމުން ވަންނަން ވާނެ ދޯ..ޓީޗަރަށް ނޭނގޭގޮތައް އެގެއަށް..”ޔާނާ ދިން ހިޔާލު އަނެއް ދެކުދިންނައްވެސް ކަމުދިޔައެވެ.”މަށަށް ކޮންް ސަންފައެއްތަ އޮންނާނީ..ސަންފަ..ސޮބީހާ.. ސަރީފަ މައި ފުޓް..”\ndharinney lha ehcheh naalhahchey ey ge natheejaa varah hithi vaane\ndhen vaahaka varah reethi ingey lily mihaaru daily vaahaka authors ge listah aruvanvee i really like your stories\nkeep it up and waiting ingey next bayah\nތިޔަ ލޯތްބަށް އެދެމޭ2– 13


Raees Seychelles ah furaavadaigenfi | Mihaaru\nރައީސް ސީޝެލްސް އަށް ފުރާވަޑައިގެންފި\nރައީސް އިބްރާހިމް މުހައްމަދު ސޯލިހްގެ ދެކަނބަލުން މިއަދު ސީޝެލްސް އަށް ފުރާވަޑައިގަންނަވަނީ. --- ފޮޓޯ: ރައީސް އޮފީސް\nރައީސް އިބްރާހިމް މުހައްމަދު ސޯލިހްގެ ދެކަނބަލުން ރަސްމީ ދަތުރުފުޅެއްގައި ސީޝެލްސް އަށް މިއަދު ފުރާވަޑައިގެންފި އެވެ.\nރައީސް އޮފީހުން ބުނީ ރައީސްގެ ދަތުރުފުޅުގައި އަނބިކަނބަލުން ފަޒްނާ އަހުމަދުގެ އިތުރުން ސަރުކާރުގެ މަތީ ފެންވަރުގެ ވަފްދެއް ވެސް ބައިވެރިވެވަޑައިގަންނަވާނެ ކަމަށެވެ. މިއީ، ސީޝެލްސްގެ ރައީސް ޑެނީ ފޯރޭގެ ދައުވަތަކަށް ރައީސް އިބްރާހިމް މުހައްމަދު ސޯލިހް ކުރައްވާ ދަތުރުފުޅެއް ކަމަށް ވެސް ރައީސް އޮފީހުން ބުންޏެވެ.\nރައީސް، ސީޝެލްސް އަށް ކުރައްވާ ދަތުރުފުޅުގައި ދެ ގައުމުގެ ދެމެދުގައި ބައެއް އެއްބަސްވުންތަކުގައި ސޮއިކުރައްވައި، މަތީ ފެންވަރުގެ މަޝްވަރާތައް ކުރައްވާނެ ކަމަށް ވެސް ރައީސް އޮފީހުން ބުނެ އެވެ.\nސީޝެލްސް އަށް ވަޑައިގަތުމުގެ ދައުވަތު ރައީސް އިބްރާހިމް މުހައްމަދު ސޯލިހަށް ދެއްވީ، އެ ގައުމުގެ ރައީސް ޑެނީގެ މަންދޫބެއްގެ ހައިސިއްޔަތުން، ސެކްރެޓަރީ އޮފް ސްޓޭޓް ފޯ ކެބިނެޓް އެފެއާޒް، މުހައްމަދު އަފީފް ދާދި ފަހުން ރާއްޖެ އަށް ކުރެއްވި ޒިޔާރަތުގަ އެވެ.\nރައީސް އިބްރާހިމް މުހައްމަދު ސޯލިހް ސީޝެލްސް އަށް ފުރާވަޑައިގެންނެވި އިރު، މިއީ މިދިޔަ ނޮވެމްބަރު 17 ވަނަ ދުވަހު އެމަނިކުފާނު ވެރިކަމަށް ވަޑައިގެންނެވި ފަހުން ރަސްމީ ދަތުރުފުޅެއް ކުރައްވާ ހަތް ވަނަ ގައުމެވެ.\nއެމަނިކުފާނު މީގެ ކުރިން ވަނީ އިންޑިއާ، ސްރީ ލަންކާ، މޮރިޝަސް، ޔުނައިޓެޑް އަރަބް އެމިރޭޓްސް (ޔޫއޭއީ)، ސައުދީ އަރަބިއްޔާ އަދި ސިންގަޕޫރަށް ވަޑައިގެން އެ ގައުމުގެ ވެރިންނާ ބައްދަލު ކުރައްވައިފަ އެވެ.\nރައީސް އިބްރާހިމް މުހައްމަދު ސޯލިހް ރައީސް އޮފީސް ރާއްޖެ-ސީޝެލްސް ސީޝެލްސް\n21 ކޮމެންޓް, 33 ރިއެކްޝަންސް\nވޭތުވެދިޔަ ރައީސް އަށް ތަންތަނަށް ދިއުން އޮންނަނީ ބޮޑުކަމަށްވެފައެވެ، އެހެންވެ މިރައީސް ދަތުރުކުރަތީ، އިދިކޮޅުމީހުންނަށް މިކަން ހަޖަމް ކުރުން މިވަނީ ވަރަށް ބޮޑުކަމަށް ވެފައެވެ\nއެންޖޯއި ދަ ހޮލިޑޭ ފޯރ ސީޒަންގެ ސެވެން ސްޓާރ ހޮޓަލެއްގައި ސަރުކާރުގެ މާލިއްޔާ އިން ޚަރަދުކޮށްގެން ދޯ ކޮންކަމެއްތޭ ސަރުކާރު ކާ މާލު ބަތްތައްޓަށް ހުށިޔާރު ކާލާ ކާލާ ކާލާ ކާލާ އޯއް ފެން ނުބޮނީސް ަނޑު ބޮޑުވެގެން ވައިލެވެން ފަށައިފޫއޭ ކުދިންނޭ...\nތިކަހަލަ ކުދި ޖަޒީރާ ގައުމުތަކުގަ މަގުމަތީ ޓްރެފިކް އޮންނަށް ގޮތް ބަލާފަ މަލޭގެ މަގުމައްޗަށް ރަގަޅު ހައްލެ ހޯދާދިބަލަ ރައީސް. މިހާރު މަގުން ދުއްވޭވަރެއްނޫން. އެތާއޮންނާނެ މަޑޮކޮށްގެން އޮންނަ ކުނި އުފުލި، މިތާ ފެންޕިކަޕު މީހުން އަރުވަން ޓެކްސީވެސް ހުއްޓަނީ ހިތުހުރި ތަނަކަށް. ދެންމުދާ އުފުލާ އެއްޗެހީގެ ވާހަކަ ނުދެއްކިއްޔާ ރަގަޅީ. ގުދަންތައް ހުންނަނީ މީހުންއުޅޭ އެންމެ ހަލަބޮލި އޭރިޔާތަކުގަ. ހުރިހާ ގުދަންތައް ވަކިސަރަހައްދެއްގައި ބަހައްޓަންވީނުން.\nމީނަ އަބަދު ދަތުރުކުރަނީ ދޯ؟\nސީޝެލްސްއާ ރާއްޖެއާ ދޭތެރޭ އޮތް ނުކިއްސަރު ތާރީޚަށް ބަލާއިރު ތިޔަ ވެވޭ އެއްބަސްވުންތައް އެނގުންވެސް މުހިއްމު.\nހަމަހުން ދަވާލި ޗޯރު\nއަޅުގަނޑަކަށް ނޭނގޭ ވެރިކަން ކުރާކަށް. ދެން އެންޖޯއި ކޮށްލަނީ މި\nވެރިކަން ކުރަން އިނގުމަކީ ވައްކަން ކުރަން އެގުންތަ؟\nހޮލިޑޭ ހަދަނީ ދޯ ރަނގަޅު އަމިއްލަ ޖީބުން ދާ ފައިސާ އެއް ނޫން ވިއްޔާ ދޯ...\nމޮޔަޔަކު އަތައް ކަނޑިއެއް ދިނުމަށްވުރެ މޑޕ އަށް ވެރިކަންދިނުން މާނުބައިވެއްޖެ.\nސާބަހޭ ކަލޯފެޔާ... މި ރައީސަކީ އޮފީހުގައި ކުރާނެކަމެއް ނެތިގެން އެނބުރޭ މީހެއް. އެހެންތާވާނީވެސް ކަމެއް ކުރަން ނޭގެންޏާ


SunOnline: COLUMN: Haguraamaige Qavaaidhutha\nއަބްދުﷲ އަޙްމަދު 11 May 2022, 10:45\nއިސްލާމް ދީނާއި އެހެނިހެން ދީންތަކުގައި ހަނގުރާމަކުރުމުގެ އަދަބުތަކާއި ހަމަތައް ވަރަށް ބޮޑަށް ތަފާތެވެ. އޮރިއަންޓެލިސްޓުން ބުނާ ގޮތުގައި، އިސްލާމް ދީނަށް މީހުން ވައްދާފައިވަނީ، ކަނޑީގެ ބާރުން މަޖްބޫރު ކޮށްގެންނެވެ. އަދި އެއާއި ޚިލާފަށް، މަސީޙީ ދީނުގައި، ހަނގުރާމަ ކުރުމަށް ގޮވާލުމުގެ ބަދަލުގައި ގޮވާލަނީ ސަލާމަތްތެރިކަމާއި، އަޚްވަންތަކަމާއި، މަޢާފްކުރުމުގެ މައްޗަށެވެ. ނަމަވެސް ބައެއް އޮރިއަންޓެލިސްޓުން ދެކޭ ގޮތުގައި، މިދަޢުވާއަކީ ދޮގު ދަޢުވާއެކެވެ. އަދި އެމީހުން ދެކޭގޮތުގައި، ރަސޫލާ ﷺ އަކީ ތެދުވެރި ބަޠަލެކެވެ. ޙަޤީޤަތުގައި މިބައިމީހުން ދެކޭގޮތާއިޚިލާފަށް ޖިހާދު ޝަރުޢުކުރެވުނީ، އިސްލާމް ދީން ޙިމާޔަތްކުރުމަށެވެ. ޢަދާވަތްތެރިކަމާއި، އަނިޔާވެރިކަމާއި، ދެކޮޅު ހެދުމަށެވެ. އަދި އެއީ، އެއްވެސް ޙާލެއްގައި ދީނަށް ވެއްދުމަށް މަޖްބޫރުކުރުމަކަށް ނޫނެވެ.\nމިހިސާބުން އުފެދޭސުވާލަކީ، ކްރިސްޓިއަން ދީނުގައި، ހަނގުރާމަކުރަން ގޮވާލައިފައިވޭތޯ އޮޅުންފިލުވުމަށް އުފެދޭ ސުވާލެވެ. އެދީނުގައި ހަނގުރާމައަށް އެއްވެސް ވަރަކަށް ގޮވާލައިފައި ނުވާކަމަށް އެބައިމީހުން ބުނި ނަމަވެސް ޢީސާގެފާނު ވިދާޅުވިކަމަށް އިންޖީލުގައިވާ ބަސްފުޅެއްގައިވެއެވެ. "ތިޔަބައިމީހުން ތިމަންކަލޭގެފާނުން ބިމުގައި ސަލާމަތްތެރިކަން ފެތުރުމަށް ވަޑައިގެންނެވި ކަމަށް ހީނުކުރާށެވެ. ތިމަންކަލޭގެފާނުން ވަޑައިގަތީ ސަލާމަތްތެރިކަން ފެތުރުމުގެ ބަދަލުގައި ކަނޑި ފެތުރުމަށެވެ." އަދިވެސް މިބަސްފުޅުގެ ފަހަތުގައިވެއެވެ. "ތިމަންކަލޭގެފާނަށްޓަކައި އެމީހެއްގެ ނަފްސު އަޅައިފިމީހާ ތިމަންކަލޭގެފާނާއި ބައްދަލްވާނެއެވެ. އަދި އެމީހަކަށް އެކަން ފެންނާނެއެވެ."\nއަދި ކިއެއްތަ! ތައުރާތުން، ފެނިގެންދަނީ ހަނގުރާމައިގެ ވާހަކަ ނުގުނޭހާ މިންވަރަށެވެ. އަދިފެންނަނީ ނަތީޖާ ހާޞިލްކުރުމަށް ހައްދުފަހަނައަޅައި މަސައްކަތް ކުރުމަށް ބާރުއަޅާފައިވާ ތަނެވެ. އެހެންކަމުން، އިސްލާމް ދީނުގައި ހުރި ހަނގުރާމައިގެ އަދަބުތަކާއި، އެހެންސަމާވީ ދީންތަކުގައި ހުރިއަދަބުތަކާއި އަދި އެހެނިހެން ދީންތަކުގައި ހުރި އަދަބުތައް ވަރަށް ތަފާތެވެ. މިކަމުގެ ދަލީލެއްގެ ގޮތުން ޞަލީބީ ހަނގުރާމަ އެކަނިވެސް ފުދެއެވެ.\nޞަލީބީންގެ ލަޝްކަރުތައް އިރުމަތީ އިސްލާމީ ގައުމުތައް ތަޅާ ސުންނާފަތިކޮށް ހެދީ އެދީން ފެތުރުމަށެވެ. ބައިތުލް މަޤްދިސް ހިޞާރުކުރުމަށެވެ. އެއީ ހަމައެކަނި އެއިރަކުވީކަމެއް އެކަންޏެއްވެސް ނޫނެވެ. މިޤަރުނުގައި 1918 ވަނަ އަހަރުގައި ބައިތުލް މަޤްދިސްގައި ހިންގި ލޭ އޮހޮރުވުންތަކަށް ހުޅަނގުގެ ޤައުމުތަކުން އެހީ ފޯރުވިއެވެ. އަދި އެބައިމީހުން ބުނިކަމަށް ވެއެވެ. "މިއަދު ޞަލީބީ ހަނގުރާމަ ނިމިއްޖެއެވެ." ދިމިސްޤައް ފުރާންސުގެ ޞަލީބީންގެ އެކުވެރީންވަދެ ޞަލާހުއްދީނުލް އައްޔޫބީގެ މަހާނަކުރިމަތީގައި ހުއްޓި ހުރެ މީހަކުބުނިކަމަށްވެއެވެ. "އޭޞަލާހުއްދީންއެވެ. އަހަރުމެން އެނބުރި އަތުވެއްޖައީމު އެވެ." މިފަދަ ޙާދިޘާތަކުން ޣައިރުމުސްލިމުން މުސްލިމުންނާއި ދެކޮޅަށް ގެންދާ ހަމަލާތަކަކީ، ޢަދާވަތްތެރިކަމާއި، އަނިޔާވެރިވުމުގެ ގޮތުން ހިންގާފައިވާ އަދި ހިންގަމުންދާ ކަންތައް ތަކެއްކަން އެގެން އޮތްނަމަވެސް، މުސްލިމުން ހުރިހާ ޒަމާންތަކެއްގައިވެސް ކޮށްފައިވާ ހަނގުރާމަތަކަކީ، މަތިވެރި މަޤުޞަދަކާއި، މާނައެއް އޮވެގެން ކޮށްފައިވާ އަދި އިސްލާމީ ޝަރީޢަތުގައި އެކަމުގައި ތަބަޢަވާންޖެހޭ ހަރުދަނާ ހަމަތައް ކަނޑައެޅިފައިވާ ގޮތެއްގެމަތީން ކޮށްފައިވާ ހަނގުރާމަތަކެއްކަން އެނގިގެންދެއެވެ.\nހަނގުރާމަ ޝަރުޢު ކުރެއްވުމުގެ ޙިކުމަތްތައް\nސޫރަތު މުޙައްމަދުގައި މައިގަނޑުގޮތެއްގައި ބަޔާންވެގެންވަނީ، މުޝްރިކުންނަށް ޙައްޤު ދީން ހުށަހަޅާތީ، އެބައިމީހުން އެކަމުން ޝަކުވާކުރާ ވާހަކައާއި، ހަނގުރާމައިގެ އަދަބުތަކާއި، އަސީރުންނާއިބެހޭ ވާހަކަތަކާއި، ޙުކުމްތައް ބަޔާންކޮށްދިނުމާއި، ﷲ ގެދީނަށް ނަޞްރު ހޯދުމާއި، އީމާންވުމާއި، ކާފަރުންގެ އަނިޔާގެ ވާހަކަތައް ފަދަ ވާހަކަތަކެވެ.\nމަޖްމަޢުލްފިޤުހުލް އިސްލާމީގެ 14 ވަނަ ބައްދަލުވުމުގައި، އިންޓަނޭޝަނަލް ލޯ އަދި އިންސާނީ ޙައްޤާއި ގުޅުންހުރި 8 މައުޟޫޢަކަށް ބަޙުޘްކުރެވިފައިވެއެވެ. އިސްލާމްދީނުގައި ހަނގުރާމައިގެ ލަޑުދަނޑިތަކާއިބެހޭގޮތުން ޑރ. ޖަޢުފަރު ޢަބްދުއްސަލާމް ވާހަކަފުޅު ދެއްކެވިއެވެ. އަދި ޖިހާދު ގެ މާނައެއްކަމުގައި އެއީ ގަދައަޅާ މަސައްކަތްކުރުމާއި، ދުލާއި، މުދަލާއި، ނަފްސުން ﷲ ގެ މަގުގައި، ހަނގުރާމަކުރުން ކަމުގައި ބަޔާންކުރެއްވިއެވެ. ހަނގުރާމަ ޝަރުޢުކުރެއްވީ، ﷲ ގެ ކަލިމަފުޅު މަތިވެރިކުރުމަށާއި، ދީން ޙިމާޔަތްކުރުމަށާއި، މުޝްރިކުންގެ ދުއްތުރާތަކާއި އަނިޔާއިން ރައްކާތެރިވުމަށާއި، ދީން ފެތުރުމަށް އޮތް ހުރަސްތައް ދުރުކުރުމަށްކަމަށް ބަޔާންކުރައްވާފައިވެއެވެ. ޚުލާޞާގޮތެއްގައި، އެއީ؛ މުސްލިމުންނާއި، ޣައިރުމުސްލިމުންނަށް ދީނީ މިނިވަންކަން ޙިމާޔަތްކުރުމަށާއި، ޢުދުވާނާއި އަނިޔާއާއި ދެކޮޅަށް ތެދުވެ ދިފާޢުކުރަން ހަނގުރާމަކުރުމަށް ހުއްދަކުރުމަށާއި، އަނިޔާވެރިކަން މަނަޢަކުރުމަށް ހަނގުރާމަކުރުން ހުއްދަ ކުރުމަށެވެ.\nމާތް ﷲ ވަޙީކުރެއްވިއެވެ. (إِنْ عَاقَبْتُمْ فَعَاقِبُوا بِمِثْلِ مَا عُوقِبْتُم بِهِ ۖ وَلَئِن صَبَرْ‌تُمْ لَهُوَ خَيْرٌ لِّلصَّابِرِ‌ينَ) (ސޫރަތުއްނަޙުލު :126) މާނައީ: "އަދި ތިޔަބައިމީހުން، عقوبات ދޭނަމަ، ތިޔަބައިމީހުންނަށް عقوبات ލިބުނު ފަދަޔަކުން، ފަހެ، ތިޔަބައިމީހުން عقوبات ދޭށެވެ! އަދި ހަމަކަށަވަރުން، ތިޔަބައިމީހުން ކެތްކޮށްފިނަމަ، އެ ގޮތް، ކެތްތެރިންނަށް ހެޔޮކަން ބޮޑުވެގެންވާކަން ކަށަވަރެވެ."\nމިއާޔަތްތަކުންވެސް ދަލީލްކޮށްދޭ ގޮތުގައި، އަދި އިސްލާމީ ފިޤުހު ޢިލްމުވެރީންވެސް ޙަރާމް ކުރައްވާފައިވާ ގޮތުގައި ޖަމާޢީ ގޮތެއްގައި، ކުށުން ބަރީޢަވެގެންވާ ބަޔަކު، އެކަކުގެ މަރުގެ ރައްދުގައި މެރުމަކީ ޙަރާމްކަމެކެވެ. އެއީ، އަހުލީ ހަނގުރާމައެއް ނުވަތަ އެހެން ހަނގުރާމައެއް ކަމުގައިވީނަމަވެސް މެއެވެ.\nމުސްލިމުންނާއި ޣައިރުމުސްލިމުންނާ ދެމެދުގައިއޮތް ގުޅުން\nމުސްލިމުންނާއި، ޣައިރުމުސްލިމުންނާއި ދެމެދު އޮންނަންޖެހޭނީ، ސަލާމަތްތެރިކަމުގެ ގުޅުންތޯ ނުވަތަ ހަނގުރާމަކުރުންތޯއެވެ؟ މިސުވާލަށް ޖަވާބުދިނުމަށްޓަކައި، ޖިހާދު ތަޝްރީޢު ކުރުމުގެ ސަބަބު ބަލައިލުން ވަރަށް މުހިއްމެވެ. މިގޮތުން ބަލާއިރު، ޖިހާދު ތަޝްރީޢު ކުރެވިފައިވަނީ، ދީން ޙިމާޔަތްކޮށް މަތިވެރިކުރުމަށާއި، އިސްލާމީ ދަޢުވަތު ފެތުރުމަށާއި، މުސްލިމުން އަނިޔާވެރިކަމުން ސަލާމަތްކޮށް ނަޞްރުދިނުމަށާއި، އަނިޔާވެރިކަމާއި މަކަރުވެރިކަމާއި، ނުލަފާކަމުން ރައްކާތެރިވެ ތިބުމަށެވެ. މިގޮތުން ރަސޫލާ ﷺ ގެ ޒަމާނުގައި، އުޅުނު ޢަރަބީންގެ މުޝްރިކުންނާއި، ހަނގުރާމަކޮށް ޤަތުލުކުރުމަށް އަމުރުވެވިފައިވެއެވެ. އެއީ އެބައިމީހުންގެ އަނިޔާވެރިކަން ފެނުނު ކޮންމެ ތާކުން ހަނގުރާމަކޮށް ޤަތުލުކުރުމަށެވެ. ސޫރަތުއްތައުބާގެ 36 ވަނަ އާޔަތުގައި މާތްﷲ ވަޙީކުރައްވާފައި ވެއެވެ. (إِنَّ عِدَّةَ الشُّهُورِ عِندَ اللَّـهِ اثْنَا عَشَرَ شَهْرً‌ا فِي كِتَابِ اللَّـهِ يَوْمَ خَلَقَ السَّمَاوَاتِ وَالْأَرْ‌ضَ مِنْهَا أَرْ‌بَعَةٌ حُرُ‌مٌ ۚ ذَٰلِكَ الدِّينُ الْقَيِّمُ ۚ فَلَا تَظْلِمُوا فِيهِنَّ أَنفُسَكُمْ ۚ وَقَاتِلُوا الْمُشْرِ‌كِينَ كَافَّةً كَمَا يُقَاتِلُونَكُمْ كَافَّةً ۚ وَاعْلَمُوا أَنَّ اللَّـهَ مَعَ الْمُتَّقِي) މާނައީ: "ހަމަކަށަވަރުން، އުޑުތަކާއި، ބިން ހެއްދެވި ދުވަހުއްސުރެން، اللَّه ކަނޑައަޅުއްވާފައިވާ ގޮތުގައި (އަހަރެއްގެ) މައްސަރުތަކުގެ عدد އަކީ، اللَّه ގެ حضرة ގައި ބާރަ މަހެވެ. އޭގެތެރެއިން، ހަތަރު މަސް، حرمة ތެރި ވެގެންވެއެވެ. އެއީ حق ތެދު دين އެވެ. ފަހެ، އެ މައްސަރުތަކުގައި، ތިޔަބައިމީހުންގެ އަމިއްލަ نفس ތަކަށް ތިޔަބައިމީހުން އަނިޔާ ނުކުރާހުށިކަމެވެ! އަދި އެންމެހާ مشرك ންނާ ތިޔަބައިމީހުން ހަނގުރާމަކުރާށެވެ! އެއުރެންވެސް އެންމެން އެކުގައި ތިޔަބައިމީހުންނާ ހަނގުރާމަކުރާ ފަދައިންނެވެ. އަދި ހަމަކަށަވަރުން، اللَّه ވޮޑިގެންވަނީ، تقوى ވެރިންނާ އެކުގައިކަން، ތިޔަބައިމީހުން ދަންނާށެވެ!"\nނަމަވެސް މިޒަމާނުގައި މުސްލިމުންނާއި، ޣައިރުމުސްލިމުންނާ އޮތް ގުޅުމަކީ ހަނގުރާމަ ކުރުންކަމުގައި ޖުމުހޫރު ޢިލްމުވެރިން ވިދާޅުވެފައިވީ ނަމަވެސް މުސްލިމުންނާއި، ޣައިރުމުސްލިމުންނާއި ދެމެދު އޮތް ގުޅުމަކީ ސަލާމަތްތެރިކަން ކަމަށް ބައެއް ޢިލްމުވެރިން ވިދާޅުވެފައި ވެއެވެ. އަޞްލު ގުޅުމަކީ ހަނގުރާމަކުރުން ކަމަށް ވިދާޅުވާ ބޭފުޅުންގެ ދަލީލުތައް ވަރަށްގިނައެވެ. މީގެތެރޭގައި ތައުބާސޫރަތުގެ5އަދި 36 ، އާލްއިމްރާން ސޫރަތުގެ 128 ވަނައާޔަތް ހިމެނެއެވެ.\nދެވަނަ ރައުޔުގެ ދަލީލްތަކަށް ބަލާއިރު ކީރިތި ޤުރްއާނުގެ ސޫރަތުލް ބަޤަރާގެ 208، 256، އަންފާލް ސޫރަތުގެ 61 ވަނައާޔަތް ޔޫނުސް ސޫރަތުގެ 99 ވަނަ އާޔަތް ހިމެނެއެވެ. މި އާޔަތްތަކަށް ބަލާއިރު މަޖުބޫރު ކޮށްގެން އިސްލާމްދީނަށް ވެއްދުމަކީ މަކުރޫހަ ކަމެކެވެ. އަދި މުސްލިމުންނާ ޣައިރުމުސްލިމުންނާ ދެމެދު އޮންނަން ޖެހޭނީ ސަލާމަތްތެރިކަމުގެ ގުޅުމެކެވެ. އެހެނީ އިސްލާމްދީނަށް މަޖުބޫރު ކޮށްގެން މީހަކު ވެއްދުމުން، ﷲ އަށް އަޅުކަންކުރާނީ އޭނާގެ އިޚްތިޔާރުގައި ﷲ އަށްޓަކައި އިޚްލާޞްތެރި ނުވެއެވެ.\nހަނގުރާމައިގައިވެސް އަންހެނުންނާއި މުސްކުޅިންނާއި ކުޑަކުދިން ހަނގުރާމަ ކުރުން މަނާ ކުރައްވާފައިވެއެވެ. އެއީ އެމީހުން މުސްލިމުންނާއި ހަނގުރާމަ ނުކުރާތީއެވެ. ސޫރަތުލް ބަޤަރާގެ 193 ވަނަ އާޔަތުގައި މާތް ﷲ ވަޙީކުރައްވާފާވެއެވެ. (وَقَاتِلُوهُمْ حَتَّىٰ لَا تَكُونَ فِتْنَةٌ وَيَكُونَ الدِّينُ لِلَّـهِ ۖ فَإِنِ انتَهَوْا فَلَا عُدْوَانَ إِلَّا عَلَى الظَّالِمِينَ) މާނައީ: " އަދި دين އާ ދެކޮޅަށް އުފައްދާ فتنة ވެރިކަން ނެތިއްޖައުމަށް ދާނދެން އަދި دين، اللَّه އަށް خالص ވެއްޖައުމަށް ދާނދެން ތިޔަބައިމީހުން އެއުރެންނާ ހަނގުރާމަ ކުރާށެވެ! ފަހެ، އެއުރެން އެކަން ހުއްޓާލައިފިނަމަ، އަނިޔާވެރިވާ ބަޔެއްގެ މައްޗަށް މެނުވީ عداوة ތެރި ވުމެއް ނެތެވެ." މިއާޔަތުގައި ބަޔާންކުރައްވާފައިވާ ފަދައިން ފިތުނަވެރިނުވެ ޞުލްޙަވެރިކޮށް އުޅުން މާރަނގަޅެވެ. ނަމަވެސް މުސްލިމުންނޫން މީހުންނާވެސް ފިތުނަ އުފައްދާނަމަ ހަނގުރާމަކުރަންޖެހެއެވެ. އެހެންކަމުން މި ދެ ރައުޔުގެ ތެރެއިން ބޮޑަށް ތަރުޖީޙް ކުރެވޭ ރައުޔަކީ މުސްލިމުންނާއި ޣައިރުމުސްލިމުންނާއި ދެމެދުގައި އޮންނަން ޖެހޭނެ އަޞްލު ގުޅުމަކީ ޞުލްޙަވެރިކަމެވެ. ސަލާމަތްތެރިކަމެވެ. ހަނގުރާމަ ކުރަންޖެހޭނީ ދެކޮޅުވެރިވެ، ފިތުނަވެރިވެ، އަނިޔާވެރިވާނަމައެވެ.\nހަގުރާމައިގެ ޤަވާޢިދުތަކާއިމެދު ދިރާސާކުރެއްވި ޢިލްމުވެރީން، އިސްލާމް ދީނުގައި ކަނޑައެޅިފައިވާ ހަނގުރާމައިގެ އަދަބުތައް ބަޔާންކުރެއްވިއެވެ. އޭގެ ތެރޭގައި މަރުވެފައިވާ މީހުންގެ ބަނޑުފެޅުމާއި، ގުނަވަންތައް ނެގުމާއި، ޣަދަރުވެރިވެ، ޢަދުއްވުން ހިފައި ޤަތުލުކުރުމާއި، ބިން ފަސާދަކުރުމާއި، ގަސްތައް ކެނޑުމާއި، ޖަނަވާރުތައް މެރުމާއި، މުސްލިމުންނާއި ހަނގުރާމަ ނުކުރާ ފަރާތްތައްކަމަށްވާ އަޅުވެރިންނާއި، އަންހެނުންނާއި، ކުޑަކުދީންނާއި، ނުކުޅެދޭމީހުންނާއި، މުސްކުޅިންނާއި، ވިޔަފާރިވެރިންނާއި، ދަނޑުވެރީންނާއި ބެހޭ އަދަބުތައްހިމެނެއެވެ.\nއައްތަސްޚީރީ ބަޔާންކުރައްވާ ގޮތުގައި ޓެރަރިޒަމްއަކީ، އިންސާނީ އަދި ދީނީ މިންގަޑުތަކާއި، އުޞޫލުތަކާއި ޚިލާފަށް ބޭނުންކުރެވޭ ވަސީލަތްތައް ބޭނުންކޮށްގެން ލަނޑުދަނޑިތައް ޙާޞިލްކުރުމެވެ. މީގެތެރޭގައި، އަމަންއަމާންކަމަށް ނުރައްކާތެރިކޮށް އިންޒާރުދޭ ކޮންމެ ކަމެއް ހިމެނެއެވެ. މީގެ މާނައިގެތެރޭގައި، ބިމާއި ގެތަށް ފޭރިގެންފައިވާ ފަރާތްތަކާއި، ދޮކޮޅަށްތެދުވެ ކުރާ މަސައްކަތްތައް ނުހިމެނޭނެއެވެ. އެހެންކަމުން އަންނަނިވިކަންކަން ޓެރަރިޒަމްގެ ތެރޭގައި އޭނާ ހިމަނުއްވައެވެ. އެއްގަމާއި ކަނޑާއި، ވައިގެމަގުން ހަމަލާދިނުމާއި، އިސްތިޢުމާރުކުރުމަށް ދެވޭ އަސްކަރީ ޙަމަލާތަކާއި ހަނގުރާމަތަކާއި، ރައްޔިތުންނާއި ދެކޮޅަށް ހިންގޭ ހަރަކާތްތަކާއި، އިންސާނިއްޔަތާއި ޚިލާފަށް ހިންގޭ އަސްކަރީ ހަމަލާތަކާއި، ތިމާވެއްޓާއި، ޘަޤާފަތާއި، މީޑިޔާ ޚަރާބުކުރުމާއި، އިޤްތިޞާދާއި ޤައުމަށް ގެއްލުންދީ ޤައުމު ފަޤީރުކުރުމަށް ހިންގޭ ކޮންމެ ޙަރަކާތަކާއި، ޤައުމުގެ އިސްތިޤުލާލާއި މިނިވަންކަން ނަގާލުމަށް ހިންގޭ ކޮންމެ ޙަރަކާތެކެވެ.\nއޭނާ އިތުރަށް ބަޔާން ކުރައްވާގޮތުގައި، ދުނިޔޭގެ ފެންވަރުގައި ހިންގޭ ޓެރަރިޒަމްގެ ޢަމަލުތައް ހުއްޓުވުމަށް ހިންގޭ ކަންކަމުގެ ތެރޭގައި އަންނަނިވި ކަންކަން ހިމެނެއެވެ. ދީންތަކާއި، ޙަޟާރަތްތައް ޢާއްމުކުރުމަށް ހިންގޭ ފޯރަމްތަކާއި ހަރަކާތާތްތައް ހިންގުމާއި، ހަރުދަނާ ޑިމޮކްރަސީއެއް ޤައިމްކުރުމަށް ހިއްވަރުދިނުމާއި، ދުނިޔެ ތަރައްޤީކުރުމަށް ހިންގޭ ޙަރަކާތްތަކަށް އެހީތެރިވުމާއި، ބައިނަލް އަޤުވާމީ ޖަމްޢިއްޔާ ޖަމާޢަތްތައް ވަރުގަދަކުރުމާއި، ދީނާއި ހަރުދަނާ އަޚްލާޤު ލިބިފައިވާ މުޖުތަމަޢެއް ބިނާކުރުމާއި، އިންސާނިއްޔަތަށް ޚިދުމަތްކުރުމުގައި މީޑިއާގެ ދައުރުފުޅާކުރުމެވެ.\nހަނގުރާމައިގެ އަސީރުންނާމެދު ޢަމަލުކުރެވޭ ގޮތް، އެބައެއްގެ ނިސްބަތުން ތަފާތުވެއެވެ. މިސާލަކަށް؛ ކުދަކުދީންނާއި، އަންހެނުން އަދި އަސީރުންގެ ގޮތުގައި ހިފާ ހައްޔަރުކުރާ ފިރިހެނުންނާމެދު ދައުލަތުގެ އިސްވެރިޔާއަށް ތިން ގޮތަކުންކުރެ ގޮތަކަށް ޢަމަލުކުރުމުގެ އިޚްތިޔާރު ލިބިގެންވެއެވެ. އަސީރުންނާއިމެދު ޢަމަލުރެވޭ ފުރަތަމަ ގޮތަކީ، އެބައިމީހުން، ދޫކޮށްލުމެވެ. ނުވަތަ އެބައިމީހުންލައްވާ މަސައްކަތްކުރުމަށް ގެންގުޅުމެވެ. ނުވަތަ އެބައިމީހުން ޤަތުލުކުރުމެވެ.\nބައެއް ޢިލްމުވެރީން ވިދާޅުވާ ގޮތުގައި ހަނގުރާމައިގެ އަދަބުތައް ވަނީ އަންނަނިވި އާޔަތުގައި ބަޔާން ކޮށްދެއްވާފައެވެ. ﷲ ވަޙީކުރައްވާފައިވެއެވެ. (يَا أَيُّهَا الَّذِينَ آمَنُوا إِذَا لَقِيتُمْ فِئَةً فَاثْبُتُوا وَاذْكُرُ‌وا اللَّـهَ كَثِيرً‌ا لَّعَلَّكُمْ تُفْلِحُونَ . وَأَطِيعُوا اللَّـهَ وَرَ‌سُولَهُ وَلَا تَنَازَعُوا فَتَفْشَلُوا وَتَذْهَبَ رِ‌يحُكُمْ ۖ وَاصْبِرُ‌وا ۚ إِنَّ اللَّـهَ مَعَ الصَّابِرِ‌ينَ) (ސޫރަތުލްއަންފާލް:45-46) މާނައީ: " އޭ إيمان ވެއްޖެ މީސްތަކުންނޭވެ! ތިޔަބައިމީހުން كافر ންގެ ހަނގުރާމަވެރިބަޔަކާ ބައްދަލުވެއްޖެނަމަ ސާބިތުވެ ތިބޭހުށިކަމެވެ! އަދި ގިނަގިނައިން اللَّه ހަނދުމަކުރާށެވެ! (އެއީ) ތިޔަބައިމީހުން ދިންނަވައި ނަސީބު ލިބުމަށްޓަކައެވެ. އަދި اللَّه އަށާއި، އެކަލާނގެ رسول އާއަށް ތިޔަބައިމީހުން ކިޔަމަންވާށެވެ! އަދި ތިޔަބައިމީހުން ދެބަސްވެ އަރާރުންނުވާށެވެ! ދެބަސްވެ އަރާރުންވާނަމަ ތިޔަބައިމީހުން ފިނޑިވެ، ތިޔަބައިމީހުންގެ ބާރުނެތި ހިނގައިދާނެއެވެ. އަދި ތިޔަބައިމީހުން ކެތްތެރިވާށެވެ! ހަމަކަށަވަރުން، اللَّه ވޮޑިގެންވަނީ، ކެތްތެރިންނާ އެކުގައެވެ."\nޢުޔޫނުލް އަޚްބާރުގައިވާ ގޮތުގައި، ހަނގުރާމައިގެ ކުރިން ހެޔޮޢަމަލުކުރުމާއި، ދުޢާކުރުމާއި، ތަޤުވާވެރިވުމާއި، މަޝްވަރާކޮށް ރަނގަޅު ރޭވުމެއް ރޭވުން ހިމެނެއެވެ. މިދެންނެވި އަދަބުތައް އަންފާލު ސޫރަތުގެ 45 އަދި 46 ގައި މާތް ﷲ ވަނީ ބަޔާންކުރައްވާފައެވެ. ހަނގުރާމަ ފެށުމުގެ މައިގަނޑު ޤަވާއިދުތައްވެސް އިސްލާމް ދީނުގައި ކަނޑައަޅުއްވާފައިވެއެވެ. މީގެ ތެރޭގައި، އިޢުލާނު ނުކޮށް ކުއްލިއަކަށް ހަނގުރާމަކުރުމާއި، އިޢުލާނުކޮށްގެން ހަނގުރާމަ ކުރުމާއި، އިސްލާމްދީނަށް ގޮވާލާފައި ޖިޒީއަށް އެދިފައި ފަހުން ހަނގުރާމަ ކުރުން ހިމެނިގެންވެއެވެ. ހަނގުރާމައިގައި ބޭނުންކުރެވޭ ވަޞީލަތްތަކާއި ގުޅުންހުރި ޤަވާއިދުތައްވެސް ކަނޑައެޅިފައިވެއެވެ. މިގޮތުން ބައިލޮޖިކަލް އަދި ކެމިކަލްހަތިޔާރު ބޭނުންކުރުމާއި، އަސީރުންނާއި މުޢާމަލާތް ކުރުމުގެ ޤަވާއިދުތައް ވަރަށް ތަފްޞީލުކޮށް އިސްލާމީ ފިޤުހު ޢިލްމުވެރީންވަނީ ބަޔާންކޮށްދެއްވާފައެވެ.\nއެއްވެސް އިންތިޒާމަކާއި އުޞޫލެއްނެތި ހަނގުރާމަކުރުމާއި، ދެކޮޅުވެރިކަމާއި އަނިޔާވެރިވެގަތުމަށް ކުރެވޭހަނގުރާމަތަކާއި ނުސީދާކޮށް ވަރަށް ރޭވުންތެރި ކަމާއެކު އޮޅުވާލައިގެން ކުރެވޭ ހަނގުރާމަތަކުގައި ބޭނުންކުރެވޭ ވަޞީލަތްތައް މުޅިން ތަފާތުވެގެންދެއެވެ. މިހެންކަމުން، މިފަދަ ދެކޮޅުވެރިކަމާއި ހަނގުރާމަ ތަކުގައި ޢަމަލުކުރާނެ ޤަވާއިދުތައް ކަނޑައަޅައި ޢަމަލު ކުރުމަކީ ދަތިކަމަކަށް ވެފައިވެއެވެ. އަދިހަމަ އެހެންމެ ހަނގުރާމައާއި ސަލާމަތްތެރިކަމުގެ މަފްހޫމަށާއި އޭގެ މޫތަކަށް ބޮޑެތި ފުށުއެރުންތައް އައިސްފައިވެއެވެ. މިސާލަކަށް، މިޒަމާނުގައި އެއްޤައުމުން އަނެއް ޤައުމަށް ކުއްލިއަކަށް ހަމަލާދޭތަން ފެނިފައިވެއެވެ. އަދި ފުރަތަމަ ހަމަލާގެ ސަބަބުން އަނެއް ޤައުމުގެ ހަނގުރާމަކުރުމުގެ އެންމެ މުހިންމު ވަޞީލަތްތައް ސުންނާފަތިކޮށް ހަލާކުކޮށްލުމަކީވެސް ފަހުގެ އަހަރުތަކުގައި ފެނިފައިވާ ކަމެކެވެ. މިދެންނެވި ވަޞީލަތްތަކުގެ އިތުރުން ހަމަލާތަކުގެ ނުރައްކާތެރިކަން ބޮޑުކަމުގެ ސަބަބުން އިންސާނިއްޔަތަށް އޭގެ ގެއްލުންތައް އިންތިހާއަށް ބޮޑުވެގެން ދެއެވެ.\nމިއެންމެހައި ކަންކަން މިހެންހުރި ކަމުގައި ވީނަމަވެސް، އިސްލާމް ދީނުގައި ކަނޑައަޅުއްވާފައިވާ އުޞޫލުތަކަށް އަޅުގަނޑުމެން ތަބަޢަވުން ހުއްޓެވެ. އިދިކޮޅު ފަރާތްތަކާއި، ކުރިމަތިލުމަށް އެންމެ އެކަށީގެންވާގޮތަށް ތައްޔާރުވުމަށް އިސްލާމް ދީން ވަނީ ގޮވާލައްވާފައެވެ. އަދި ހަމަލާދިން އުޞޫލުންނާއި، އުސްލޫބަކުން ހަމަލާ ދިނުންވަނީ ހުއްދަކުރައްވާފައެވެ. މައިގަނޑު ގޮތެއްގައި އެންމެހައި މާއްދީ، މައުނަވީ، ޒަމާނީ ވަސީލަތްތައް ބޭނުންކުރުން ކަނޑައަޅާފައިވާ ޤަވާއިދުތަކާއި، އުސޫލުތަކާއި ހަމަތަކުގެ ތަރަހައިގެ ތެރޭގައި ބޭނުން ކުރުން އިސްލާމް ދީނުގައި ވަނީ ހުއްދަ ކުރައްވާފައެވެ. ނަމަވެސް އެއީ އެބައިމީހުން، ދެކޮޅުވެރިވެ، ޢަދާވާތްތެރިވެ، އަނިޔާވެރި ވެއްޖެ ހިނދެއްގައެވެ.\nހަގުރާމައާއި، ސަލާމަތްތެރިކަމާއިގުޅޭ މުހިއްމު ޤަވާއިދުތައް ކިރިތި ޤުރުއާނުގެ ސޫރަތުލް އަންފާލުގެ 28 އަދި ތައުބާ ސޫރަތުގެ 13 ވަނަ އާޔަތުގައި ވަރަށް ތަފްޞީލުކޮށް ބަޔާން ކުރައްވާފައިވެއެވެ. އަދި ހަނގުރާމައާއި، ޞުލްޙަވުމާއި، ހުދުނާއާއި، މުޢާހަދާތަކާއިބެހޭ ޙުކުމްތައް މި އާޔަތްތަކުގެ ތަފްސީރުތަކުގައި ބަޔާންވެފައިވެއެވެ.\nހަނގުރާމައިގައި އަންނިވި ޤަވާޢިދުތަކަކީ، އިސްލާމް ދީނުގެ ކުރީ ޒަމާނުއްސުރެ މުސްލިމުން ތަބަޢަވީ އަދި އެކަންކަމުގެ ހަމަތަކަށް ވަރަށްބޮޑު އަހައްމިއްޔަތުކަމެއް ޚުދް ރަސޫލާ ޞައްލައްﷲ ޢަލައިހި ވަސައްލަމް އަދި އެކަލޭގެފާނުންގެ ޚަލީފާއިން ކުރެއްވި ހަނގުރާމަތަކުގައިވެސް ތަބަޢަވީ ވާޤަވާޢިދުތަކެއްކަން ހާމަވެގެންދެއެވެ. މިބަޔާންކުރަނީ ޚުލާޞާކޮށް އެޤަވާޢިދުތަކާއި، އެޤަވާޢިދުތައް އިސްތިންބާޠުކުރެވޭ މައިގަނޑު ދަލީލްތަކެވެ.\nއިންސާނީ ނަފުސު ޙިމާޔަތް ކުރުމަށްޓަކައި އަދި ދިރިތިބުމުގެ ޙައްޤު ދެމެހެއްޓުމަށްޓަކައި ހަނގުރާމަކުރުން ހުއްދަ ކުރައްވާފައިވެއެވެ. [އަލްމާއިދާ:32، އަލްފުރުޤާން:68]. އެބަޔަކާއި ޢަދާވަތްތެރިނުވާ ބަޔަކާއި ހނަގުރާމަކުރުން މަނަޢަވެގެންވެއެވެ. [އަލްބަޤަރާ: 190-194]. އިސްލާމްދީނުގައި ހަނގުރާމަ ހުއްދަކުރެވިގެންވަނީ، އަނިޔާވެރިކަމާއި ދެކޮޅުވެރިކަމަށް ރައްދުދިނުމުގެ ގޮތުންނެވެ. އެހނިދު ރައްދުދޭންޖެހެނީ، އެބަޔެއްގެ ޢަމަލުގެ ނިސްބަތުންނެވެ. އެއްވެސް ޙާލެއްގައި ހަމަލާދިނުމުގައި ހައްދުފަހަނަޅައި ދިއުމެއްނެތެވެ.[އަލްހައްޖު:39-40، އައްނަޙުލު:126]. އެހެން ދައުލަތްތަކާއެކު ވެފައިވާ އަހުދާ ވަޢުދާއި ޚިލާފުވުމުން ނުވަތަ ޚިޔާނަތްތެރިވުމުން އެކަމުގެ އުޤޫބާތެއްގެ ގޮތުގައި ހަނގުރާމަކުރުން ހުއްދަކުރައްވާފައިވެއެވެ.[އަލްއަންފާލް:55-58، އައްތައުބާ:10-14]. އަނިޔާލިބިފައިވާ ފަރާތްތަކަށް ނަޞްރު ހޯދައިދިނުމަށްޓަކައި ހަނގުރާމަކުރުން އިސްލާމް ދީން ހުއްދަކުރެއެވެ.[އަލްއަންފާލް:72-73]. ޢުދުވާންތަކަށް ތައްޔާރުވެ، ޢުދުވާނުން ސަލާމަތްވުމަށް އެކަށީގެންވާ މިންވަރަށް ތައްޔާރުވެ ހަމަލާދިނުން ހުއްދަވެގެން ވެއެވެ.[އަލްއަންފާލް:60]. ހަނގުރާމަ ފެށުމުގެ ކުރީން ޢިއުލާން ކުރުމަށް އިސްލާމް ދީން ބާރުއަޅައެވެ. މިކަމަކީ، ވަޟުޢީ ޤާނޫނުތަކުގެ ކުރީން އިސްލާމް ދީން ތަޢާރަފު ކޮށްފައިވާ ޤަވާޢިދެކެވެ. [ޢަލީގެ ފާނު އަދި މޫޢާޒު ބުނު ޖަބަލުގެ އަރިހުގައި ހަގުރާމައަށް ފޮނުއްވަމުން ރަސޫލާ ދެއްވި ނަޞޭހަތް އެކުލެވޭ ޙަދީޘް]. މަދަނީންނާއި، ހަނގުރާމަވެރީން ފަރަގުކުރެވިފައިވެއެވެ. މިގޮތުން، ހަނގުރާމަ ނުކުރާ މަދަނީންނާއި ހަނގުރާމަކޮށް އެބައިމީހުން މަރައި ޤަތުލުކޮށް ހެދުމަކީ، އިސްލާމް ދީނުގެ ކުރީ ކޮޅުންފެށިގެން ހަނގުރާމައިގެ ހަމަތަކުގެ ތެރޭގައި ލައްވާފައިވާކަމެކެވެ. އަދި ހަނގުރާމަތަކަށް ރަސޫލާ ފޮނުއްވި އެންމެހައި ކޮމާންޑަރުންނަށް މިގޮތަށް ޢަމަލުކުރުމަށް އަމުރުކުރައްވާފައިވާކަމެކެވެ. [ލަޝްކަރުތަކުގެ ކޮމާޑަރުންނަށް ރަސޫލާކުރެއްވި ވަޞިއްޔަތްތައް ހިމެނޭ ޙަދީޘްތައް]. އަލިފާނުން މީހުން އެންދުން ނަހީކޮށް، މަނާކުރެވިއެވެ. "ޙަދީޘް:لا ينبغي أن يضرب بالنار إلا رب النار". އިމާރަތްތަކަށާއި، ޢާއްމު އަދި ޚާއްޞަ އިޤުތިޞާދީ ވަޞީލަތްތައް ހިމާޔަތްކުރެވިގެންވެއެވެ.[އަބޫބަކުރުގެ ފާނުން، އުސާމާ ބުނު ޒައިދަށް ކުރެއްވި ވަޞިއްޔަތް]. އަސީރުންނާއި މުޢާމަލާތްކުރައްވާނޭ ރިވެތިގޮތް ކަނޑައަޅުއްވާ އޭނާގެ ކަރާމަތާއި ފުރާން ރައްކާތެރިކޮށްދޭނެމަގު ކަނޑައަޅުއްވާފައިވެއެވެ.[އަލްބަޤަރާ:58، އަލްއަންފާލް:67-68]. ޤަތުލުވާ ފަރާތްތަކަށް ކަނޑައަޅުއްވާފައިވާ ހަމަތަކުން އެފަރާތްތަކުގެ ޙައްޤުތައް ރައްކާތެރިކޮށްދެއްވިއެވެ. މިގޮތުން ހަނގުރާމައިގެ މަރުވާ ނުވަތަ ޤަތުލުވާ މީހުންގެ ބަނޑާއި ހަށިގަޑު ފަޅައި ގުނަވަންތައް ނަގައި ހެދުން އިސްލާމް ދީން ޙަރާމްކުރެއްވިއެވެ.[ޙަދިޘް: إياكم والمثله ولو بالكلب العقور" އިންސާނުންގެ ފުރާނަ އާއި ދިރިހުރުން ޙިމާޔަތްކުރެއްވިއެވެ. މިގޮތުން ނަފުސަކު ހިމާޔަތްކޮށް ސަލާމަތްކުރުމަކީ، މުޅި އިންސާނިއްޔަތު ދިރުވުންފަދަ ކަމެއްކަމަށް ކަނޑައަޅުއްވާފައިވުމާއި އަދި ޙައްޤަކާނުލާ ނަފުސެއް ޤަތުލުކުރުމަކީ، މުޅި އިންސާނިއްޔަތު ޤަތުލުކުރުންފަދަ ނުބައިކަމެއްގެ ގޮތުގައި އިސްލާމް ދީން ކަނޑައެޅުއްވިއެވެ. [އަލްމާއިދާ:32]. ދެކޮޅުވެރިކަން ޙައްލުކުރުމުގައި ޢަމަލުކުރަންވީ ގޮތް ކަނޑައަޅުއްވާ، އެއީ ދެފަރާތަށް ފައިދާހުރި ގޮތުގައި ޞުލްޙަވުންކަމުގައި ކަނޑައަޅުއްވާފައިވެއެވެ. [އަލްޙުޖުރާތު:9].\nއިންސާނީ ޙައްޤުތަކާއިބެހޭ ބައިނަލްއަޤުވާމީ ޤާނޫނު\nއެންމެ ފުރަތަމަ އިންސާނީ ޙައްޤުތަކާއި ބެހޭ ވަޟުޢީ ޤާނޫނެއް ގެނެސްދިނުމުގައި މަސައްކަތްކޮށްފައިވަނީ، ބައިނަލްއަޤުވާމީ ރެޑްކުރޮސް ޖަމްޢިއްޖާގެ ފުރަތަމަ ރައީސް "މާކްސް" އެވެ. ޢަދުލުވެރިކަމަކީ، މުޅިއިންސާނިއްޔަތަށް ޢާއްމު ދައުވަތެކެވެ. ހަނގުރާމައިގަޔާއި، ޞުލްޙަ މަސްލަސްކަންމަތީގައި އުޅުމުގައިވެސް މެއެވެ. އެހެންކަމުން، މިދެންނެވި ޤާނޫނުން ކަށަވަރުކުރަން ބޭނުންވެފައިވަނީ، އާދަމުގެ ދަރީންގެ ޙުރުމަތަށާއި ކަރާމަތަށް ރައްކާތެރިވުމުގެ އުޞޫލުތައް ކަނޑައެޅި އެޙައްޤުތައް ރައްކާތެރިކުރުމެވެ. މިގޮތުން އިންޓަނޭޝަނަލް ކޯޓް އޮފް ޖަސްޓިސް ގެ ނަމުގައި ކޯޓެއް ތަޢާރުފުވެ، ދެ ޚަޞްމުންގެ ޙައްޤުތައް ޙިމާޔަތްކުރުމަށްޓަކައި ޤާއިމްކުރެވުނެވެ. އަދި ހަނގުރާމައިގެ ޙާލަތުގައި، ޤައުމުތަކުން ތަބަޢަވާންޖެހޭ މައިގަނޑު ޤަވާއިދާއި ޤާނޫނުތައް ކަނޑައެޅުނެވެ.\nމިފަދަ އެންމެހައި ޤާނޫނޫތަކެއްގެ ކުރީން، އިސްލާމް ދީން އެބައިމީހުންނާއި ދިމާކޮށް ފާޅުގައި ހަނގުރާމަކުރާ ފަރާތްތަކާއި، އެބައިމީހުންނާއި ފާޅުގައި ހަނގުރާމަ ނުކުރާފަރާތްތައް ފަރަގު ކޮށްފައިވެއެވެ. އެހެނީ، ޝަރުޢީ ގޮތުން އެބަޔަކާއި ހަނގުރާމަކުރަން ހުއްދަވަނީ، އެބައިމީހުންނާއި ހަނގުރާމަކުރުމަށް ފާޅުގައި އިއުލާންކޮށް ހަނގުރާމަކުރާ ފަރާތްތަކާއެވެ. އެއްވެސް ޙާލެއްގައި ހަނގުރާމައިގައި ބައިވެރިނުވާ މަދަނީން މެރުން ޤަޞްދުކުން ޙަރާމް ކުރައްވާފައިވެއެވެ. އެއީ ހަނގުރާމައިގެ ޙާލަތުގައިވެސް މެއެވެ. އިންބު ޢުމަރުގެ އަރިހުން ރިވާވެގެންވެއެވެ. އަބޫބަކުރުގެ ފާނުން ޔަޒީދު ބުނި އަބީ ސުފުޔާން ލަޝްކަރަކާއިއެކު ހަނގުރާމައަށް ފޮނުއްވަމުން ނަޞޭޙަތެއްދެއްވާ ވިދާޅުވިއެވެ. "ކަލޭގެފާނުން ތިޔަވަޑައިގަންނަވަނީ، އެބައެއްގެ ނަފުސުތައް އެބައެއް ޝަރީކަކުރާފަރާތް ހަނދުމަކުރުމުގައި ދެމިތިބިކަމަށް ދައުވާކުރާބައެއްގެ ގާތަށެވެ. ހަމަކަށަވަރުން އެބައިމީހުންގެ ނަފުސުތައް އެކަމުގައި ޝާމިލުވެ ކުއްތަންވެއްޖައުމަށް އެބައިމީހުން ދޫކޮށްލާށެވެ. އަދި ކުޑަކުދީން ޤަތުލުނުކުރާށެވެ. އަދި އަންހެނުންވެސް މެއެވެ. އަދި ޢުމުރުން ދުވަސްވެ ގައިގާ ބާރުދެރަވެ މުސްކުޅިވެފައިވާ މީހުންވެސް މެއެވެ. ފައިދާ ލިބިގަތުމަށްމެނުވީ ގަހެއް ނުކަނޑާށެވެ. ގަހާއި ކަދުރުރުށް އަންދާނުލާށެވެ. އަދި ބިނާތައް ހަލާކުނުކުރާށެވެ. ކެއުމަށްޓަކައި މެނުވީ ގެރިބަކަރި ޤަތުލުކޮށް ޒަބަޙަ ނުކުރާށެވެ. އަޅުކަންކުރުމަށާއި، އިޙްތިރާމްކުރާ ބިނާތައް ހަލާކުނުކުރާށެވެ."\nއެހެންކަމުން އެގިގެންދަނީ، އިސްލާމް ދީނުގައި ދިރިއުޅުމާއި، މުޢާމަލާތާއި، އަޅުކަމާއި ޢަޤީދާފަދަ މުހިއްމު ކަންތައްތަކުގެ އިތުރުންވެސް އެއްޤައުމަކާއި އަނެއް ޤައުމެއްގެ މެދުގައި ހަނގުރާމަކުރެވޭ ކޮންމެ ހިނދެއްގައިވެސް ތަބަޢަވާންޖެހޭ ތަފްޞީލީ އަދަބުތަކާއި ޤަވާޢިދުތައް ކަނޑައަޅުއްވާފައިވާ ކަމެވެ. އެންމެހައި ޙާލަތްތަކަށް ރިޢާޔަތް ކުރެވިގެންވާ ގޮތުގައެވެ. އެންމެހައި ޒަމާންތަކަށް މުނާސަބުވާނެފަދަ ފުރިހަމަކޮށެވެ. އެންމެހައި ފަރާތްތަކެއްގެ ހައްޤުތައް ރާއްކާތެރިކޮށްދިނުމަށެވެ. މިހަމަތަކަކީ، ވަޟުޢީ ގޮތުން އިންސާނުން މިފަދަ ހަމަތައް ކަނޑައެޅުމުގެ މާކުރިން ކަނޑައެޅިފައިވާ ހަމަތަކަށްވުރެ މާފުރިހަމަ ހަމަތަކެއްގެ ގޮތުގައެވެ. މީގެ އިތުރުން ފާހަގަވެގެންދާ އަނެއްކަމަކީ، ޔޫރަޕާއި އެހެނިހެން ޤައުމުތަކުގެ ޤާނޫނީ މާހިރުންނަށް ސްޕެއިނުގައި އޮތް އިސްލާމީ ޙަޟާރަތުގެ ތެރެއިން އަދި އިސްލާމީ ޘަޤާފަތާއި މަދަރުސާތަކުގެ ޒަރީޢާއިން އަސަރު ކޮށްފައިވާކަމެވެ. އެހެނީ އެބައިމީހުން ޤަބޫލުކުރާ ގޮތުގައި، އެންމެ ފުރިހަމަ އުޞޫލުތައް ހަނގުރާމައިގެ ޙާލަތުގައިވެސް ކަނޑައެޅިފައިއޮތީ ހަމަ އިސްލާމް ދީނުގައެވެ. އެހެންކަމުން، ވަރަށް ގިނަބަޔަކު ޤާބޫލުކުރާ ފަދައިން، އިސްލާމީ ޝަރީޢަތުގައި ކަނޑައެޅި ބަޔާންވެގެންވާ ރިވެތި އަޚުލާޤީ ސިފަތަތަކަކީ، ބައިނަލްއަޤުވާމީ ޤާނޫނުތައް ކަނޑައެޅުމުށާއި، ފަރުދުންނާއި ދައުލަތްތަކުގެ ޙައްޤުތައް ޙިމާޔަތްކުރުމަށް އޮތް އެންމެ ރަނގަޅު އަދި އެންމެ ފުރިހަމަ އުޞޫލުތައް ފެންނަންއޮތް ދީނެވެ. ޝަރީޢަތެވެ. އެއީ ހަމަކަށަވަރުންވެސް ތެދެކެވެ. ހަނގުރާމައިގެ ޤަވާއިދުތަކުގެ އަސާސްތައް އެންމެ އެކަށީގެންވާގޮތެއްގައި ފެންނަންއޮތީ ހަމަ އިސްލާމީ ޝަރީޢަތުގައެވެ.


SunOnline: F&B show ge naseebu veriyakah Pyramid in hadhiyaa dheefi\nއެފްއެންޑްބީ ޝޯގެ ނަސީބުވެރިޔަކަށް ޕިރަމިޑުން ހަދިޔާ ދީފި\nއެފްއެންޑްބީ ޝޯގެ ނަސީބުވެރިއަކަށް ހަދިޔާ ހަވާލު ކުރުން -- ސަން ފޮޓޯ\nހައިރައިޒް އިން އިންތިޒާމުކޮށްގެ މި މަހުގެ ދޭކުން ހަތަރަކަށް ބޭއްވި ފުޑް އެންޑް ބެވަރޭޖް ޝޯ (އެފްއެންބީ) އަށް ޒިޔާރަތްކުރި މީހުންގެ ތެރެއިން ގުރުއަތުން ހޮވުނު ނަސީބުވެރިޔަކަށް ޕިރަމިޑުގެ ގިފްޓް ހެމްޕާ ހަދިޔާކޮށްފި އެވެ.\nޕިރަމިޑުން ބުނީ އެފްއެންޑްބީ ޝޯ ކުރިއަށް ދިޔަ ތިން ދުވަހު އެތަނަށް ޒިޔާރަތްކުރި މީހުންގެ ތެރެއިން ގުރުއަތުން ނެގި ތިން ފަރާތަކަށް ގިފްޓް ހެމްޕާ ދޭނެ ކަމަށެވެ. އިއްޔެ އެއް ނަސީބުވެރިއަކަށް ގިފްޓް ހެމްޕާ ހަވާލުކުރި އިރު މިއަދުވެސް ވަނީ ގިފްޓް ހެމްޕަރެއް ހަވާލުކޮށްފަ އެވެ. މާދަމާ އެންމެ ފަހު ނަސީބުވެރިޔާ އަށް ގިފްޓް ހެމްޕާ ހަވާލު ކުރާނެ ކަމަށް ޕިރަމިޑުން ބުންޏެވެ.\nއެފްއެންޑްބީ ޝޯގެ ނަސީބުވެރިންނަށް ޕިރަމިޑުން ދޭ ގިފްޓް ޕެކްގައި ހުންނަނީ އެ ފިހާރައިން އެތެރެކޮށް މާކެޓްކުރާ ނުވަ ބްރޭންޑެއްގެ 36 އައިޓަމެވެ.\nއޭގެ ތެރޭގައި ގޯ ބްރޭންޑުގެ ޗީޒާއި ބަދާމް މިލްކް، ޓުޑޭސް ޓޭސްޓުގެ ސައިފަތް، ޒީބާ ބާސްމަތީ ރައިސް، މަންޗީ ބިސްކޯދު، ސަންއަޕް، މާރިއޯ ރަސްކް އަދި ނޫޑްލްސްގެ އިތުރުން ގާޑެން ފްރެޝް ބޭކެޑް ބީންސް އާއި ރިޓްސް ބަރީ ޗޮކްލެޓް ފިންގާސް ހިމެނެ އެވެ.\nމިއަދު އިނާމު ހަވާލުކުރި ނަސީބުވެރިޔަކީ ޗަމަތް ޕްރާސަނާ އެވެ.


Nasheed Mihaaru Vidhaalhuvanee Bridge Ge Loan Nudhehkeyne Kamah - Vaguthu\nނަޝީދު މިހާރު ވިދާޅުވަނީ ބުރިޖުގެ ލޯނު ނުދެއްކޭނެ ކަމަށް\nބްރިޖްގެ ލޯނު ނުދެއްކިއްޖެއްޔާ ޗައިނާއަށް ބްރިޖްގެ ޝެއަރ ދޭން ޖެހޭނެ ކަމަށާއި ރާއްޖޭގެ ޤާނޫނު އަސާސީއަށް އިސްލާހު ގެނެސްގެން ރާއްޖެއިން ބިން ވިއްކޭ ގޮތަށް ކަނޑައަޅާފައިވާ ކަނޑައެޅުން ބަދަލުކޮށް އެގޮތަށް ބިންވިއްކުން ހުއްޓުވާނެ ކަމަށް ކުރީގެ ރައީސް ނަޝީދު ވިދާޅުވެއްޖެއެވެ.\nއެމްޑީޕީގެ ރިޔާސީ ޕްރައިމަރީއަށް ވާދަ ކުރައްވާ ކެމްޕެއިންގެ ތެރެއިން ސްކައިޕް މެދުވެރިކޮށް ޒުވާނުންނާ ބައްދަލު ކުރައްވާ ރައީސް ނަޝީދު ވިދާޅުވީ ބޭރުމީހުންނަށް ބިން މިލްކުރެވޭގޮތަށް ޤާނޫން އަސާސީއަށް ގެނެސްފައިވާ އިސްލާހު އަލުން އަނބުރާ ބަދަލުކުރައްވާނެ ކަމަށެވެ.\n"މި ގާނޫނު ބަދަލު ކުރާނަން. އެކަމަކު މީހަކު ސެކަންޑް ހޯމެއް ހޯދަން ރާއްޖެއިން ބޭނުންވީމާ މިލްކު ނުކުރެވޭ ގޮތަށް ދިގުމުއްދަތައް ބިމެއް ގަނެވޭގޮތަށް ފެސިލިޓޭޓް ކުރެވެން ޖެހޭނެ ކަމަށް ދެކެން." ނަޝީދު ވިދާޅުވިއެވެ.\nނަޝީދު ވިދާޅުވީ ބްރިޖަކީ 100 މިލިއަން ޑޮލަރު ކަމަށާއި ބްރިޖް އަޅަމުންދަނީ 300 މިލިއަން ޑޮލަރަށް ކަމަށާއި ހުޅުލެއާ މާލެއާ ދެމެދު އަޅާ ބްރިޖްގެ ސަބަބުން ވެސް އާޚިރުގައި އެބްރިޖްގެ ހިއްސާ ޗައިނާއަށް ދޫކޮށްލަން ޖެހިދާނެ ކަމަށެވެ.\n"ބުރިޖް އެޅީ 300 މިލިއަން ޑޮލަރޭ ބުނެފަ. އަސްލު ޚަރަދު ކުރީ 100 މިލިއަން ޑޮލަރު. ދެން އެބްރިޖްގެ ލޯނު ނުދެއްކުނީމާ އެމީހުން އައިސް ބުނާނެ ތިމަންނާމެންނަށް ދޭށޭ ބްރިޖްގެ އޮޕަރޭޝަން. ޝެއަރއެއް ދޭށޭ ބްރިޖުން. ދެން އަޅުގަނޑުމެން ދޫކޮށްލާނީ ބްރިޖްގެ ޝެއަރއެއް. އޭރުން އެދޫކޮށްލެވެނީ ބިން." ނަޝީދު ވިދާޅުވިއެވެ.\nބޭރު މީހުންނަށް ބިން މިލްކު ކުރެވޭ ގޮތައް ޤާނޫނު އަސާސީ އިސްލާހު ކުރީ އެމްޑީޕީ އާއި އިދިކޮޅު ފަރާތްތަކުން ވެސް ވޯޓް ދީގެންނެވެ. ނަމަވެސް އެއިސްލާހު ފާސްކުރުމަށް ވޯޓް ދިނުމަށް ފަހު އެމްޑީޕީ އިން ފަހުން ވަނީ އެއިސްލާހާއި އެމްޑީޕީ ދެކޮޅު ކަމަށް ބުނެ އޮޅުވާލަން މަސައްކަތް ކޮށްފައެވެ.\nމެއި 23, 2018 - 12:29\nކަލޭނޫންތަ ރާއްޖެއަށް 100% ހިއްސާ ލިބިލިބި އޮތް ދިރާގާ ފެންބިލްޑިންގގެ ހިއްސާ ބޭރަށް ވިއްކާލީ. ދެން ކޮން އަނގައެއްގަޅާކަށް!!!\nމެއި 28, 2018 - 20:59\nތިހެން ބުނި ލަންކާއިންވެސް އެކަމު ފަހުން ޖެހުނީ އުބައް ޖަހަންސޭ\nމެއި 23, 2018 - 12:37\nބްރިޖް ނިމޭތީ ހިރުވާތީ ކޮސްގޮވަނީ! އިންޑިޔާއަށް އެޔަރޕޯޓް ވިއްކާލީމާ ދޭންޖެހުނު ބޮޑު ދަރަނި މިއަދުގެސަރުކާރުންވަނީ އެއްފަހަރުން ދީ ޚަލާޞްކޮށްފަ! ތަރައްޤީގެ މަޝްރޫޢަކަށް ހުއްޓުމެއްނައިސް ، މުސާރަލިބުން އެއްދުވަސްވެސް ލަސްނުވެ ، ބޭރުގެދަރަނި ބޮޑުނުވެ ކުރިންދަރާއޮތް 31 ބިލިޔަން ، 22 ބިލިޔަނަށް ދަށްކޮށް ރިޟާވްގައި 800މިލިޔަންޑޮލަރު ޖަމާކޮށްލިމީހަކަށް ތިވަރުގެ ކުޑަ ދަރަންޏެއް ދައްކަން ކެހެކޭވެސް ހީނުވާނެ!\nކިޔާނެ އެއްޗިހި ހުސްވެއްޖިއްޔާ ފޯ................... ކިޔާލަކިޔާލަ ހުރެބަލަ.\nމެއި 23, 2018 - 12:38\nބުއްޅަބޭ ދައްކާ ކޮސްވާހަކަ ނޫސް ތަކުގަ ނުލިއުނީޔާ ރަނގަލީ،\nމެއި 23, 2018 - 12:42\nދޮގުހަދަންވެސް ބޭނުން އޮޅުވާލަން ވެސްބޭނުން އެކަމަކު މިއިންކަމެއްވެސް ކުރަން ނޭގޭއިރު ކާ ކާ ކާ ކިޔާފަ އެބަ ގޮވާ. މިކަލޭގެ ގްރޭޑް 10 ގެ ކުދިންނަށް އިގްތިސޯދު ކިޔަވައި ދިން ވީޑިއޯއެއް ޔޫޓިއުބް އިން މަށަށް ފެނިގެން މަ ހީ ހީ އަވަދި އަރައިފި. އިގް ތިސޯދަކީ ރަނގަޅުވުން.ރަނގަޅު ވުމަކީ ދެން ހަމަ ރަނގަޅުވުން ތަދުނުވުން. މިއީ މީނާދަންނަ އިގްތިސޯދު ހެހެހެހެހެ.\nމެއި 23, 2018 - 12:43\nހެހެހެހެ.ހިޔާލީ ފޮލާ. ނޭޅޭނެޔޭ ބުނި ބުރިޖް އެޅުނީމާ ދެން ތިކިޔަނީ ފައިސާ ނުދެއްކޭނެޔޭ. ފައިސާވެސް ދައްކާނެ. ޖީއެމްއާރަށް އެއަރޕޯޓް ވިއްކިހެންތިހީވަނީ. އެއަށްވުރެ މާ ކޮލިޓީ ސަރުކާރެއްމީ. ކޮންވާހަކއެއއް ދައްކާކަށް މިތިބީ ރޯދައަށް. ނޫންނަމަ ހޭއަރުވާލާނަން. މިގައުމުގެ ވެރިކަމާ 100 ފޫޓަށްވެސް ކައިރިނުވެވޭނެ.\nމެއި 23, 2018 - 12:47\nއެފައިސާ ދައްކަދޭންތަ ވެރިކަމަށް އަންނަންއެއުޅެނީ\nމެއި 23, 2018 - 12:51\nޔާމިނު ވިދާޅުވީ ކޯޓުން ގޮތެއް ނިންމީމަ ތިމަންނާ ކޯޓުތަކަކައް އަތެއްނުބާނާނަމޭ މިހާރު މިވީ ކިހިނެތް\nމެއި 23, 2018 - 12:52\nމިކަހަލަ މަރުކޮހުން ދައްކާ ވާހަކަ އަޑުއަހާ މީހުން އަސިވެސް އެބަ އުޅޭބާ...؟\nމެއި 23, 2018 - 12:56\nއަޅެ މިއައްނި ޔަކީ ކޮން ކަހަލަމޮޔައެއްތަ\nމެއި 23, 2018 - 13:00\nއަބަދުވެސް އެމް ޑީޕީގެ ފަލްސަފާއަކީ އޮޅުވާލުން ކަމަށްވާތީ އެކަމާ ހައިރާން ވާކަންނުޖެހޭ. !!!!!!!!!!!!!!\nމެއި 23, 2018 - 13:05\nޖަޒީރާ ރައީސް ނޫނީ ޖަޒީރާ ކަނޑުކޮސް؟\nމެއި 23, 2018 - 13:10\nދައްކާނެ ވާހަކަ ހުސްވީ ދޯ!!!\nމެއި 23, 2018 - 13:11\nމީދެން މިހާރު މޮޔަބޮޑުވެގެން އުޅޭ މޮޔަ ގެރިއެއް. މީނާގެ ކިބައިން މިޤައުމު ސަލާމަތް ކުރައްވާށި!\nމެއި 23, 2018 - 13:18\nއެވެސް ވިއްކާލަން ތައްޔާރުވަނީދޯ. ފެން ކުންފުންޏާއި ދިރާގަށް ހެދިހެން ހަދާލަން\nމެއި 23, 2018 - 13:19\nއެބްރިޖް ފެންމަތީ އޮންނާނެތަ އޭގެ ހިއްސާ ޗައިނާ މީހުން ބޭނުންވާން. ކޮބާތަ އިންޖީނިއަރު\nމެއި 23, 2018 - 13:23\nބަލަ މަނިކުފާނު ގޮޅިން ނެރެންވެގެން އަދީބުއާ ޑީލް ހަދައިގެން ތިޔަ ބުނާ ބިން ވިއްކާ ބިލް ފާސްކުރަން ޕާޓީ މެބްރުން ލައްވަ ވޯޓު ދިނީ. މިހާރު ކޮން އަނގަޔެއް މިއަރުވަނީ.. ވެރިކަމަށް ފެން ބޮވިޔަސް ތީބޮޑުވަރު..\nމެއި 23, 2018 - 13:30\nނަޝީދު ބުނަންވާހަކައެއް!! ނޭނގޭ ވާހަކަ ނުދައްކާ!! ދެން ބޭރުގައުމުތަކުގައި ފިލާ ހުރެގެން ނުލަފާކަން ދައްކަދައްކާ ހުރޭ!! މިގައުމަށް އައިސްގެންނުވާނެ!! މީ ހާދަނުލަފާ ދެފުއްކަހެރިއެކޭ ދޯ!! ތިމަންނާގެ ހުރި ނުލަފާކަން ދައްކާލާނަމޭ ފާޅުގައި ބުނެ އެންމެ ފުރަތަމަ ކުރިކަމަކީ ރައްކުރިއަރުވާ ކޮމެޓީތަކުގެ ލާރިކޮޅު ކަޓުވާލީ!! ދެން ސިވިލް ސަރވިސްގެ މުސާކޮޅު ކަޓުވާލީ!! ދެން ރާއްޖޭގެ މައިދޮރޯށި ރައްޔިތުންނަށް ގެއްލުންވާގޮތަށް ވިއްކާލީ!! ދިރާގު ، ފެންކުންފުނީގައި އޮތް ރާއްޖޭގެ މެޖޯރިޓީ ޙިއްސާ ވިއްކާލީ!! ދެން ޑޮލަރުގެ އަގުބޮޑުކުރީ!! ދެން ރިސޯޓްތަކުގައި ހަށިވިއްކަނީއޭ ބުނެ އެކަން އިޢުލާންކޮށް ފުލުހުން ރިސޯޓްތަކަށް އަރުވާ ޓޫރިޒަމް ފުނޑާލަން މަސައްކަތް ކުރީ!! އެންމެ ފަހުން ރާއްޖޭގެ އިގުތިސާދު ފުނޑާލީ!! ދެން ޝަރުޢީ ދާއިރާގެ ތެރެއަށް އަތްބާނާ އެންމެފަހުން ފަނޑިޔާރަކު ރަހީނުކުރީ!! ދެން ސިޔާސީ މީހުން ހައްޔަރުކުރަން ފެށީ!! އޭގެފަހުން ބޯންޖެހޭނެޔާ ބޮވެންވާނީބުނެ ރައްޔިތުންގެ ކރަށް ރާ އަޅަން ހިތްވަރުދިނީ!! މިހެންގޮސް ނަޝީދުގެ ހުރި ނުލަފާކަން ދައްކާލި އިންތިހާއަށް!! އެ ނުލަފާކަން ދައްކާލީ ހަމަ އެކަނި ރައްޔިތުންނަކަށް ނޫން!! މުޅި ގައުމަށް އެނުލަފާކަން ދައްކާލީ!! މިހާރު ދެން މިގައުމުގެ ގިނަ ރައްޔިތުން ހައްދައެއް ނުލެވޭނެ!!\nމެއި 23, 2018 - 13:32\nވަގުތު ނޫހުން ނަޝީދުގެވާހަކަ ގެނެސްދިނުމަކީ ގައުމަށްލިބޭ ފަޚުރެއް... ޝުކުރިއްޔާ ވަގުތު ނޫސް..\nމެއި 23, 2018 - 13:37\nމި ރޯދަމަހު ދުލުގަހިފާ ދަމަންނޫޅުނިއްޔާ ރަގަޅީ. ކޮބާހޭ ދިރާގާއި ފެންކުންފުނިން އަންނި ވިއްކާލި ހިއްސާ. ޢޭގެންވީ ގެލުމެއްނޫންތަ؟؟ ކޮބާހޭ އެއަރޕޯޓް އިންޑިޔާއަށް ދީގެން ލިބުނުގެއްލުން؟؟؟ ހޮޅި ވާހަކަ ނުދައްކާ ޔޫކޭ ގަ ހުރޭ.\nމެއި 23, 2018 - 13:42\nލޯނު ނުދެއްކުނަސް އެއީ ނަޝީދަށް ބެހޭކަމެއްނޫން. ނަޝީދު ލައްވާ ލޯނު ދައްކާކަށް ނޫޅެން. ބޮޑު ފެއިލިއަރެއްތީ. ހަދާނެ ނުހަދާނެއެއް ނޭނގިއުޅެނިކޮށް ޗޮކުން ދިޔަ ވެރިކަންމަތިން ހަނދާންކޮށް ބަލަ.\nމެއި 23, 2018 - 13:43\nނަޝީދަށް ދެން ކިއުއްވޭނީ އެކިފަހަރު އެކި އެތި. ގަޑިއަކުން ގަޑިއަކުން ބަދަލުވާނެ. ބްރިޖް ނިމުނުނިމުނުހެން ވަރަށް ގިނަ ގޮތްގޮތް ވާނެ...\nމެއި 23, 2018 - 13:47\nރާއްޖޭގެ އެއްވެސް ކަމެއް އިސްލާހްކުރުމުގެ\nގާބިލްކަން ނަޝީދުގެ ނެތެވެ ނަޝީދަކީ ހަލާކު\nކުރުމާއި ވީރާނާކުރުމުގެ މީހެކެވެ މިކަން ދިވެހިންނަށް ޔަގީންވެފައިވަނީ އެއްފަހަރަކު\nމެއި 23, 2018 - 13:51\nކަލޯ ސްކައިޕާ ވައިބަރ އާއި ފޭސްބުކުން މެސެޖްތައްނުފޮނުވާ ނިކަން ރާއްޖެ އައިސް ކެންޕޭނެއް ޖައްސަބަލަ\nމެއި 23, 2018 - 13:58\n100 މިލިޔަނަނައް އެލޭނަމަ ކީއްވެތޯ ތިބޭފުލާ ބުރިޖު ނޭޅި ދެން މިހާރި ކީކޭތޯ ތިކިޔަނީ\nމެއި 23, 2018 - 14:11\nމިކަލޭގެ ދައްކާ މޮޔަ ވާހަކަ ނޫސްތަކުގައި ނުލޔުއްވުމަށް އެދެން.\nވެރިކަން ކޮށްފައި ހުރި މީހަކަށް ވިޔަސް ތިމީހާ ސިކުނޑި ހަމަކަމާއި މެދު މިހާރު ސުވާލު އުފެދެއެވެ.\nމެއި 23, 2018 - 14:25\nމެއި 23, 2018 - 14:54\nދެން ހުޅުޖަހަން ނިކުންނަންވީނު!\nމެއި 23, 2018 - 14:55\nކަލޭ ހުރެބަލަ ރާއްޖޭގެ ކަންތަކާނުބެހި ޔަހޫދީން ކައިރީގަ ރީއްޗަށް މިސަރުކާރުން ނެގި ހުރިހާ ލޯނުތަށް ދައްކާ ހަލާސް ކުރާތަން ބަލަން އަހަރެމެން ދެކުނީމެ ކަލޭ އެންމެ ރިސޯޓަކާ ދެލެޕްޓްޕްން ގައުމު ތިންއަހަރު ހިންގި ތަށް.\nމެއި 23, 2018 - 15:05\nދެން އޭން ވެރިކަމާ ހަވާލުވެފާ އެއްކޮށް ދައްކާލާނީ\nމެއި 23, 2018 - 15:07\nމިއީ ހަމަބުއްދި ފިލާ ހުރި މީހެއް. ހިމަ ރޯނުން ބަންނަން މާ ބޮޑަށް ވެސް ލަސްވެއްޖެ.\nމެއި 23, 2018 - 15:09\nބަލަ މޑޕ މެމްބަރުން ވެސް ވޯޓް ދީގެންނޭ ބިން މިލުކު ކުރެވޭ ގޮތަށް ގާނޫނު އިސްލާހު ކުރީ. ދެން މިހާރު ކޮން ވާހަކައެއް.\nމެއި 23, 2018 - 15:18\nދައްކަން ޖެހޭނީ ދޯ؟\nމެއި 23, 2018 - 16:16\nތިކަލޭގެތީ ހަމަޖެހޭ ވާހަކައެއްދައްކާ މީހެއްތަ ދުވަހަކުވެސް؟ ހިތުން މިކަލޭގެ މިހިރީ މިހާރު ވެރިކަމުގަ! ބުރިޖު ފައިސާނުދައްކަން!\nމެއި 23, 2018 - 16:18\nމިހިރަ ބުރާންޗާ 100 މިލިއަން ޑޮލަރަށް ބްރިޖް އެޅޭއިރު ކީއްވެ ކަލެއަށް ނޭޅުނީ.. ބަޔަކު ކަލެއަށް ކާކުއުޅެނީ ވެރިކަން ދޭން...\nމެއި 23, 2018 - 16:24\nފަނާ ކުރާ ފިކުރުގަ ނުހުން ނާނެ އާރާސްތު ކުރުމުގެ ވިސްނުމެއް!\nމެއި 23, 2018 - 18:01\nބިން ވިއްކަން ވޯޓް ދިނީ ކަލޭ ޖަލުން ނެރޭންވެގެން ނޫންތަ؟ އެހެންމަ ކަލޭ ގެސަބަބުން ވުޖޫދު ވެގެން އުޅޭ ކަމެއް މީ. އެހެންވެ މި ބުނަނީ ތީ މިގައުމަށްހުރި ބޮޑު ތުރާލެކޭ.\nމެއި 23, 2018 - 18:41\nނަޝީދު މިހާރު ވިދާޅުވަނީ ބުރިޖުގެ ލޯނު ނުދެއްކޭނެ ކަމަށް އޭނާ ބުނާނެ ނޫންތޭ އޭނާ އަކީ އެއީ ދުވަހަކުވެސް އަތުން ފައިން އެއްވެސް މަސައްކަތެއް ކޮށްގެން ކައިގެން ބޮއިގެން އުޅުނު އެއްޗެއް ނޫން ވިއްޔާ މަމެން ޕިންކީންގެ ވެރިކަމަކީ އެއީ އޭނާ ކަނޑުކޮސް ވާ ވަރުގެ ގިނަ މަސައްކަތް ކުރަމުންދާ ވެރިކަމެކޭ އޭނާ ބަލާ ބަލަ މާލޭގެ އެނބޫދޫ ފަޅުގެ ޕްރޮޖެކްޓް ނިމޭއިރު އެތަނާއި މާލެ އާއި ދެމެދު ވެސް ބްރިޖް އަޅާ ބްރިޖް އިން ގުޅުވާލެވޭނެއޭ އެއިރުން ބްރިޖްގެ ލޯން ދެއްކޭނެ ކަން މަމެންނަށް ޔަގީންވެ ކަށަވަރޭ ތަމެން އެމްޑީޕީ އާލާތުންނަށް ނޭގޭނެއޭ މި ފެންވަރަށް ލާރޖް ކޮށް ވިސްނަން ވެސް ތިޔާ ދަ ރާއްޖެތެރޭގެ ކުދި ކުދި އާބާދީ ތަކުން އަންނަ ދަ ރާއްޖެތެރެއަންސް އިންނޭ ތަމެން ޖެހޭނީ މަމެން ޕިންކީން ގާތު މަހަށް ދާން އޭ މަހަށް މަހަށް ދޭބަލަ ރަންރީނދޫ ޓްވިޓަރޭ މެން ދެން. ބްރިޖް ލޯން ވެސް ދެއްކޭނެއޭ މީ ތަމެން ރަންރީނދޫ ޓްވިޓަރޭ މެންގެ އަތޮޅު ގޮތަށް ކުރި މަރުވެފައިވާ އަތޮޅެއް ނޫނޭ މީ ދަ ގްރޭންޑް މާލެ ސަރަހައްދޭ މާލެ ސަރަހައްދުގައި ބްރިޖް އަޅައިގެން ދުވަހަކު ވެސް ގެއްލުމެއް ނުވާނެއޭ އެއިން ވާނީ ފައިދާގެ މައްޗަށް ފައިދާ އޭ ތަމެން ރަންރީނދޫ ޓްވިޓަރޭ މެން ދެން ކުރު ސްކާރޓް ލައިގެން ކޮއްޅަށް ތިބެ ދެފައި ދަނޑި އަށް ސީލަބަލަ ސީލާ ސީލާ ސީލާ ދަ ސީލާ ދޯ..\nމެއި 28, 2018 - 09:08\nމި ބަކރ އަބަދު "ދަ ރާއްޖެތެރެ" އޭ ކިޔައިގެން ކޯއްޗެކޭތަ މިވީދެނީ؟ ތިކއތ އުޅޭ ތަން އޮންނަނީ ރާއްޖެއިން ބޭރުގަތަ؟\nމެއި 23, 2018 - 19:06\nއެހެންވެގެންތަދޯ2ފަނޑިޔާރުންނަށް އޮއްސާލި\nގާނޫނު އަސާސީ އާއި ހަމައަށް ދާން ނުޖެހެއޭ ފުރަތަމަ ކަމަކީ ސިޔާސީ ޕާރޓީ ތަކުގެ ގާނޫނުގައި ބަޔާން ކުރަނީ އެއީ ސިޔާސީ ޕާރޓީ ތަކުގެ ޕްރައިމަރީ ގައި ރިޔާސީ އިންތިޚާބަށް ވާދަ ކުރަން ޖެހޭނީ އެއީ އެއްވެސް ކުށެއް ކޮށްގެން ކޯޓް ހުކުމެއް ކޮށްފައިވާ މީހެއް ގެ ހުކުމް 18 މަސް ދުވަހަށް ވުރެން ގިނަ ނަމަ އެމީހަކަށް ކޯޓުން ކުރި ހުކުމް އެމީހަކު ތަންފީޒު ކޮށް ނިމޭތާ 18 މަސް ދުވަސް ފަހުން ކަމަށޭ އެކަމަކު ތަމެން ނަކީ އަދި ވެސް ކޯޓް ހުކުމް ތަންފީޒު ކުރަމުން ދާ މީހުންނޭ ސޯ ތަމެންނަށް ނޯންނާނެއޭ އެއްވެސް ފުރުސަތެއް ގާނޫނު އަސާސީން ވެސް ދީފައި ރާއްޖޭގެ ރިޔާސީ އިންތިޚާބުގައި ވާދަ ކުރަން އެމްޑީޕީގެ ޕްރައިމަރީ ގައި ބައިވެރިވެވެން ނުޖެހޭނެއޭ ރާއްޖޭގެ ވެރިކަމަށް އަންނަ މީހަކީ އެއީ ބޮޑެތި ޕްރިޒަނާރސް އިންނަށް ވާން ތަމެންގެ ވާހަކަ މިހާރު ދެން ނިމެނީއޭ ތަމެން އަޅެ ގަޓެއް ހުރެއްޖެނަމަ ޕްރައިމަރީ ބާއްވަބަލަ ކުޅަދާނަ އެއް ނޫނޭ ރާއްޖޭގެ އެއްވެސް ރިސޯރޓެއްގައި ވެސް ވޯޓް ފޮއްޓެއް ބަހައްޓާން އެއީ ވާނެ ކަމެއް ނުނޭ.\nމެއި 23, 2018 - 22:19\nކީކޭދެން ބުނާނީ މިވަރުގެ ހަމަނުޖެހޭ ވާހަކަދައްކާ ބުރާންޗެއްގެ ފަހަތުން ދުވެނަގާބަޔަކުވެސް އެބައުޅޭވިޔަ...........\nމެއި 23, 2018 - 22:31\nމިއީ ވަރަށް ކޮސްގޮވާ ވާހަކަ ދައްކާ މީހެއް. މިހާރު އެމްޓީސީސި އާ އެއާޕޯޓް ފެރިއަށް ކިތައް މިލިއަން ލިބޭތަ ؟ އެއީ ފެރީ ހުޅުވުމުން ފެރީއަށް ލިބޭނެހާ ފައިސާ އަދީ މިހާރު މިދެ ސެކްޓަރުގެ ދަތުރުތަކަށް ލިބޭ ފައިސާއަށް ވުރެ ބްރިޖް ހުޅުވުމުން ބްރިޖަށް ލިބޭ ފައިސާގިނަވާނެ. މިކަހަލަ ކޮސްގޮވާމީހުނަށް ވެރިކަން ލިބުނީމަ މުސާރަ ބޮޑުކޮށް ކުޑަކޮށް ހަދަނީ ވެސް މިއީ އެއްގޮތަކަށްވެސް ދެ އުޅިވާ ސޮރެއްނޫން\nމެއި 24, 2018 - 00:43\nމައުމޫނާ ދިމާލަށްވެސް ބުނި ވިއްކަމުން ވިއްކަމުންގޮސް މަންމަގެ ފައްޓަރުބައިވެސް ވިއްކާލާނެއޭ ނަމަވެސް ކަންވީ އެހެނެއްނޫން މައުމޫނު ހުރިހާ ކުންފުނިތަކެއް %100 ދިވެހިންގެ ތަންތަނަށް ހެދީ ނަޝީދުވެރިކަމަށް އައިސް ތަރަށްޤީކުރުމުގެ ބަދަލުގަ މިޤައުގެ މިލްކިއްޔާތުގެ ގޮތުގަހާދީފަހުރި ފެންކުންފުނި ވިއްކާލީ އައިޖީއެމްއެޗް އެޕޯލޯކުންފުންޏަށް ދިނީ ދިރާގު ވިއްކާލީ އެއަރޕޯޓް ވިއްކާލީ މިހެންގޮސް ހުރިހާތަނެއް ވިއްކާލަންނިންމީ އަދިވެސް އަނގައޮތީމަ އެއްޗެކޭކިޔަނީ ތީމިޤައުގެ ހަލާކު\nމެއި 24, 2018 - 12:12\nރައީސް ނަސީދު ސިދާތާ ކައިރި ބުނި ކަމަަށް ވަނީ މިރާއްޖޭގައި ރާބޯ 100000 މީހުން އަދި ޒިނޭ ކުރާ 50000 މީހުން އުޅޭނެ ކަމަށް.އެހެން ވީމާ އޭނާ ހޮވޭނެ ކަމަށް.\nމެއި 28, 2018 - 10:25\nބުރިޖުގެ ލާރި ނުދެއްކޭނެ މީހަކު ވެރިކަމަށް ލައިގެން ރައްޔިތުން ކުރާނީ ކޮންކަމެއް؟\nމެއި 28, 2018 - 12:27\nޖަޒީރާ ރައީއްސެއް ނޫން ކިޔަންވީ....... ޖަރީމާ ރައީސް ކިޔަންވީ....\nމެއި 28, 2018 - 22:18\nޜޯދަ މަހު ނުބައި އެއްޗިސް ކިއުއްވަ ނޫޅޭ ޖަރީމާ ރައީސް\nމެއި 29, 2018 - 01:47\nމިސޮރު ގެންނަންވީ ދޯ ބްރިޖް ގެ އޯޕެނިންގ ސެރެމޮނީޔަށް . ދެން ކަންނޭނގެ ހަމަޔަކަށް މިސޮރު އެޅޭނީ\nމެއި 29, 2018 - 01:48\nމެއި 29, 2018 - 19:00\nރައީސް ޔާމީނަކަށް ޔާމީނޭ ނުކިޔާނެ ތި ލޯނު ނުދެއްކިއްޔާ.. އެހާވެސް އިތުބާރު ބޮޑު ރައީސް ޔާމީނާ ދޭތެރޭ.. ކުރަން ބުނިކަމެއް ކުރާނެ.\n32 މިނެޓް ކުރިން 1\n4 ގަޑިއިރު ކުރިން 6\nއިބުރާ މަރަން ގޮވާލުމަށް ލަޔާލް މީހުން ފޮނުވި ކަމަށް ތުހުމަތުކޮށްފި\n13 ގަޑިއިރު ކުރިން 25


MDP memberunna hihhamajehun nulibeny coalitionah bai alhanjeheythy: Nasheed\nއެމްޑީޕީގެ މެންބަރުންނަށް ހިތްހަމަޖެހުން ނުލިބެނީ ކޯލިޝަނަށް ބައި އަޅަންޖެހޭތީ: ނަޝީދު\nއެމްޑީޕީގެ ވެރިކަމެއް އޮތް ނަމަވެސް ރަށްރަށުގައި ތިބި އާންމު މެންބަރުންނަށް އެކަމުގެ ހިތްހަމަޖެހުން ނުލިބިގެން އުޅެނީ ސަރުކާރު ކޯލިޝަނަށް ބައި އަޅަންޖެހޭތީ ކަމަށް އެމްޑީޕީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nކުރިއަށް އޮތް ކައުންސިލް އިންތިހާބުގެ ކެމްޕޭނަށް ހއ. އިހަވަންދޫއަށް ވަޑައިގެން މިއަދު ދެއްކެވި ވާހަކައިގައި ރައީސް ނަޝީދު ވިދާޅުވީ، ޕާޓީގެ މެންބަރުންނާއި ޕާޓީގެ މަސައްކަތުގައި އުޅުނު މީހުންނަށް ހައްގުވާ މިންވަރު ނުލިބެނީ ކޯލިޝަނަށް ބައިއަޅަން ޖެހޭތީ ކަމަށެވެ.\nނަޝީދު ވިދާޅުވީ އެމްޑީޕީގެ ސަރުކާރެއް އުފެދިގެން އައުމާ އެކުގައި ރައްޔިތުންގެ އިތުރުން އެމްޑީޕީގެ އާންމު މެންބަރުންނަށް ވެސް އޭގެ ފުރިހަމަ ހިތްހަމަޖެހުމެއް ލިބިގެން ނުދާކަން ފެންނަ ކަމަށެވެ.\n'' މި ރަށްތަކުގައިވާ އެމްޑީޕީގެ މެމްބަރުންނަށް ވެރިކަމުގެ ފުރިހަމަ ހިތްހަމަ ޖެހުމެއް ލިބިގެން ހޯދިގެން މި ނާންނަނީ, އަޅުގަނޑަށް ފެންނަ ތަނުގައި އޭގާވާ ސިއްރަކީ އިއްތިހާދު. މި ޕާޓީގެ މެންބަރުންނަށްވެސް އަދި ޕާޓީގެ މަސައްކަތުގައި މިއޮތްހާ ޒަމާނު އުޅުނު މީހުންނަށް ހައްގުވާ މިންވަރު، އެމީހުންނަށް ލިބެން ޖެހޭ ބައި، ނުލިބި މިދަނީ އެބައި އެހެން ތަންތަނަށް އަޅަންޖެހޭ މިންވަރުން.'' ނަޝީދު ވިދާޅުވިއެވެ.\nމީގެއިތުރުން ރައްޔިތުންގެ މަޖިލީހުގެ އިންތިހާބުގައި ކޯލިޝަނުން ވަކިން ވާދަކޮށްގެން އެމްޑީޕީން 65 ގޮނޑި ކާމިޔާބުކުރިކަން ފާހަގަކުރައްވައި ނަޝީދު ވިދާޅުވީ، އެ އިންތިހާބުން ރައްޔިތުން ތިބި ގޮތް ވަރަށް ސާފުވެއްޖެ ކަމަށެވެ.\nމިމީހާ ހަދާންނެތުނީތޯ ކުރީފަހަރު ވަޢުދާ ޚިލާފުވީމަ ވީގޮތް. ރައްޔިތުން ވޯޓުދިނީ ކޯލިޝަނަށް. އެކަން ނޭނގޭ ވަރު ބީތާއިން ވެރިކަމަށް އަންނަން މަސައްކަތް ކުރާނެކަމެއްނެތް. ނުދޭނަން ވޯޓެއް. އެމްޑީޕީގަ ލާއިޤު މީހުން އެބަތިބި.\nއިހަވަންދޫގެ އެމްޑީޕީގެ ކައުންސިލަރަކު ޕީީޕީއެމްއަށް ސޮއިކޮށްފި04 weeks ago\nމަދީހާގެ ކެނޑިޑެސީ ބާތިލްކުރުމަށް އެމްޑީޕީން ނިންމައިފި01 month ago\nއީސީގައި އޮތީ އެމްޑީޕީގެ މެންބަރުންގެ ހަގީގީ ދަފްތަރެއް ނޫން: ނިޔާޒު 1 1 month ago\nހޯރަ އިއްބެ ހައްޔަރުކުރި އިރު ކުއްޖާއަށް އަށާރަ އަހަރު ނުފުރޭ، އެކަމަކު އޮތީ ރަންކިޔާފައި: ސިރާޖު21 month ago\nކައުންސިލުތަކުގައި ޒިންމާދާރު ވެރިޔާގެ ގޮތުގައި ހުންނަވަނީ ރައީސް ޔާމީންގެ އެޖެންޓެއް: ޝިފާޒު31 month ago\nފެންވަރަކަށް ނުބަލާ ކައުންސިލަރުންގެ މުސާރަ 40 ހާހާއި 12 ދެމެދުގެ އަދަދަކަށް ބޮޑުކޮށްފި21 month ago


ދ. އަތޮޅު ހޮސްޕިޓަލުގައި ދަތުގެ ފަރުވާގެ ޚިދުމަތް ފައްޓަވައިދެއްވައި ކުޑަހުވަދޫ މުޢައްސަސާތަކުގެ އިސް ވެރިންނާ ރައީސުލްޖުމްހޫރިއްޔާ ބައްދަލުކުރައްވައިފި - The President's Office\n17 އޮކްޓޫބަރު 2019، ރިފަރެންސް: 2019-820\nރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙް، ދ. އަތޮޅުގެ ހޮސްޕިޓަލުގައި ދަތުގެ ފަރުވާގެ ޚިދުމަތް ރަސްމީކޮށް ފައްޓަވައިދެއްވައި، ކުޑަހުވަދޫގެ މުއައްސަސާތަކުގެ އިސް ވެރިންނާ މިއަދު ބައްދަލުކުރައްވައިފިއެވެ.\nރައީސުލްޖުމްހޫރިއްޔާ ދ. އަތޮޅު ހޮސްޕިޓަލުގައި ދަތުގެ ފަރުވާގެ ޚިދުމަތް ރަސްމީކޮށް ފައްޓަވައިދެއްވީ އެ ހޮސްޕިޓަލުގައި މިއަދު ހެނދުނު ބޭއްވެވި ޚާއްޞަ ރަސްމިއްޔާތެއްގައެވެ. މި ޚިދުމަތް ފައްޓަވައިދެއްވުމަށްފަހު ރައީސުލްޖުމްހޫރިއްޔާވަނީ މި ޚިދުމަތް ދިނުމަށް ޚާއްޞަކޮށްފައިވާ ތަން ބައްލަވާލައްވައިފައެވެ.


Turkey gai smart mahaana gaa thakeh hadhany - Dhiyares\nފުވައްމުލަކުގައި ހިނގި އެކްސިޑެންޓެއްގައި ދެމީހުން ނިޔާވެއްޖެ\nތުުރުކީގައި "ސްމާޓް މަހާނަގާ" ތަކެއް ހަދަނީ\nމެހްމެތު ޖެތިން. ފޮޓޯ: ޓީއާރުޓީ ވޯލްޑް\nތުރުކީގެ ވިޔަފާރިވެރިއަކު ތުރުކީގައި ސްމާޓު މަހާނަގާތަކެއް އުފައްދަން ފަށައިފިއެވެ.\nމެހްމެތު ޖެތިން ނަމަކަށް ކިޔާ މިމީހާ ވަނީ ތުރުކީގެ އަނަތާލިޔާގެ ބައެއް ގަބުރުސްތާނު ތަކުގައި ހުންނަ މަހާނަގާތައް "ސްމާޓް" މަހާނަގާ ތަކަށް ބަދަލުކޮށްދިނުމުގެ ހިދުމަތް ފަށާފައެވެ. މިގޮތުން މި ހިދުމަތުގެ ދަށުން މަހާނަގާތަކުގައި ކިއުއާރު ކޯޑެއް ޕްރިންޓުކޮށްދެއެވެ. އެ ކިއުއާރު ކޯޑުން ފޯނުން ސްކޭން ކުރުމުން މަހާނާގައި އޮތް މީހާ އާއި ގުޅޭ އެކި މައުލޫމާތުތައް ފޯނުން ބަލާލެވޭނެއެވެ. އެމީހާގެ ބައެއް ފޮޓޯތަކާއި، އާއިލާއާއި، ރަހުމަތްތެރިންގެ މައުލޫމާތުވެސް މިގޮތުން ބަލާލެވޭނެއެވެ. މީގެ އިތުރުން ބައެއް ދުއާތައްވެސް ފެންނާނެ ކަމަށް މެހްމެތު ޖެތިން އިސްވެ އުފައްދާފައިވާ އަނަޓާލިޔާ ގްރޭވް މެއިންޓެނެންސް އެންޑް ޓުމްބް ކޮންސްޓްރަކްޝަން ކުންފުނިން ހާމަކޮށްފައިވެއެވެ.\nޖެތިން އަކީ މަހާނަގާތައް ތައްޔާރު ކުރުމުގެ ވިޔަފާރީގައި 12 ވަރަކަށް އަހަރު ހޭދަކޮށްފައިވާ ފަރާތެކެވެ. ތުރުކީގެ މީޑިއާއަކަށް ދިން އިންޓަވިއުއެއްގައި އޭނާ ބުނެފައިވާ ގޮތުގައި، އަބަދުވެސް މަރުވާ މީހުންގެ އާއިލާތަކުން އޭނާ ކައިރީގައި މަހާނަ ގާތަކުގައި ޅެން ބައިތުތަކާއި މަރުވެފައިވާ މީހާ އާއި ގުޅޭ މައުލޫމާތު ލިޔެދިނުމަށް އެދޭކަމަށެވެ. އަދި ބައެއް މީހުން ފޮޓޯތައް ވެސް މަހާނަ ގަލުގައި ހަރުކޮށް ދިނުމަށް އެދޭކަމަށް އޭނާ ބުނެފައިވެއެވެ.\nއަދި މިއީ އާންމުކޮށް ހަރަދުބޮޑު މަސައްކަތްތަކަށް ވާއިރު، ކިއުއާރު ކޯޑުތަކާއި އެކު މަސައްކަތް އަަސްވެ އަގުވެސް ހެޔޮ ވާނެ ކަމަށް އޭނާ ބުނެފައިވެއެވެ. އަދި ފަހުން އަންނަ ޖީލުތަކަށްވެސް، ކުރިން މަރުވެފައި ވާ ފަރާތްތަކާއި ގުޅޭ މައުލޫމާތު ފަހުން ބަލާލެވޭނެ ކަމަށް ޖެތިން ބުނެފައިވެއެވެ.\nޖެތިން ދަނީ އޭނާގެ މި ވިޔަފާރި ތުރުކީއިން ބޭރަށްވެސް ފުޅާކުރުމަށް ވިސްނަމުން ކަމަށް އޭނާ ބުނެފައިވެއެވެ.\nއިޓަލީ އިން ފޭސްބުކް7މިލިއަން ޔޫރޯއިން ޖޫރިމަނާކޮށްފި\nފްރާންސް އިން ގޫގުލް 1.1 މިލިއަން ޔޫރޯ އިން ޖޫރިމަނާކޮށްފި\nއިންޑިއާއިން އެދުނުގޮތަށް އެކައުންޓުތައް ބްލޮކް ކޮށްދޭނެ ޓުވިޓާއިން ދެކޮޅު\nޖެފް ބެޒޯސް އެމޭޒަންގެ ސީއީއޯކަން ދޫކޮށްލައިފި\nފުރިހަމަ ފުރަބަންދަކަށް ނުދާނަމަ ޖަމާޢަތުގެ ނަމާދު ހުއްޓައިލަން ދީނީ ޢިލްމުވެރިން ދެކޮޅު\nހަނިމާދޫ ޑިޓޮކްސިފިކޭޝަން ސެންޓަރުގައި ފަރުވާ ހޯދަމުން އައި މީހެއް ނިޔާވެއްޖެ\nރެމިޓެންސްގެ ގޮތުގައި މިދިޔަ އަހަރު 92.9 މިލިއަން ޑޮލަރު ރާއްޖެއިން ބޭރުކުރި\nލަންކާއާއި ރާއްޖެ ދެމެދުގައި އެޅި ސަބްމެރިން ކޭބަލްގެ ޚިދުމަތް ދޭން ތައްޔާރުވެއްޖެ